പേടിപ്പെടുത്തുന്നത് ദുരന്തങ്ങളുടെ ചാക്രികത | Malayalam News\nപേടിപ്പെടുത്തുന്നത് ദുരന്തങ്ങളുടെ ചാക്രികത\n2019-08-12 16:00:00 കുഞ്ഞമ്മദ് വാണിമേൽ\nഞാറ്റുവേലകൾ കേരളത്തിന്റെ സ്വകാര്യ ആഹ്ലാദമായിരുന്നു. ചാക്രികമായി വന്നുകൊണ്ടിരുന്ന പ്രകൃതിയുടെ മനം മയക്കുന്ന കാലമായിരുന്നു അത്. അതൊക്കെ മെല്ലെ മാറിമറിയുകയാണോ? കഴിഞ്ഞ കൊല്ലം പ്രളയം പെയ്തിറങ്ങിയ അതെ കാലത്ത് തന്നെ ദുരന്തം വന്നു ഭവിക്കുന്ന സാഹചര്യത്തിലാണ് കേരളത്തിന്റെ ആശങ്ക ഈ വഴിക്കും നീങ്ങുന്നത്.\nനാനൂറിലേറെ മനുഷ്യ ജീവനും പതിനായിരക്കണക്കിന് വീടുകളും ആയിരക്കണക്കിന് കന്നുകാലികളും കേരളത്തിലെ കൃഷിഭൂമിയുടെ നല്ലൊരു ഭാഗവും ഇല്ലാതാക്കിയാണ് കഴിഞ്ഞ കൊല്ലം പ്രളയം അവസാനിച്ചത്. നദീതടങ്ങളിലെ പല പട്ടണങ്ങളും ഒട്ടനവധി ഗ്രാമങ്ങളും അന്ന് ഒറ്റപ്പെട്ടു. ചെങ്ങന്നൂർ, പന്തളം, ആലുവ, കാലടി, പറവൂർ, മൂവാറ്റുപുഴ തുടങ്ങിയ പട്ടണങ്ങൾ അന്ന് ഒരുപാട് വേദന തിന്നു. ആരെങ്കിലും ഒന്നു വന്ന് സഹായിക്കൂ... എന്ന ചെങ്ങന്നൂർ എം.എൽ.എ സജി ചെറിയാന്റെ നിലവിളി ഇപ്പോഴും കേരളത്തിന്റെ ചെവിയിലുണ്ട്.\nഇപ്പോഴിതാ ഉരുൾപൊട്ടലായും മഴക്കെടുതിയായും വന്നു ഭവിച്ച പ്രകൃതി ദുരന്തം കഴിഞ്ഞ ദിവസങ്ങളിലായി 76 ജീവനെടുത്തുവെന്നാണ് ഇതെഴുതുമ്പോൾ പുറത്തുവന്ന ഔദ്യോഗികമല്ലാത്ത കണക്ക്. നോക്കി നിൽക്കേയാണ് രണ്ട് ലക്ഷം പേർ ദുരിതാശ്വാസ ക്യാമ്പുകളിലെത്തിയത്. ഇന്നലെ വരെ എല്ലാം ഉണ്ടായിരുന്നവർ ഇപ്പോൾ ഉടുതുണിക്ക് മറു തുണിയില്ലാത്തവരായി ക്യാമ്പുകളിൽ കഴിയുന്നു. മഴക്കാലം ഇങ്ങനെയാവുന്നത് കേരളത്തിന് എന്തുകൊണ്ടും പുതിയ അനുഭവമാണ്. മഴക്കാലത്തെ വെള്ളപ്പൊക്കമൊക്കെ സർവ സാധാരണമായിരുന്നുവെങ്കിലും ഈ വിധത്തിൽ കൃത്യമായ ഇടവേളക്ക് ശേഷം വലിയ ദുരന്ത രൂപത്തിൽ അതാവർത്തിച്ചതാണ് ആശങ്കയുളവാക്കുന്നത്. കഴിഞ്ഞ വർഷം ദുരന്തമുണ്ടായ പ്രദേശങ്ങളിലുള്ളവർ മനസാ ആശങ്കപ്പെട്ട കാര്യമായിരുന്നു ഇനിയും വരുമോ? എന്നത്. ഇല്ല, അങ്ങനെയൊന്നും ഉണ്ടാകില്ല എന്ന് മുൻകാല ദുരന്തത്തിന്റെ കണക്ക് നോക്കി ആശ്വസിച്ചിരിക്കുന്നതിനടയിലാണ് പേടിപ്പെടുത്തും വിധം ദുരന്തം ആവർത്തിക്കുന്നത്.\nബംഗ്ലാദേശിലും മറ്റുമുണ്ടാകുന്ന നിരന്തര പ്രകൃതി ദുരന്തത്തെപ്പറ്റി മലയാളി മാധ്യമങ്ങളിലും അല്ലാതെയും അറിഞ്ഞവരാണ്. വർഷത്തിൽ പകുതി കാലവും പ്രളയത്തിൽ ജീവിക്കേണ്ടി വരുന്ന ബംഗ്ലാദേശ് ജനതയുടെ ദുരിതം കേരളത്തെയും തേടിയെത്തുമോ എന്ന ആശങ്ക മലയാളിയുടെ ഉറക്കം കെടുത്തുന്നു. ഉരുൾ പൊട്ടൽ കാരണവും, പുഴകൾ വഴി മാറിയുമൊക്ക ഉണ്ടാകുന്ന ദുരന്തം തികച്ചും അപ്രതീക്ഷിതമായാണ് സംഭവിക്കുന്നത്. വയനാട്ടിലെ പുത്തുമലയും മലപ്പുറത്തെ കവളപ്പാറയുമാണ് ഇത്തവണ ഏറ്റവും കൂടുതൽ ദുരന്തമുണ്ടായ സ്ഥലങ്ങൾ. കവളപ്പാറയിലും, അമ്പിട്ടാം പൊട്ടിയിലും പുത്തുമലയിലുമെല്ലാമുണ്ടായത് സമാനതകളില്ലാത്ത ദുരന്തം.\nകഴിഞ്ഞ വർഷത്തെ ദുരന്തത്തിൽനിന്ന് പഠിച്ച പാഠങ്ങൾ കൊണ്ടൊന്നും പിടിച്ചു നിൽക്കാനാകില്ലെന്ന് പുതിയ അനുഭവങ്ങൾ പഠിപ്പിച്ചു തരുന്നുണ്ട്. പ്രളയവും മഴയുമെല്ലാം അവസാനിച്ചാൽ എല്ലാവരും എല്ലാം മറക്കും. മനുഷ്യ ജീവൻ നഷ്ടപ്പെടുന്ന അവസ്ഥ ഒഴിവാക്കാനെങ്കിലും എന്തെങ്കിലും ചെയ്യാനാവുമോ എന്നാലോചിക്കേണ്ടത് ആ രംഗം നന്നായി പഠിച്ചവരാകണം. അതല്ലാതെ, കേരളം അതിജീവിക്കും എന്നൊക്കെയുള്ള കേട്ടുതേഞ്ഞ കാൽപനികത കൊണ്ടൊന്നും ഇനി ഒരു കാര്യവുമില്ല. അടുപ്പിച്ച് രണ്ട് തവണ ദുരന്തം വന്ന സ്ഥിതിക്ക് ഇനിയെല്ലാ കാര്യങ്ങളിലും മാറിയ ചിന്ത അനിവാര്യമാണ്.\n2017 ലെ കേരളമല്ല ഇപ്പോഴുള്ളതെന്ന് ഇതിനോടകം മനസ്സിലായിക്കഴിഞ്ഞു. ഭാവനാ പൂർണമായ മുന്നൊരുക്കങ്ങളിലൂടെ മാത്രമേ എന്തെങ്കിലും ചെയ്യാൻ സാധിക്കുകയുള്ളൂ. ഞങ്ങളന്നേ പറഞ്ഞതല്ലേ എന്നാഘോഷിക്കുന്ന പരിസ്ഥിതി വാദികളുടെ നിലപാടും, ഹോ പരിസ്ഥിതിക്കാരോ, അവരെ ഒഴിവാക്കി ബാക്കി വല്ലതും പറയൂ എന്ന വിരുദ്ധ ചിന്തയുമൊന്നും ആർക്കും ഒരു ഗുണവും ചെയ്യില്ല.


ഓസീസിനെ അനായാസം വീഴ്ത്തി ഇംഗ്ലണ്ട്; ലോകകപ്പില് ഇംഗ്ലണ്ട്-ന്യൂസിലന്‍ഡ് കിരീടപോരാട്ടം\nബര്‍മിങാം; ലോകകപ്പ് കിരീടത്തിന് ഇത്തവണ പുതിയ അവകാശികള്. രണ്ടാം സെമിയില് ഓസ്‌ട്രേലിയയെ തകര്‍ത്ത് ഇംഗ്ലണ്ട് ഫൈനലിലെത്തിയതോടെ, കിരീടത്തിനായി ഇംഗ്ലണ്ടും ന്യൂസിലന്‍ഡും ഏറ്റുമുട്ടും. സെമിഫൈനലില് നിലവിലെ ചാമ്പ്യന്മാരായ ഓസ്‌ട്രേലിയയെ അനായാസം പരാജയപ്പെടുത്തിയാണ് ആതിഥേയരുടെ ഫൈനല് പ്രവേശനം.\nഓസീസ് ഉയര്‍ത്തിയ 224 റണ്‍സ് വിജയലക്ഷ്യം പിന്തുടര്‍ന്ന ഇംഗ്ലണ്ട് എട്ട് വിക്കറ്റ് നഷ്ടത്തില് 107 പന്ത് ശേഷിക്കേ വിജയത്തിലെത്തി. മികച്ച തുടക്കമായിരുന്നു ഇംഗ്ലീഷ് ഓപ്പണര്‍മാര് നല്‍കിയത്. ജേസണ് റോയി- ജോണി ബെയര്‍സ്‌റ്റോ കൂട്ടുകെട്ട് പടുത്തുയര്‍ത്തിയത് 124 റണ്‍സ്. 65 പന്തില് നിന്ന് ഒമ്പത് ബൗണ്ടറിയും അഞ്ച് സിക്‌സും അടക്കം 85 റണ്‍സെടുത്ത റോയിയാണ് ഇംഗ്ലീഷ് നിരയിലെ ടോപ് സ്‌കോറര്. ബെയര്‍റ്റോ 43 പന്തില് നിന്ന് 34 റണ്‍സെടുത്തു. ഇരുവരുടെയും കൂട്ടുകെട്ടിന് ശേഷം ക്രീസിലെത്തിയ ജോ റൂട്ടും ക്യാപ്റ്റന് ഒയിന് മോര്‍ഗനും ചേര്‍ന്നാണ് ടീമിനെ വിജയത്തിലെത്തിച്ചത്. റൂട്ട് 46 പന്തില് നിന്നും എട്ട് ബൗണ്ടറി ഉള്‍പ്പെടെ 49 റണ്‍സും മോര്‍ഗന് 39 പന്തില് നിന്നും 45 റണ്‍സും നേടി പുറത്താകാതെ നിന്നു.\nടോസ് നേടി വന് സ്‌കോര് ലക്ഷ്യമിട്ട് ബാറ്റിംഗിന് ഇറങ്ങിയ ഓസീസിന്റെ കണക്കുകൂട്ടലുകള് പിഴയ്ക്കുകയായിരുന്നു. 14 റണ്‍സ് മാത്രം പേരിലുള്ളപ്പോള് മൂന്ന് വിക്കറ്റ് നഷ്ടമായ ഓസീസിനെ സ്റ്റീവന് സ്മിത്തും അലക്‌സ് ക്യാരിയും ചേര്‍ന്നാണ് കരകയറ്റിയത്. ഡേവിഡ് വാര്‍ണര് (9), ആരോണ് ഫിഞ്ച് (0), പീറ്റര് ഹാന്‍ഡ്സ്‌കോംബ് (4) എന്നിവരുടെ വിക്കറ്റുകളാണ് ഓസീസിന് തുടക്കത്തില് തന്നെ നഷ്ടമായത്.\nവന് ബാറ്റിംഗ് തകര്‍ച്ച മുന്നില് കണ്ട അവസരത്തിലാണ് സ്മിത്തും ക്യാരിയും ഒത്തുചേര്‍ന്നത്. ഇരുവരും ചേര്‍ന്ന് നൂറ് റണ്‍സിന് മുകളില് കൂട്ടുകെട്ട് സ്ഥാപിച്ച അവസരത്തിലാണ് ആദില് റഷീദ് കളി മാറ്റിയത്. ആര്‍ച്ചറിന്റെ ബൗണ്‍സറില് പരിക്കേറ്റിട്ടും പിടിച്ച് നിന്ന ക്യാരിയെ റഷീദ് പുറത്താക്കി. 70 പന്തില് 46 റണ്‍സാണ് ക്യാരി നേടിയത്. ഇംഗ്ലണ്ടിനായി ക്രിസ് വോക്‌സും ആദില് റഷീദും മൂന്ന് വിക്കറ്റുകള് വീതം വീഴ്ത്തി.\n1992ന് ശേഷം ഇംഗ്ലണ്ടിന്റെ ആദ്യ ലോകകപ്പ് ഫൈനലാണിത്. നാലാം തവണയാണ് ഇംഗ്ലണ്ട് ലോകകപ്പ് ഫൈനലില് കളിക്കുന്നത്. ന്യൂസിലന്‍ഡിന് തുടര്‍ച്ചയായ രണ്ടാം ലോകകപ്പ് ഫൈനലും. കഴിഞ്ഞ തവണ ഫൈനല് കളിച്ച ന്യൂസിലന്‍ഡ് ഓസീസിനോട് പരാജയപ്പെടുകയായിരുന്നു.


മഞ്ജു വാര്യര്‍ക്കു ശേഷം പ്രിയ വാര്യര്... | USA Malayalam News Paper\nമഞ്ജു വാര്യര്‍ക്കു ശേഷം പ്രിയ വാര്യര്...\nStory Dated: Wednesday, February 14, 2018 01:12 hrs UTC\nഅഞ്ചു മിനുട്ടുകൊണ്ട് അന്‍പതു ലക്ഷം കണ്ണുകളില് ഉടക്കിയ അഡാര് നായിക. കേരളം ഇന്നേവരെ കണ്ടിട്ടില്ലാത്ത ആരാധന ഏറ്റുവാങ്ങിയ തൃശ്ശൂര്‍കാരി പ്രിയ പ്രകാശ് വാര്യര് മലയാളത്തിന്റെ അടുത്ത മഞ്ജു വാര്യര് എന്ന കാര്യത്തില് തര്‍ക്കമില്ലെന്നു തോന്നുന്നു.\nഅഡാര് ലൗ എന്ന ഒമര് ലുലു സിനിമയിലെ നായികയാണ് പ്രിയ വാര്യര്. ഒറ്റദിവസം കൊണ്ട് ഇന്‍സ്റ്റഗ്രാമില് ഏറ്റവും അധികം ഫോളോവേഴ്‌സിനെ നേടിയ സെലിബ്രിറ്റികളുടെ പട്ടികയില് മൂന്നാം സ്ഥാനമാണ് ഈ സുന്ദരി സ്വന്തമാക്കിയിരിക്കുന്നത്.\nഅഡാര് ലൗവിലെ മാണിക്യ മലരേ എന്ന ഗാനം പുറത്തിറങ്ങി മണിക്കൂറുകള്‍ക്കുള്ളിലാണ് പ്രിയ ആരാധകരുടെ ഹൃദയം കീഴടക്കിയത്. റഫീക്ക് തലശ്ശേരിയുടെ വരികള്‍ക്ക് ഷാന് റഹ്മാന് സംഗീതം പകര്‍ന്നു. വിനീത് ശ്രീനിവാസന് ആലപിച്ചു.\nഓഡിഷന് വഴി ജൂനിയര് ആര്‍ട്ടിസ്റ്റായാണ് പ്രിയ സിനിമയിലേക്ക് എത്തുന്നത്. പിന്നീട് സിനിമയുടെ സംവിധായകന്റെ നിര്‍ബന്ധപ്രകാരം ചിത്രത്തിലേക്ക് നായികമാരില് ഒരാളായി തെരഞ്ഞെടുക്കുകയായിരുന്നു.\n6.06 ലക്ഷം പേരാണ് പ്രിയയെ ഇന്‍സ്റ്റഗ്രാമില് ഒരു ദിവസം കൊണ്ട് ഫോളോചെയ്തത്. യുഎസ് ടെലിവിഷന് താരമായ കെയില് ജെന്നറാണ് പട്ടികയില് ഒന്നാം സ്ഥാനത്ത്. 8.8 ലക്ഷം പേരാണ് ഒരു ദിവസം കൊണ്ട് കെയിലിനെ ഇന്‍സ്റ്റഗ്രാമില് ഫോളോ ചെയ്തത്.\nമലയാള നടന് ദുല്‍ഖറിന് 19 ലക്ഷം ഫോളോവേ!ഴ്‌സാണ് നിലവിലുള്ളത്. പ്രിയക്കാകട്ടെ ഇപ്പോള് 23 ലക്ഷം ഫോളോവേഴ്‌സ് ഉണ്ട്.\nതൃശ്ശൂര് വിമല കോളജില് ബി.കോം ഫസ്റ്റ് ഇയര് വിദ്യാര്‍ഥിനിയാണ് പ്രിയ.


ഗാന്ധിജിയുടെ കണ്ണട ഇനി അമേരിക്കക്കാരന് സ്വന്തം – Media Mangalam\nലണ്ടന്: ഗാന്ധിജിയുടെ നൂറു വര്‍ഷത്തിലേറെ പഴക്കമുള്ള കണ്ണട ബ്രിട്ടനില് ലേലത്തില് വിറ്റു. രണ്ടര കോടി രൂപയ്ക്ക് അമേരിക്കക്കാരനായ ഒരാളാണ് ഗാന്ധിജിയുടെ സ്വര്‍ണനിറമുള്ള കണ്ണട ഓണ്‍ലൈന് ലേലത്തിലൂടെ സ്വന്തമാക്കിയത്. 2.60 ലക്ഷം പൗണ്ടാണ് അമേരിക്കക്കാരനായ ഇയാള് ഓണ്‍ലൈന് ബിഡ്ഡിങ്ങില് കണ്ണടയ്ക്കു വിലയിട്ടത്. ഇന്നത്തെ വിനിമയ നിരക്കില് 2.5 കോടിക്കു തുല്യമായ തുകയാണിത്.\nസ്വാതന്ത്ര്യസമരത്തിലേക്ക് കേരളത്തെ കൈപിടിച്ചുയര്‍ത്തിയ ആ ഗാന്ധിയാത്രയ്ക്ക് 100 വയസ്സ് ബ്രിസ്റ്റോള് ഓക്ഷന് ഹൗസില് ഇതുവരെയുള്ള റെക്കോര്‍ഡ് തുകയാണു ഗാന്ധിജിയുടെ വട്ടക്കണ്ണടയ്ക്കു ലഭിച്ചതെന്ന് ഓക്ഷണിയര് ആന്‍ഡ്രൂ സ്റ്റോവ് വ്യക്തമാക്കി. കേവലം 15,000 പൗണ്ടായിരുന്നു ഓഗസ്റ്റ് ഒന്‍പതിന് ഓക്ഷന് ഹൗസിന്റെ ലെറ്റര് ബോക്സില് ലഭിച്ച കണ്ണടയ്ക്ക് അടിസ്ഥാനവില ഇട്ടിരുന്നത്.\nബ്രിസ്റ്റോള് മാംഗോട്സ് ഫീല്‍ഡിലെ വൃദ്ധനായ ഒരാളായിരുന്നു കണ്ണടയുടെ ഉടമ. ലേലത്തില് കിട്ടിയ വന് തുക മകള്‍ക്കൊപ്പം വീതിച്ചെടുക്കാനാണു തീരുമാനം. ഇദ്ദേഹത്തിന്റെ കുടുംബം പരമ്പരാഗതമായി സൂക്ഷിച്ചിരുന്നതാണ് ഗാന്ധിജിയില്‍നിന്നും സമ്മാനമായി ലഭിച്ച ഈ കണ്ണട. കുടുബത്തിലെ ഒരാള് 1920ല് സൗത്ത് ആഫ്രിക്കയില്‍വച്ച് ഗാന്ധിജിയെ സന്ദര്‍ശിച്ചപ്പോള് അദ്ദേഹത്തിന് സമ്മാനമായി നല്‍കിയതാണ് ഈ കണ്ണട എന്നാണ് അറിവ്. എന്നാല് ഇത് ആരാണെന്ന് ഉടമയ്ക്കു വ്യക്തമായി അറിയില്ല. ചരിത്രരേഖകളില് ഗാന്ധിജി കണ്ണട ധരിച്ചു തുടങ്ങിയ വര്‍ഷം പരിശോധിക്കുമ്പോള് ഇത് അദ്ദേഹത്തിന്റെ ആദ്യകാല കണ്ണടകളില് ഒന്നായിരിക്കും എന്നാണ് ഓക്ഷന് ഹൗസ് അവകാശപ്പെടുന്നത്.


സ്വര്‍ണക്കടത്ത്: സര്‍ക്കാരിനെ പരോക്ഷമായി വിമര്‍ശിച്ച് സി പി ഐ മുഖപത്രം\nHomelocal newsസ്വര്‍ണക്കടത്ത്: സര്‍ക്കാരിനെ പരോക്ഷമായി വിമര്‍ശിച്ച് സി പി ഐ മുഖപത്രം\nകാഞ്ഞങ്ങാട്: സ്വര്‍ണക്കടത്തുകേസില് സര്‍ക്കാരിനെ വിമര്‍ശിച്ച് സിപിഐ മുഖപത്രമായ ജനയുഗത്തിന്റെ എഡിറ്റോറിയല്. സ്വര്‍ണക്കടത്ത് സമഗ്ര അന്വേഷണത്തിലൂടെ വസ്തുതകള് പുറത്തു വരണം എന്ന തലക്കെട്ടിലുളള മുഖപ്രസംഗത്തില് സര്‍ക്കാരിനെതിരെ പരോക്ഷ വിമര്‍ശനമാണ് ഉയര്‍ത്തുന്നത്.\nകളളക്കടത്തുകേസിലെ മുഖ്യ ആസൂത്രകയെന്ന് കരുതുന്ന സ്വപ്ന സുരേഷുമായി ബന്ധമുണ്ടെന്ന് ആരോപണമുയര്‍ന്നതിന്റെ പശ്ചാത്തലത്തില് മുഖ്യമന്ത്രിയുടെ പ്രിന്‍സിപ്പല് സെക്രട്ടറിയും ഐ ടി സെക്രട്ടറിയുമായ എം.ശിവശങ്കറിനെ സ്ഥാനങ്ങളില് നിന്ന് മാറ്റി. എന്നാല് ഇത്തരം ആരോപണങ്ങള് പോലും ഉണ്ടാകാന് പാടില്ലാത്തതായിരുന്നു. കഴിഞ്ഞ സര്‍ക്കാരിന്റെ കാലത്തുനടന്ന ചില കുറ്റങ്ങളുമായി ഇപ്പോഴത്തെ സംഭവത്തെ താരതമ്യം ചെയ്യാനുളള ശ്രമങ്ങള് നടക്കുന്നുണ്ട്. അതിനുളള ആദ്യ മറുപടിയാണ് ശിവശങ്കറിനെ സ്ഥാനത്തുനിന്ന് മാറ്റിയതും സ്വപ്നസുരേഷിനെ പുറത്താക്കിയതും.\nസ്വര്‍ണ കടത്തുമായി ബന്ധപ്പെട്ട് ഉയര്‍ന്നിരിക്കുന്ന എല്ലാ സംശയങ്ങളും ദൂരീകരിക്കപ്പെടേണ്ടതുണ്ട്. അതിനായി സമഗ്രമായ അന്വേഷണം നടത്തി വസ്തുതകള് സത്യസന്ധമായി പുറത്തു കൊണ്ടുവരാനുള്ള നടപടികളുണ്ടാവണം. ഏത് അന്വേഷണത്തെയും സംസ്ഥാന സര്‍ക്കാര് സ്വാഗതം ചെയ്തിട്ടുണ്ട്. ഈ തട്ടിപ്പിന്റെ എല്ലാ വസ്തുതകളും പുറത്തുകൊണ്ടുവരിക തന്നെ വേണം. കുറ്റാരോപിതര്‍ക്കുള്ള ബന്ധങ്ങളും അതിന് ലഭിച്ച സഹായങ്ങളും കണ്ടെത്തണം. അതില് ഏത് ഉന്നതര്‍ക്ക് പങ്കുണ്ടെങ്കിലും പുറത്തുകൊണ്ടുവരികയും അര്‍ഹമായ ശിക്ഷ ലഭ്യമാക്കുകയും വേണം മുഖപ്രസംഗം പറയുന്നു.


'ഓട് കൊറോണേ ഓട്': വൈറസിനെ തുരത്താൻ പന്തം കത്തിച്ചോടി മധ്യപ്രദേശിലെ ഗ്രാമീണർ | Locals in village run with torches to drive away corona virus\n'ഓട് കൊറോണേ ഓട്': വൈറസിനെ തുരത്താൻ പന്തം കത്തിച്ചോടി മധ്യപ്രദേശിലെ ഗ്രാമീണർ\nഓട് കൊറോണേ ഓട് എന്ന് ആക്രോശിച്ചു കൊണ്ട് പന്തങ്ങൾ വായുവിൽ ചുഴറ്റുന്നതായും ഗ്രാമത്തിന് പുറത്തേക്ക് എറിയുന്നതും വീഡിയോ ദൃശ്യങ്ങളിൽ കാണാം.\nMadhya Pradesh, First Published Apr 22, 2021, 2:59 PM IST\nമധ്യപ്രദേശ്: കേന്ദ്രമന്ത്രി രാംദാസ് അത്താവാലയുടെ 'ഗോ കൊറോണ ഗോ' മന്ത്രത്തിന് ശേഷം 'ഓട് കൊറോണേ ഓട്' മന്ത്രവുമായി മധ്യപ്രദേശിലെ ഗ്രാമീണർ. സംസ്ഥാനത്തെ അഗർ മാൾവ ജില്ലയിലുള്ള ഗണേശ്പുര ഗ്രാമത്തിലുള്ള ഗ്രാമീണരാണ് ഞായറാഴ്ച പന്തം കത്തിച്ച്, കൊറോണയെ ഓടിക്കാൻ ശ്രമിച്ചത്. കൊറോണ വൈറസിനെ തങ്ങളുടെ ഗ്രാമത്തിൽ നിന്ന് തുടച്ചു നീക്കാമെന്ന പ്രതീക്ഷയിലാണ് ഗ്രാമീണർ കത്തിച്ച പന്തവുമായി മന്ത്രം ചൊല്ലി നെട്ടോട്ടമോടിയത്. ഈ ദൃശ്യങ്ങളുടെ വീഡിയോ സമൂഹമാധ്യമങ്ങളിൽ വ്യാപകമായി പ്രചരിക്കുന്നുണ്ട്.\n'ഓട് കൊറോണേ ഓട്' എന്ന് ആക്രോശിച്ചു കൊണ്ട് പന്തങ്ങൾ വായുവിൽ ചുഴറ്റുന്നതായും ഗ്രാമത്തിന് പുറത്തേക്ക് എറിയുന്നതും വീഡിയോ ദൃശ്യങ്ങളിൽ കാണാം. ഈ പ്രവർത്തിയിലൂടെ തങ്ങളുടെ ഗ്രാമം കൊറോണയുടെ ശാപത്തിൽ നിന്ന് മുക്തി നേടുമെന്നാണ് ഇവരുടെ പ്രതീക്ഷയും വിശ്വാസവും. 'എപ്പോഴെല്ലാം ഗ്രാമത്തിൽ മഹാമാരി പിടിപെടുന്നുവോ അപ്പോഴെല്ലാം ഗ്രാമത്തിലെ വീടുകളിൽ നിന്ന് ഒരാൾ വീതം കത്തിച്ചു പിടിച്ച പന്തവുമായി ഗ്രാമാതിർത്തികളിലേക്ക് ഓടണം. ഈ പന്തങ്ങൾ പിന്നീട് ഗ്രാമത്തിൽ നിന്ന് പുറത്തേക്ക് എറിഞ്ഞുകളയും.' തങ്ങളുടെ മുതിർന്നവരാണ് ഇത്തരമൊരു സമ്പ്രദായത്തെക്കുറിച്ച് പറഞ്ഞു തന്നിട്ടുള്ളതെന്ന് പ്രദേശ വാസികളിലൊരാൾ വ്യക്തമാക്കി.\nകഴിഞ്ഞ വർഷം കൊറോണ വൻപ്രതിസന്ധി സൃഷ്ടിച്ച സാഹചര്യത്തിൽ കേന്ദ്രമന്ത്രി രാംദാസ് അത്താവാല 'ഗോ കൊറോണ ഗോ' മന്ത്രം ജപിക്കാൻ ആവശ്യപ്പെട്ടിരുന്നു. ലോകം മുഴുവൻ ഈ മന്ത്രത്തിൽ വിശ്വസിച്ചു എന്നായിരുന്നു മന്ത്രിയുടെ അവകാശ വാദം.\nമെഹ്സൂസ് നറുക്കെടുപ്പില് ഒരു മില്യണ് ദിര്‍ഹം നേടി ലെബനീസ് സ്വദേശി\nLast Updated Apr 22, 2021, 4:04 PM IST\nഓട് കൊറോണേ ഓട്\nഗോ കൊറോണ ഗോ\nഭൂട്ടാനിൽ കൊവിഡ് സ്ഥിതിഗതികൾ നേരിട്ടറിയാൻ രാജാവിന്റെ കാൽനട യാത്ര, കയ്യടിച്ച് സോഷ്യൽ മീഡിയ\nഅടച്ചിടലിനിടെയിലും ദിവസവും 1200 -ഓളം പേര്‍ക്ക് ഭക്ഷണം കൊടുത്ത ജനകീയ ഹോട്ടലിന്‍റെ ചുമരിടിഞ്ഞു വീണു\nകൊവിഡ് മൂന്നാം തരംഗം; എസ് എ ടി ആശുപത്രിയെ സജ്ജമാക്കുന്നതിനുള്ള നടപടികള് ആരംഭിച്ചു\nകേരളത്തിൽ ആകെ കൊവിഡ് മരണം 11,000 കടന്നു, ഇന്ന് 206 മരണം, 11,584 പുതിയ രോഗികൾ, ടിപിആർ 12.24\n'പിണറായി വാളുകൊണ്ട് വെട്ടി'; കഴുത്തിനുള്ള വെട്ട് കൈകൊണ്ട് തടുത്ത മുറിപ്പാട് കാട്ടി കണ്ടോത്ത് ഗോപി സുധാകരനൊപ്പം\nയൂറോ കപ്പ്: ഹങ്കറി കീഴടക്കാന് ഫ്രഞ്ച് പട, ലക്ഷ്യം പ്രീ ക്വാര്‍ട്ടര്; പോരാട്ടം വൈകിട്ട്\nഡ്രം വായനയ്ക്കിടെ കിടിലന് ഡാന്‍സും, വൈറലായി വീഡിയോ\nആരോഗ്യ സർവകലാശാലയുടെ പരീക്ഷകൾ 21 മുതൽ: ക്രമീകരണങ്ങൾ പൂർത്തിയായി


അന്നും ഇന്നും ഹോണ്ട തന്നെ താരം | Fanport | Analysis News Malayalam\nSunday, Apr 18, 2021 03:01 PM\nHome Fifa World Cup Analysis അന്നും ഇന്നും ഹോണ്ട തന്നെ താരം\nഅന്നും ഇന്നും ഹോണ്ട തന്നെ താരം\nJune 19, 2018 - 7:33 PM\nകൈസുകെ ഹോണ്ടയുടെ ക്ലാസ് ഒന്നും അങ്ങനെയങ്ങ് ഇല്ലാതാവില്ല. എന്തിനാണ് ഹോണ്ടയെ ടീമിൽ എടുത്തത് എന്നതിന് കുറേയേറെ പഴികേട്ടു ജപ്പാൻ പരിശീലകനായ നിശീനോ. പക്ഷെ ഇന്ന് അദ്ദേഹത്തെ രക്ഷിച്ചത് ആ പഴയ ഹോണ്ട തന്നെ. രണ്ടാം പകുതിയിൽ കളി 1-1 നിൽക്കുമ്പോഴാണ് ഹോണ്ട കളത്തിൽ ഇറങ്ങുന്നത്. 70 ശതമാനത്തിൽ അധികം പൊസഷൻ അതുവരെ രണ്ടാം പകുതിയിൽ ഉണ്ടായിരുന്നിട്ടും ഒരു ഗോൾ കണ്ടെത്താൻ ജപ്പാനായിരുന്നില്ല.\nഅതിന് ഹോണ്ട വരേണ്ടി വന്നു. സെറ്റ് പീസുകളിൽ ഏഷ്യ കണ്ട മികച്ച താരങ്ങളിൽ ഒന്നായ ഹോണ്ടയുടെ ഒരു കോർണർ. ആ കോർണറിൽ നിന്നാണ് യുക ഒസോകോ ജപ്പാന്റെ വിജയ ഗോൾ നേടിയത്. ഈ അസിസ്റ്റോടെ 1966ന് ശേഷം മൂന്ന് ലോകകപ്പുകളിൽ അസിസ്റ്റ് ചെയ്യുന്ന ആദ്യ ഏഷ്യക്കാരനായി മാറി ഹോണ്ട. ഇത് ലോകകപ്പിലെ ഹോണ്ടയുടെ മൂന്നാം അസിസ്റ്റായിരുന്നു. ഇതടക്കം6ഗോളുകളിൽ ഹോണ്ടയ്ക്ക് ഇതുവരെ ലോകകപ്പിൽ പങ്കായി.\n3 ഗോളുകളും മൂന്ന് അസിസ്റ്റുകളുമാണ് ഹോണ്ടയുടെ ഇതുവരെയുള്ള ലോകകപ്പ് റെക്കോർഡ്. ജപ്പാൻ ലോകകപ്പിൽ നേടിയ അവസാന എട്ടു ഗോളുകളിൽ ആറിലും ഹോണ്ടയുടെ പങ്കുണ്ട്.\nPrevious articleകൊളംബിയക്കെതിരെ ചരിത്രം കുറിച്ച വിജയവുമായി ജപ്പാന് സാമുറായികള്\nNext articleചാമ്പ്യന്‍സ് ട്രോഫി: ഇന്ത്യന് ഫിക്സ്ച്ചറുകള് ഇപ്രകാരം


പ്രകടനം നിര്‍ത്തി പ്രവര്‍ത്തിക്കൂ..; മോഡിക്കെതിരെ അന്താരാഷ്ട്ര മാധ്യമങ്ങള് • Live Kerala News\nപ്രകടനം നിര്‍ത്തി പ്രവര്‍ത്തിക്കൂ..; മോഡിക്കെതിരെ അന്താരാഷ്ട്ര മാധ്യമങ്ങള്\nമാധ്യമങ്ങള്‍ക്കിടയിലെ നരേന്ദ്രമോഡിയുടെ പ്രഭാവം മങ്ങുന്നു. ഭരണത്തിലെത്തുന്നതിന് മുമ്പു തന്നെ ഗുജറാത്ത് വികസനത്തിന്റെ പേരില് അന്താരാഷ്ട്ര മാധ്യമങ്ങളടക്കം മോഡിയെ പുകഴ്ത്തിയെഴുതിയിരുന്നു. എന്നാല് അധികാരത്തിലെത്തി മൂന്നു വര്‍ഷം പിന്നിടുമ്പോള് രാജ്യത്തെ തൊഴിലില്ലായ്മ, സാമ്പത്തിക രംഗത്തെ മുരടിപ്പ് എന്നിവയുടെ പേരില് വിദേശമാധ്യമങ്ങളും മോഡിയെ പഴി പറഞ്ഞു തുടങ്ങി.\nനോട്ടു നിരോധനവും ജിഎസ്ടിയും രാജ്യത്തിന്റെ സമ്പദ് വ്യവസ്ഥയെ തകര്‍ത്തുവെന്നാണ് ലണ്ടനിലെ ദി എക്കണോമിസ്റ്റ് വാരിക എഡിറ്റോറിയലിലൂടെ വിമര്‍ശിച്ചത്. പ്രകടനം നിര്‍ത്തി രാജ്യത്തിനായി പ്രവര്‍ത്തിച്ചു കൂണിക്കുവെന്നാണ് വാരികയുടെ വിമര്‍ശനം. മുമ്പ് മോഡിയെ പുകഴ്ത്തിയെഴുതിയും വാരിക രംഗത്തെത്തിയിരുന്നു. ഉത്തര്‍പ്രദേശ് തെരഞ്ഞെടുപ്പില് ഉണ്ടായ അപ്രമാധിത്വം അവസാനിച്ചിരിക്കുകയാണെന്നും വാരിക പറയുന്നു. അടുത്ത തെരഞ്ഞെടുപ്പിലും രാജ്യത്തെ നയിക്കാന് തക്ക ശക്തിയുണ്ടായിരുന്ന മോഡിക്ക് അടുത്തിടെയായി പ്രഭാവത്തില് മങ്ങലേറ്റു. സ്വന്തം പ്രതിച്ഛായ നന്നാക്കുന്നതില് മാത്രം ശ്രദ്ധിക്കുന്ന മോഡിക്ക് രാജ്യത്തിന്റെ ഭരണകാര്യങ്ങളില് പിന്നോക്കം പോകുന്നു. ചരക്ക് സേവന നികുതി, നോട്ടു നിരോധനം എന്നിവയിലൂടെ എക്കാലത്തും ഭദ്രമായിരുന്ന ഇന്ത്യന് സാമ്പത്തിക മേഖലയെ പിന്നോട്ടടിച്ചു. രാജ്യത്ത് മാധ്യമ പ്രവര്‍ത്തനം ഭീതിയിലാണെന്നും വാരിക ചൂണ്ടിക്കാട്ടുന്നു. വിജയം തുടരണമെങ്കില് പ്രകടനം മാത്രം പോര രാജ്യത്തിന്റെ ഭരണത്തിലും ശ്രദ്ധിക്കണമെന്ന ഉപദേശമാണ് മോഡിക്ക് എക്കണോമിസ്റ്റ് നല്‍കുന്നത്.\nരാജ്യത്തെ മാധ്യമങ്ങളെ ഒപ്പം നിര്‍ത്തിയ മോഡിയോട് മാധ്യമപ്രവര്‍ത്തക ഗൗരി ലങ്കേഷിന്റെ കൊലപാതകത്തോടെ വന് വിമര്‍ശനങ്ങള് ദേശീയ മാധ്യമങ്ങളില് നിന്നും കേള്‍ക്കേണ്ടി വന്നിട്ടുണ്ട്. ബിജെപി അധ്യക്ഷന് അമിത്ഷായുടെ മകന്റെ കമ്പനിക്കെതിരായ ആരോപണങ്ങളില് മേല് അദ്ദേഹത്തിന്റെ മൗനവും ശ്രദ്ധേയമായിരുന്നു.\nഇതിനിടെ മോഡിയുടെ സ്വച്ഛ് ഭാരത് പദ്ധതിക്കെതിരെ ഐക്യരാഷ്ട്ര സംഘടനയുടെ പ്രത്യേക പ്രതിനിധിയായ ലിയോ ഹെല്ലറും വിമര്‍ശിച്ചു. മനുഷ്യാവകാശപരമായ സമീപനങ്ങള് ഇല്ലാതെയാണ് പദ്ധതിയുടെ നടത്തിപ്പെന്നാണ് ഹെല്ലറിന്റെ വിമര്‍ശനം.


manju warrier facebook post against suicide– News18 Malayalam\n'നിങ്ങളുടെ ഉള്ളിലെ പോരാളിയെ ഒരു പ്രളയത്തിനും കൊണ്ടുപോകാനാകില്ല'\nUpdated: August 26, 2018, 10:04 AM IST\nപ്രളയബാധിത മേഖലകളിൽ ആത്മഹത്യ വർധിക്കുന്നതിനെതിരെ നടി മഞ്ജു വാര്യർ. നിങ്ങളുടെ ഉള്ളില് ഒരു പോരാളിയുണ്ട്. അതിനെ ഒരു പ്രളയത്തിനും കൊണ്ടുപോകാനാകില്ലെന്ന് മഞ്ജു വാര്യർ ഫേസ്ബുക്ക് പോസ്റ്റിലൂടെ പറഞ്ഞു. ആ പോരാളിയെ ഉയര്‍ത്തെഴുന്നേല്പിക്കുക. പിന്നെ ജീവിതത്തോട് പറയുക, തോല്പിക്കാനാകില്ല എന്നെ- മഞ്ജു എഴുതുന്നു...\nമഞ്ജു വാര്യരുടെ ഫേസ്ബുക്ക് കുറിപ്പ്...\nഅന്ന് ഞാന് പറഞ്ഞത് ഒരിക്കലുമില്ല എന്നാണ്. ഇത്രകൂടി പറഞ്ഞു: "തിരിച്ചടിയുണ്ടായാല് അതിജീവിക്കാന് പറ്റും. എന്തുവന്നാലും പേടിച്ച് ജീവനൊടുക്കാന് പോകില്ല. എല്ലാ മനുഷ്യരിലും ഈ ഒരു ശക്തിയുണ്ട്. നമ്മള് അതിനെ വളര്‍ത്തിയെടുക്കുന്നതുപോലെയിരിക്കും." ഇപ്പോള് ഇക്കാര്യം ആലോചിച്ചത് ചില പത്രവാര്‍ത്തകള് കണ്ടപ്പോഴാണ്. പ്രളയത്തില് എല്ലാം നഷ്ടപ്പെട്ട ചിലര് ജീവിതത്തിന് അവസാനമിടുന്നു. ഒരു തരം ഒളിച്ചോട്ടമെന്നേ അതിനേ പറയാനാകൂ. ആത്മഹത്യയല്ല ഉത്തരം. ജീവിച്ചുകാണിച്ചുകൊടുക്കലാണ്. കാലത്തോടും പ്രളയത്തോടുള്ള മറുപടി അതാണ്. ജലം കൊണ്ട് മലയാളികള്‍ക്ക് മുറിവേല്ക്കുകയായിരുന്നില്ല, പൊള്ളുകയായിരുന്നു. എല്ലാം ഉരുകിയൊലിച്ചുപോയി. അതിന്റെ വേദന എത്ര മറക്കാന് ശ്രമിച്ചാലും മനസില്‍നിന്ന് പോകില്ല. പക്ഷേ സര്‍വനഷ്ടത്തിന്റെ ആ മുനമ്പില്‍നിന്ന് മരണത്തിലേക്ക് എടുത്തുചാടാന് തുനിയുന്നവര് ഒരുനിമിഷം ആലോചിക്കുക. നിങ്ങള് സ്വയം ഇല്ലാതാകുന്നതുകൊണ്ട് നഷ്ടമായതെല്ലാം ഉറ്റവര്‍ക്ക് തിരികെക്കിട്ടുമോ? അത് വെള്ളത്തിന്റെ തീമുറിവുകളെ കൂടുതല് ആളിക്കത്തിക്കുകയല്ലേ ചെയ്യുക? ഒന്നും നമ്മള് കൊണ്ടുവന്നതല്ല. എല്ലാം സൃഷ്ടിച്ചതാണ്. ഇനിയും അതിന് സാധിക്കും. ഒരു തകര്‍ച്ച ഒന്നിന്റെയും അവസാനവുമല്ല. കൈവിട്ടുപോയതിനെയെല്ലാം പുന:സൃഷ്ടിക്കാനുള്ള നിങ്ങളുടെ ശ്രമത്തില് ഈ ലോകം മുഴുവന് ഒപ്പമുണ്ട്. അത്തരം പരസ്പരസഹായത്തിന്റെ ഏറ്റവും തിളക്കമുള്ള കാഴ്ചകളല്ലേ ഇപ്പോള് നമുക്കുചുറ്റുമുള്ളത്. ഇല്ലാതാകുകയല്ല വേണ്ടത്, ഉണ്ടാക്കിയെടുക്കുകയാണ്. നിങ്ങള് തോറ്റയാളല്ല, ജയിക്കേണ്ട മനുഷ്യനാണ്...


ഇഴഞ്ഞും കുതിച്ചും ലോക്‌പാല് | mangalam.com\nHOMECINEMAMOVIE REVIEWS ഇഴഞ്ഞും കുതിച്ചും ലോക്‌പാല്\nഹരീഷ് ശിവരാമന് Story Dated: Thursday, January 31, 2013 07:38\nനാടുവാഴികള് എന്ന സൂപ്പര്‍ഹിറ്റ് ചിത്രത്തിനുശേഷം 22 വര്‍ഷങ്ങളുടെ ഇടവേളതാണ്ടി മോഹന്‍ലാല് എസ്.എന്. സ്വാമി ജോഷി കൂട്ടുകെട്ടില് ഒരുമിക്കുന്ന ചിത്രം എന്ന പ്രത്യേകതയോടെയാണ് ലോക്‌പാല് തീയ്യേറ്ററുകളിലെത്തിയത്. അതുമാത്രമല്ല ഈ ചിത്രത്തിന്റെ പ്രത്യേകത. മലയാള സിനിമയുടെ ചരിത്രത്തില് ആദ്യമായി ഒരു സൂപ്പര്‍താരചിത്രം അദ്ദേഹത്തിന്റെ ഫാന്‍സ് അസോസിയേഷന് സെക്രട്ടറി നിര്‍മ്മിക്കുന്നു എന്നതും ശ്രദ്ധേയമായ കാര്യമാണ്. ഹാപ്പി ആന്റ് റൂബി ഗ്രൂപ്പുമായി സഹകരിച്ച് മോഹന്‍ലാല് ഫാന്‍സ് അസോസിയേഷന്റെ സെക്രട്ടറി എസ്. എല് വിമല്‍കുമാറാണ് ലോക്‌പാല് നിര്‍മ്മിച്ചിരിക്കുന്നത്.\nആദ്യാവസാനം അഴിമതിക്കെതിരെയുള്ള പോരാട്ടം വിഷയമാകുന്ന സിനിമ മലയാളത്തില് അപൂര്‍വ്വമായേ സംഭവിച്ചിട്ടുള്ളു. ആ ഗണത്തിലേയ്‌ക്ക് വകയിരുത്താവുന്ന ചിത്രമാണ് ലോക്‌പാല്. അഴിമതിക്കെതിരെ നന്ദഗോപാല് (മോഹന്‍ലാല്) എന്ന കോഫി ഷോപ്പ് ഉടമ നടത്തുന്ന പടനീക്കങ്ങളാണ് സിനിമ പറയുന്നത്. ആഗസ്‌റ്റ് 15 എന്ന മഹാസിനിമാദുരന്തത്തിനായി തൂലികയേന്തിയ എസ്. എന്. സ്വാമി സ്വന്തമായി സംവിധാനം ചെയ്യാന് ആഗ്രഹിച്ചിരുന്ന ചിത്രമായിരുന്നു ലോക്‌പാല് എന്നാണ് അറിയാന് കഴിഞ്ഞത്. പിന്നീടതിന്റെ സംവിധാനഭാരം ജോഷിയുടെ ചുമലുകളില് എത്തിച്ചേരുകയായിരുന്നു. ജോഷി സമര്‍ത്ഥമായി സംവിധാനകര്‍മ്മം നിര്‍വ്വഹിക്കുകയും ചെയ്‌തു. മീര നന്ദന് അവതരിപ്പിക്കുന്ന കഥാപാത്രമായ ന്യൂസ് ചാനല് റിപ്പോര്‍ട്ടര് ലോക്‌പാല് ആരെന്ന് കണ്ടുപിടിക്കാനായി നടത്തുന്ന ശ്രമങ്ങളോടെയാണ് സിനിമ തുടങ്ങുന്നത്. നീണ്ടകാലം സത്യാനേ്വഷി എന്ന മാസികയിലൂടെ അഴിമതിക്കെതിരെ പോരാടിയ സത്യാനേ്വഷി മുകുന്ദന് മേനോന്റെ (ടി.ജി രവി) സഹായിയും പുത്രിതുല്യയുമായ കഥാപാത്രത്തെയാണ് മീര നന്ദന് അവതരിപ്പിക്കുന്നത്. വിദ്യാഭ്യാസം, ആരോഗ്യം, ഭരണം, നീതിനിര്‍വ്വഹണം അങ്ങനെയങ്ങനെ സാമൂഹ്യജീവിതത്തിന്റെ നാനാതുറകളിലും ആഴത്തില് വേരോട്ടമുള്ള അഴിമതിയ്‌ക്കെതിരെ പോരാട്ടം നടത്തുന്ന ലോക്‌പാല് ആരെന്നകാര്യത്തില് ആര്‍ക്കുമൊരു തിട്ടവുമില്ല. ലോക്‌പാല് എന്ന വെബ്‌സൈറ്റ് മാത്രമാണ് ജനത്തിനറിയാവുന്നത്. നിസ്സാരരും ഇരകളുമായ സാധാരണ ജീവിതങ്ങള് ലോക്‌പാലിന്റെ ആരാധകരുമാണെന്ന് സിനിമ പറയുന്നു. അഴിമതിക്കെതിരെ അണ്ണ ഹസാരെ ഉയര്‍ത്തിയ സമരപോരാട്ടങ്ങളുടെ വേറിട്ട ചുവടുകളാണ് ഇവിടെ ലോക്‌പാല് ആടിത്തീര്‍ക്കുന്നത്. എന്നാല് സിനിമ ഒരിടവും അണ്ണ ഹസാരെയെ ഓര്‍മ്മിപ്പിക്കുന്നുമില്ല. ലോക്‌പാല് എന്ന പേരിലല്ലാതെ.\nതിന്മയ്‌ക്കുമേല് നന്മ വിജയം നേടുക എന്ന കാവ്യനീതി ഈ സിനിമയും പുലര്‍ത്തി എന്നതിനാല് കഥപറച്ചില് ഇവിടെ നിര്‍ത്തി കാര്യങ്ങളിലേയ്‌ക്ക് വരാം. അല്ലെങ്കില് സിനിമയുടെ കഥ വായനക്കാര്‍ക്ക് പറഞ്ഞുകൊടുക്കുക എന്നത് നിരൂപക തച്ചന്മാരുടെ പണിയല്ലല്ലോ. ഓണ്‍ലൈന് നിരൂപണസമ്പ്രദായത്തില് ക്ലൈമാക്‌സ് വരെ പുനരാവിഷ്‌കരിക്കാന് കഴിയുന്ന നിരൂപകശ്രേഷ്‌ഠരുടെ പാത പിന്‍തുടരാന് ഞാന് ശ്രമിക്കുന്നില്ല. വായനക്കാര് ക്ഷമിക്കുക. സിനിമയുടെ കഥ അറിയേണ്ടവര് സിനിമ കാണുകയാണ് വേണ്ടത്. ഓരോ സിനിമയ്‌ക്കും അതിന്റേതായ സ്വഭാവമുണ്ട്. കുടുംബചിത്രം, കോമഡിപ്പടം , ആക്ഷന് ത്രില്ലര്, അവാര്‍ഡ് പടം, അങ്ങനെ ചില കള്ളിയില്‍പ്പെടുത്തലുകള് ഉണ്ട്. ഏത് ലേബലിലാണോ ചിത്രമൊരുക്കുന്നത് ആ വിലാസത്തോട് നീതിപുലര്‍ത്തുന്ന കഥാകഥനരീതിയും വേഗതയും ആ ചിത്രത്തിനു വേണ്ടി നല്‍കാനുള്ള ബുദ്ധി സംവിധായകനും എഴുത്തുകാരനും ഒരുപോലെ കാണിക്കേണ്ടതുണ്ട്. ലോക്‌പാല് ഒരു ആക്ഷന് ത്രില്ലറെന്ന ലേബല് ചാര്‍ത്തി വന്ന പടമാണ്. സ്വാഭാവികമായും ആ സിനിമ ഒരു കുതിരപ്പാച്ചിലിന്റെ വേഗം അര്‍ഹിക്കുന്നുണ്ട്. എന്നാല് ഇടവേള വരെയുള്ള ലോക്‌പാല് പലപ്പോഴും ഇഴയുന്നതായും കിതക്കുന്നതായും കാണാനാവും. അവിടെയാണ് പശ്‌ചാത്തല സംഗീതത്തിന് സിനിമയിലുള്ള സ്‌ഥാനം എത്രമാത്രമുണ്ടെന്ന് മനസ്സിലാക്കാനാവുക. മോഹന്‍ലാല്‍ജോഷി ടീമിന്റെ റണ് ബേബി റണ് എന്ന ചിത്രത്തിനായി സംഗീത സംവിധാനം ചെയ്‌ത ആറ്റുമണല് പായയില് അന്തിവെയില് ചായവെ ഹിറ്റാക്കിയ രതീഷ് വൈഗ ലോക്‌പാലില് നിരാശപ്പെടുത്തുകയുണ്ടായി. കുറച്ചുകൂടി ത്രസിപ്പിക്കുന്ന സംഗീതത്തിന്റെ കൂട്ട് ഉണ്ടായിരുന്നുവെങ്കില് ഇടവേള വരെയുള്ള ഇഴച്ചില് നല്‍കുന്ന മുഷിപ്പ് മാറ്റാന് വൈഗയ്‌ക്ക് വേഗത്തില് കഴിയുമായിരുന്നു. ഞാന് പറഞ്ഞതിനോട് എതിര്‍പ്പുള്ളവരുണ്ടാവാം. എഴുത്തുകാരന് എസ്.എന് സ്വാമി പോലും പറയില്ല ഞാന് പറഞ്ഞത് വിഡ്‌ഢിത്തമാണെന്ന്. (പിന്നില് കൈകെട്ടി വരുന്ന സേതുരാമയ്യര്‍ക്ക് ഇത്ര പകിട്ടേകിയത് പിന്നില് മുഴങ്ങുന്ന പ്രശസ്‌തമായ ആ ട്യൂണ് ആയിരുന്നില്ലേ സ്വാമി?) ഇടവേളയ്‌ക്ക് തൊട്ടുമുന്‍പായി വരുന്ന ഡോ: ഗീതയുടെ(കാവ്യ മാധവന്) മോഹന്‍ലാല് അവതരിപ്പിക്കുന്ന നന്ദഗോപാലിനോട് പറയുന്ന ആദ്യസംഭാഷണ ശകലം ഒഴിവാക്കുകയോ മറ്റൊരു വര്‍ത്തമാനത്തിലൂടെ അവര് തമ്മിലുണ്ടായിരുന്ന ബന്ധം പ്രേക്ഷകര്‍ക്കായി പകര്‍ന്നുനല്‍കുകയോ ചെയ്‌തിരുന്നുവെങ്കില് എന്ന് ആ സംഭാഷണം കേട്ട ഈറയില് ആലോചിച്ചു പോയി. കാവ്യയുടെ കഥാപാത്രം ഉരുവിടുന്ന പലവര്‍ത്തമാനങ്ങളും അവരുടെ വ്യക്‌തിജീവിതവുമായി ബന്ധപ്പെടുത്തി ചില പ്രേക്ഷകരെങ്കിലും കേട്ടിരിക്കാം. കഥാപാത്രങ്ങളെ അഭിനേതാക്കളുമായി ബന്ധപ്പെടുത്തി കാണുന്നതിന്റെ ന്യൂനതയുമായി അത് കരുതാമായിരിക്കും.\nഇടവേളയ്‌ക്ക് ശേഷം സിനിമ തീര്‍ച്ചയായും അതിന്റെ എല്ലാ സ്വഭാവരീതികളെയും മാനിക്കും വിധം പെരുമാറുന്നു. ഒട്ടും ഇഴച്ചിലില്ലാതെ, ആസ്വാദ്യകരമായി, ഒരു ആക്ഷന് ത്രില്ലര് ചിത്രത്തിനുവേണ്ട ട്വിസ്‌റ്റുകളും വേഗതയുമായി അത് പരിണാമഗുപ്‌തിയിലേയ്‌ക്ക് പായുന്നു. ചിത്രത്തിന്റെ ഹൈലൈറ്റ് ആയി ഉയര്‍ത്തിക്കാട്ടുന്ന മോഹന്‍ലാലിന്റെ വേഷപ്പകര്‍ച്ചകള് കടുത്ത ആരാധകരെ ആവേശം കൊള്ളിച്ചേക്കാം. അതല്ലാതെ കഥാഗതിയില് അത്തരം പ്രച്‌ഛന്നവേഷങ്ങള് സിനിമയ്‌ക്കോ ലോക്‌പാലാവുന്ന നന്ദഗോപാലിനോ പ്രത്യേകിച്ച് ഗുണമൊന്നും ചെയ്യുന്നില്ല. (ടി.ടി.ആര് ആയി വരുന്ന ഉലകനായകന് വേഷത്തില് ലാല് മോശമല്ലാത്ത ചിരിയും ആസ്വാദനവും നല്‍കും) സായ്‌കുമാര് അവതരിപ്പിച്ച വേഷം ഇന്നസെന്റിനായി പറഞ്ഞുവച്ചിരുന്നതുകൊണ്ടാവാം സായ് പലപ്പോഴും ഇന്നസെന്റിനെ ഓര്‍മ്മപ്പെടുത്തുന്നുണ്ടായിരുന്നു. (ഇന്നസെന്റ് രോഗബാധിതനായതുകൊണ്ടാണ് സായ്‌കുമാറിന് ആ വേഷം കൊടുത്തത്) മനോജ് കെ. ജയന്, കൃഷ്‌ണകുമാര്, ഷമ്മി തിലകന് എന്നിവരെല്ലാം തങ്ങളുടെ വേഷങ്ങള് മനോഹരമാക്കി. കാവ്യയുടെ ഡോ. ഗീതയ്‌ക്ക് കഥാഗതിയില് നിര്‍ണ്ണായക സ്‌ഥാനമുണ്ടെന്നത് പറയാതെ വയ്യ. അമിതപ്രതീക്ഷകളൊന്നും കൂടാതെ വരുന്ന പ്രേക്ഷകര്‍ക്ക് രണ്ടേകാല് മണിക്കൂര് ചിലവഴിച്ച് തീയ്യേറ്റര് വിടുമ്പോള് കാര്യമായ നഷ്‌ടബോധങ്ങളൊന്നും അനുഭവപ്പെടുത്താന് ഇടവരുത്തുന്നില്ല ഈ ലോക്‌പാല്.


9 അവൻ കടന്നുപോകുമ്പോൾ ജന്മനാ അന്ധനായ ഒരു മനുഷ്യനെ കണ്ടു.\n2 അവന്‍റെ ശിഷ്യന്മാർ അവനോട്, “റബ്ബീ, ആർ പാപം ചെയ്‌തിട്ടാണ് ഇവൻ അന്ധനായി ജനിച്ചത്, ഇവനോ ഇവന്‍റെ അമ്മയപ്പന്മാരോ?” എന്നു ചോദിച്ചു.\n3 അതിന് യേശു ഉത്തരം പറഞ്ഞത്: “ഇവനോ ഇവന്‍റെ അമ്മയപ്പന്മാരോ പാപം ചെയ്‌തിട്ടല്ല; ദൈവത്തിന്‍റെ പ്രവൃത്തികൾ ഇവനിൽ വെളിപ്പെടേണ്ടതിനത്രേ.\n4 പകലായിരിക്കുമ്പോൾത്തന്നെ എന്നെ അയച്ചവന്‍റെ പ്രവൃത്തികൾ നാം ചെയ്യണം. ആർക്കും പ്രവർത്തിക്കാൻ കഴിയാത്ത രാത്രി വരുന്നു.\n5 ഞാൻ ലോകത്തിലുള്ളിടത്തോളം ഞാൻ ലോകത്തിന്‍റെ വെളിച്ചമാകുന്നു.”\n6 ഇതു പറഞ്ഞശേഷം അവൻ നിലത്തു തുപ്പി; തുപ്പൽകൊണ്ട് ചേറുണ്ടാക്കി ആ മനുഷ്യന്‍റെ കണ്ണുകളിന്മേൽ പുരട്ടി.\n7 പിന്നെ അവൻ അവനോട്, “പോയി ശിലോഹാം (അയയ്‌ക്കപ്പെട്ടത് എന്നർഥം) കുളത്തിൽ കഴുകുക” എന്നു പറഞ്ഞു. അവൻ ചെന്നു കഴുകി കാഴ്‌ചയുള്ളവനായി മടങ്ങിവന്നു.\n8 അയൽക്കാരും മുമ്പ് അവനെ ഒരു യാചകനായി കണ്ടിട്ടുള്ളവരും, “ഇവനല്ലേ ഇവിടെ ഭിക്ഷ യാചിച്ചുകൊണ്ടിരുന്നത്?” എന്നു ചോദിച്ചു.\n9 “അതെ, ഇവൻതന്നെ” എന്നു ചിലരും “അല്ല, ഇവൻ അവനെപ്പോലിരിക്കുന്നുവെന്നേയുള്ളൂ” എന്നു വേറെ ചിലരും പറയുന്നുണ്ടായിരുന്നു. ആ മനുഷ്യനോ, “അത് ഞാൻതന്നെ” എന്നു പറഞ്ഞു.\n10 അവർ അവനോട്, “അപ്പോൾ നിന്‍റെ കണ്ണുകൾ തുറന്നത് എങ്ങനെ?” എന്നു ചോദിച്ചു.\n11 “യേശു എന്നു വിളിക്കപ്പെടുന്ന മനുഷ്യൻ ചേറുണ്ടാക്കി എന്‍റെ കണ്ണുകളിന്മേൽ തേച്ചിട്ട്, ‘പോയി ശിലോഹാമിൽ കഴുകുക’ എന്ന് എന്നോടു പറഞ്ഞു. ഞാൻ ചെന്ന് കഴുകി കാഴ്‌ച പ്രാപിച്ചു” എന്ന് അവൻ ഉത്തരം നൽകി.\n12 അപ്പോൾ അവർ അവനോട്, “ആ മനുഷ്യൻ എവിടെ?” എന്നു ചോദിച്ചതിന്, “എനിക്കറിയില്ല” എന്ന് അവൻ പറഞ്ഞു.\n13 മുമ്പ് അന്ധനായിരുന്ന ആ മനുഷ്യനെ അവർ പരീശന്മാരുടെ അടുത്തേക്കു കൊണ്ടുപോയി.\n14 യേശു ചേറുണ്ടാക്കി അവന്‍റെ കണ്ണുകൾ തുറന്നത് ഒരു ശബത്തുനാളിലായിരുന്നു.\n15 അതിനാൽ അവൻ കാഴ്‌ച പ്രാപിച്ചത് എങ്ങനെയെന്ന് പരീശന്മാരും ചോദിക്കാൻതുടങ്ങി. അവൻ അവരോട്, “അവൻ എന്‍റെ കണ്ണുകളിന്മേൽ ചേറു പുരട്ടി; ഞാൻ കഴുകി കാഴ്‌ച പ്രാപിച്ചു” എന്നു പറഞ്ഞു.\n16 അപ്പോൾ പരീശന്മാരിൽ ചിലർ, “ഈ മനുഷ്യൻ ദൈവത്തിൽനിന്നുള്ളവനല്ല; അവൻ ശബത്ത് ആചരിക്കുന്നില്ലല്ലോ” എന്നു പറഞ്ഞു. മറ്റുള്ളവരാകട്ടെ, “പാപിയായ ഒരു മനുഷ്യന് ഇങ്ങനെയുള്ള അടയാളങ്ങൾ പ്രവർത്തിക്കാനാകുമോ?” എന്നു ചോദിച്ചു. അങ്ങനെ, അവർക്കിടയിൽ ഭിന്നിപ്പുണ്ടായി.\n17 അതുകൊണ്ട് അവർ പിന്നെയും ആ അന്ധനോട്, “നിന്‍റെ കണ്ണുകൾ തുറന്ന ആ മനുഷ്യനെപ്പറ്റി നീ എന്തു പറയുന്നു?” എന്നു ചോദിച്ചു. “അവൻ ഒരു പ്രവാചകനാകുന്നു” എന്ന് അവൻ പറഞ്ഞു.\n18 കാഴ്‌ച പ്രാപിച്ചവന്‍റെ അമ്മയപ്പന്മാരെ വിളിച്ചുചോദിക്കുന്നതുവരെ, അവൻ അന്ധനായിരുന്നെന്നും പിന്നീട് കാഴ്‌ച പ്രാപിച്ചതാണെന്നും യഹൂദന്മാർ വിശ്വസിച്ചില്ല.\n19 അവർ അവരോട്, “ജന്മനാ അന്ധനായിരുന്നെന്നു നിങ്ങൾ പറയുന്ന നിങ്ങളുടെ മകൻ ഇവൻതന്നെയോ? എങ്കിൽ ഇവൻ ഇപ്പോൾ കാണുന്നത് എങ്ങനെ?” എന്നു ചോദിച്ചു.\n20 അതിന് അവന്‍റെ അമ്മയപ്പന്മാർ, “ഇവൻ ഞങ്ങളുടെ മകനാണെന്നും ഇവൻ ജന്മനാ അന്ധനായിരുന്നെന്നും ഞങ്ങൾക്കറിയാം.\n21 എന്നാൽ ഇപ്പോൾ അവനു കാഴ്‌ച ലഭിച്ചത് എങ്ങനെയെന്നോ അവന്‍റെ കണ്ണുകൾ തുറന്നത് ആരെന്നോ ഞങ്ങൾക്കറിയില്ല. അവനോടുതന്നെ ചോദിച്ചുകൊള്ളുക. അവൻ പറയട്ടെ, അതിനുള്ള പ്രായം അവനുണ്ടല്ലോ” എന്നു പറഞ്ഞു.\n22 യഹൂദന്മാരെ ഭയപ്പെട്ടിരുന്നതുകൊണ്ടത്രേ അവന്‍റെ അമ്മയപ്പന്മാർ ഇങ്ങനെ പറഞ്ഞത്; എന്തെന്നാൽ അവൻ ക്രിസ്‌തുവാണെന്ന് ആരെങ്കിലും അംഗീകരിച്ചുപറഞ്ഞാൽ അവനെ പള്ളിഭ്രഷ്ടനാക്കണമെന്ന് യഹൂദന്മാർ നേരത്തേതന്നെ തീരുമാനിച്ചുറച്ചിരുന്നു.\n23 അതുകൊണ്ടാണ് അവന്‍റെ അമ്മയപ്പന്മാർ, “അവനോടുതന്നെ ചോദിച്ചുകൊള്ളുക; അതിനുള്ള പ്രായം അവനുണ്ടല്ലോ” എന്നു പറഞ്ഞത്.\n24 അങ്ങനെ, അവർ അന്ധനായിരുന്ന മനുഷ്യനെ രണ്ടാമതും വിളിച്ച് അവനോട്, “ദൈവത്തിനു മഹത്ത്വം കൊടുക്കുക. ആ മനുഷ്യൻ പാപിയാണെന്ന് ഞങ്ങൾക്കറിയാം” എന്നു പറഞ്ഞു.\n25 അപ്പോൾ അവൻ പറഞ്ഞു: “അവൻ പാപിയാണോ എന്ന് എനിക്കറിയില്ല; പക്ഷേ, ഒന്ന് എനിക്കറിയാം: ഞാൻ അന്ധനായിരുന്നു; എന്നാൽ ഇപ്പോൾ ഞാൻ കാണുന്നു.”\n26 അപ്പോൾ അവർ അവനോട്, “അവൻ നിനക്ക് എന്തു ചെയ്‌തുതന്നു? അവൻ നിന്‍റെ കണ്ണുകൾ തുറന്നത് എങ്ങനെ?” എന്നു ചോദിച്ചു.\n27 അതിന് അവൻ അവരോട്, “അതു ഞാൻ നിങ്ങളോടു പറഞ്ഞുകഴിഞ്ഞല്ലോ; എന്നാൽ നിങ്ങൾ ശ്രദ്ധിച്ചില്ല. പിന്നെ ഇപ്പോൾ അതു വീണ്ടും കേൾക്കാൻ ആഗ്രഹിക്കുന്നതെന്ത്? അവന്‍റെ ശിഷ്യന്മാരാകാൻ നിങ്ങൾക്കും ആഗ്രഹമുണ്ടോ?” എന്നു ചോദിച്ചു.\n28 അവർ അവനെ ശകാരിച്ചുകൊണ്ട്, “നീയാണ് അവന്‍റെ ശിഷ്യൻ; ഞങ്ങൾ മോശയുടെ ശിഷ്യന്മാരാണ്.\n29 ദൈവം മോശയോടു സംസാരിച്ചിട്ടുണ്ടെന്നു ഞങ്ങൾക്കറിയാം. ഇവനോ എവിടെനിന്നുള്ളവൻ എന്ന് ഞങ്ങൾക്കറിയില്ല” എന്നു പറഞ്ഞു.\n30 അപ്പോൾ ആ മനുഷ്യൻ പറഞ്ഞു: “അവൻ എന്‍റെ കണ്ണുകൾ തുറന്നിട്ടും അവൻ എവിടെനിന്നുള്ളവൻ എന്നു നിങ്ങൾ അറിയാത്തത് ആശ്ചര്യംതന്നെ.\n31 ദൈവം പാപികളുടെ പ്രാർഥന കേൾക്കുന്നില്ലെന്നു നമുക്കറിയാം. ദൈവത്തെ ഭയപ്പെട്ട് അവന്‍റെ ഇഷ്ടം പ്രവർത്തിക്കുന്നവന്‍റെ പ്രാർഥനയോ അവൻ കേൾക്കുന്നു.\n32 ജന്മനാ അന്ധനായിരുന്ന ഒരുവന്‍റെ കണ്ണുകൾ ആരെങ്കിലും തുറന്നതായി ഇന്നോളം കേട്ടിട്ടില്ല.\n33 ഈ മനുഷ്യൻ ദൈവത്തിൽനിന്നുള്ളവൻ അല്ലായിരുന്നെങ്കിൽ ഇവന് ഒന്നും ചെയ്യാൻ കഴിയുമായിരുന്നില്ല.”\n34 അപ്പോൾ അവർ, “മുഴുവനായി പാപത്തിൽ പിറന്ന നീ ഞങ്ങളെ പഠിപ്പിക്കാൻ വരുന്നുവോ?” എന്നു ചോദിച്ചുകൊണ്ട് അവനെ ഭ്രഷ്ടനാക്കി!\n35 അവനെ ഭ്രഷ്ടനാക്കി എന്ന് യേശു കേട്ടു. അവനെ കണ്ടപ്പോൾ യേശു അവനോട്, “നീ മനുഷ്യപുത്രനിൽ വിശ്വസിക്കുന്നുവോ?” എന്നു ചോദിച്ചു.\n36 അതിന് ആ മനുഷ്യൻ, “അവൻ ആരാകുന്നു യജമാനനേ? ഞാൻ അവനിൽ വിശ്വസിക്കേണ്ടതിന് അത് എന്നോടു പറഞ്ഞാലും” എന്നു പറഞ്ഞു.\n37 യേശു അവനോട്, “നീ അവനെ കണ്ടിട്ടുണ്ട്; നിന്നോടു സംസാരിക്കുന്നവൻതന്നെയാണ് അവൻ” എന്നു പറഞ്ഞു.\n38 അപ്പോൾ അവൻ, “കർത്താവേ, ഞാൻ വിശ്വസിക്കുന്നു” എന്നു പറഞ്ഞ് അവനെ വണങ്ങി.\n39 യേശു പറഞ്ഞു: “ഈ ന്യായവിധിക്കായിട്ടത്രേ ഞാൻ ലോകത്തിലേക്കു വന്നത്; കാഴ്‌ചയില്ലാത്തവർ കാണേണ്ടതിനും കാഴ്‌ചയുള്ളവർ അന്ധരായിത്തീരേണ്ടതിനുംതന്നെ.”\n40 അവന്‍റെ കൂടെയുണ്ടായിരുന്ന പരീശന്മാർ ഇതു കേട്ടിട്ട് അവനോട്, “ഞങ്ങളും അന്ധരാണോ?” എന്നു ചോദിച്ചു.\n41 യേശു അവരോട്, “നിങ്ങൾ അന്ധരായിരുന്നെങ്കിൽ നിങ്ങൾക്കു പാപം ഉണ്ടാകുമായിരുന്നില്ല. എന്നാൽ, ‘ഞങ്ങൾ കാണുന്നു’ എന്നു നിങ്ങൾ പറയുന്നതിനാൽ നിങ്ങളുടെ പാപം നിലനിൽക്കുന്നു” എന്നു പറഞ്ഞു.\nmailto:?body=ബൈബിൾ ഓൺലൈനായി വായിക്കുക%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D43%26Chapter%3D9%26wtlocale%3DMY%26srcid=share⊂ject=ബൈബിൾ ഓൺലൈനായി വായിക്കുക


കോഴിക്കോട് ബൈക്കിലെത്തി വീട്ടിലേക്ക് ബോംബെറിഞ്ഞ യുവാക്കള് അറസ്റ്റില്•ഇ വാർത്ത | evartha\nകോഴിക്കോട് ബൈക്കിലെത്തി വീട്ടിലേക്ക് ബോംബെറിഞ്ഞ യുവാക്കള് അറസ്റ്റില്\nevartha Desk February 28, 2018, 1:52 pm February 28, 2018\nകോഴിക്കോട് നാദാപുരത്ത് ബൈക്കിലെത്തി വീട്ടിലേക്ക് പൈപ്പ് ബോംബെറിഞ്ഞ സംഭവത്തില് രണ്ട് യുവാക്കള് അറസ്റ്റില്. വളയം ചെറുമോത്ത് പള്ളിമുക്ക് സ്വദേശി പോണ്ടീന്റെവിട മുഹമ്മദ് ഇര്‍ഫാന്, വളയം സ്വദേശി പലോള്ളതില് മുഹമ്മദ് ഫൈസല് എന്നിവരെയാണ് വളയം എസ്‌ഐ പി.എല്. ബിനുലാല് അറസ്റ്റ് ചെയ്തത്.\nവളയംകുയ്‌തേരി പളളിമുക്കിലെ മങ്ങാരത്ത് മുഹമ്മദിന്റെ ജേഷ്ഠന്റെ നിര്‍മ്മാണത്തിലിരിക്കുന്ന വീടിന് നേര്‍ക്കാണ് ബോംബേറുണ്ടായത്. വീടിന്റെ തറയില് വീണ പൈപ്പ് ബോംബ് ഉഗ്രശബ്ദത്തില് പൊട്ടിത്തെറിക്കുകയായിരുന്നു. തറയ്ക്കും കേട് പാട് സംഭവിച്ചു.\nവീട്ടുപറമ്പില് നിന്ന് സ്‌ഫോടനത്തെ തുടര്‍ന്ന് പൊട്ടിത്തെറിച്ച പിവിസി പൈപ്പിന്റെ അവശിഷ്ടങ്ങള് പോലീസ് കണ്ടെത്തി. സ്‌ഫോടനത്തെ തുടര്‍ന്ന് അയല്‍വാസിയായ യുവാവ് പ്രതികള് ഓടി പോവുന്നത് കണ്ടതിനെ തുര്‍ന്ന് പോലീസില് വിവരമറിയിക്കുകയായിരുന്നു.\nതുടര്‍ന്ന് സംശയം തോന്നിയ പ്രതികളെ സ്റ്റേഷനില് വിളിച്ച് വരുത്തി ചോദ്യം ചെയ്തപ്പോള് കുറ്റം സമ്മതിക്കുകയായിരുന്നു. സംഭവത്തില് ഉള്‍പ്പെട്ട പ്രായപൂര്‍ത്തിയാകാത്ത മറ്റൊരു പ്രതി ഒളിവിലാണ്. കഴിഞ്ഞ ഏഴിന് വൈകിട്ട് അഞ്ചിന് വളയം കുയ്‌തേരി റോഡില് പള്ളിമുക്കില് ലഹരി വസ്തുക്കള് ഉപയോഗിച്ചെന്ന് ആരോപിച്ച് ഒരു സംഘമാളുകള് യുവാക്കളെ അക്രമിച്ച് പരിക്കേല്‍പ്പിച്ചിരുന്നു. ഇതിന്റെ തുടര്‍ച്ചയാണ് ബോംബേറെന്ന് പോലീസ് പറഞ്ഞു. കോടതിയില് ഹാജരാക്കിയ പ്രതികളെ രണ്ടാഴ്ചത്തേക്ക് റിമാന്റ് ചെയ്തു.


4malayalees - സൈനിക സേവനത്തിനിടയില് ആറ് യു.എ.ഇ. സൈനികര്‍ക്ക് വീരമൃത്യു; മരണം രാജ്യരക്ഷാ പ്രവര്‍ത്തനത്തിനിടയില് സൈനികവാഹനങ്ങള് കൂട്ടിയിടിച്ച്\nസൈനിക സേവനത്തിനിടയില് ആറ് യു.എ.ഇ. സൈനികര്‍ക്ക് വീരമൃത്യു; മരണം രാജ്യരക്ഷാ പ്രവര്‍ത്തനത്തിനിടയില് സൈനികവാഹനങ്ങള് കൂട്ടിയിടിച്ച്\nസൈനിക സേവനത്തിനിടയില് ആറ് യു.എ.ഇ. സൈനികര് വീരമൃത്യു വരിച്ചതായി യു.എ.ഇ. സായുധ സേനാ ജനറല് കമാന്‍ഡ് അറിയിച്ചു.\nക്യാപ്റ്റന് സയീദ് അഹമ്മദ് റാഷിദ് അല് മന്‍സൂരി, വാറന്റ് ഓഫീസര്‍മാരായ അലി അബ്ദുള്ള അഹമദ് അല് ധന്‍ഹാനി, സായിദ് മുസല്ലം സുഹൈല് അല് അമേരി, സാലേ ഹസ്സന് സാലേ ബിന് അമര്, നാസര് മൊഹമ്മദ് ഹമദ് അല് കാബി, സാര്‍ജന്റ് സൈഫ് ധാവി റാഷിദ് അല് തുനൈജി എന്നിവരാണ് മരിച്ചത്. രക്തസാക്ഷികളായ സൈനികരുടെ കുടുംബങ്ങള്‍ക്ക് ജനറല് കമാന്‍ഡ് അനുശോചനം അറിയിച്ചു.\nരാജ്യരക്ഷാ പ്രവര്‍ത്തനത്തിനിടയില് സൈനികവാഹനങ്ങള് കൂട്ടിയിടിച്ചായിരുന്നു ഇവരുടെ മരണം.


NIA rejects application to bar Sadhvi Pragya from contesting polls | പ്രഗ്യസിങിന് അനുകൂലമായി വിധി; ഹര്‍ജി എന്‍ഐഎ കോടതി തള്ളി, കോടതിക്ക് തടയാനാകില്ല - Malayalam Oneindia\nPublished: April 24 2019, 15:59 [IST]\nദില്ലി: ഭോപ്പാലില് മല്‍സരിക്കുന്ന ബിജെപി സ്ഥാനാര്‍ഥിയും മലേഗാവ് സ്‌ഫോടന കേസിലെ പ്രതിയുമായ പ്രഗ്യാസിങ് താക്കൂറിന് അനുകൂലമായി കോടതി വിധി. പ്രഗ്യ തിരഞ്ഞെടുപ്പില് മല്‍സരിക്കുന്നത് തടയണം എന്നാവശ്യപ്പെട്ട് സമര്‍പ്പിച്ച ഹര്‍ജി എന്‍ഐഎ കോടതി തള്ളി. ഏതെങ്കിലും ഒരു വ്യക്തി തിരഞ്ഞെടുപ്പില് മല്‍സരിക്കുന്നത് തടയുക എന്നത് തങ്ങളുടെ പരിധിയില് വരുന്ന കാര്യമല്ലെന്ന് കോടതി വ്യക്തമാക്കി.\nമലേഗാവ് സ്‌ഫോടനത്തില് കൊല്ലപ്പെട്ടയാളുടെ ബന്ധു സമര്‍പ്പിച്ച ഹര്‍ജിയാണ് കോടതി തള്ളിയത്. തന്നെ മല്‍സരിക്കുന്നതില് നിന്ന് തടയുന്നതിന് ആര്‍ക്കും അധികാരമില്ലെന്ന് പ്രഗ്യ സിങ് കോടതിയില് വ്യക്തമാക്കിയിരുന്നു. കോടതി എന്‍ഐഎയുടെ പ്രതികരണം തേടി. പ്രഗ്യയെ പ്രോസിക്യൂട്ട് ചെയ്യുന്നതിന് മതിയായ തെളിവ് ലഭിച്ചിട്ടില്ല എന്നാണ് കുറ്റപത്രത്തില് പറയുന്നതെന്ന് എന്‍ഐഎ കോടതിയെ ബോധിപ്പിച്ചു. തിരഞ്ഞെടുപ്പില് മല്‍സരിക്കുന്ന കാര്യത്തില് അന്തിമ തീരുമാനം എടുക്കേണ്ടത് തിരഞ്ഞെടുപ്പ് കമ്മീഷനാണെന്നും എന്‍ഐഎ ഉദ്യോഗസ്ഥര് കോടതിയെ അറിയിച്ചു. ഇക്കാര്യങ്ങള് കണക്കിലെടുത്താണ് കോടതി ഹര്‍ജി തള്ളിയത്.\nഭോപ്പാലില് ബിജെപി സ്ഥാനാര്‍ഥിയായ ശേഷം പ്രഗ്യ നടത്തുന്ന ഓരോ പ്രസ്താവനകളും വിവാദമായിരുന്നു. അതിനിടെയാണ് മല്‍സരിക്കുന്നത് തടയണം എന്നാവശ്യപ്പെട്ട് ഹര്‍ജി സമര്‍പ്പിക്കപ്പെട്ടത്. ബാബറി മസ്ജിദ് തകര്‍ത്തതില് അഭിമാനമുണ്ടെന്ന് പ്രഗ്യ സിങ് താക്കൂര് പറഞ്ഞതും വിവാദമായിരുന്നു.\nബാബറി മസ്ജിദ് തകര്‍ത്തതില് ദുഖമില്ല. താനും പോയിരുന്നു. അതില് പങ്കാളിയായതില് അഭിമാനമുണ്ട്. പള്ളി പൊളിച്ചതില് എന്തിന് ഖേദം പ്രകടിപ്പിക്കണം. സത്യത്തില് എനിക്ക് അഭിമാനമാണ്. രാമക്ഷേത്രം നിന്ന സ്ഥലത്ത് ചില മാലിന്യങ്ങള് ഉണ്ടായിരുന്നു. അത് നീക്കുകയാണ് തങ്ങള് ചെയ്തത്. ഹിന്ദുക്കളുടെ ഉയര്‍ത്തെഴുന്നേല്‍പ്പാണിത്. രാമക്ഷേത്രം അവിടെ പണിയുമെന്നും പ്രഗ്യ ആജ് തക്കിന് നല്‍കിയ അഭിമുഖത്തില് പറഞ്ഞു. ഇതില് തിരഞ്ഞെടുപ്പ് കമ്മീഷന് വിശദീകരണം ചോദിച്ചിരുന്നു. മുംബൈ ഭീകരാക്രമണ വേളയില് രക്തസാക്ഷിയായ എടിഎസ് ഓഫീസര് ഹേമന്ത് കര്‍ക്കരെക്കെതിരെ സംസാരിച്ചതിനും പ്രഗ്യക്ക് തിരഞ്ഞെടുപ്പ് കമ്മീഷന് നോട്ടീസ് അയച്ചിരുന്നു.\npragya singh thakur bhopal madhya pradesh congress lok sabha elections 2019 key leaders ഭോപ്പാല് മധ്യപ്രദേശ് കോണ്‍ഗ്രസ് ബിജെപി nia\nNIA rejects application to bar Sadhvi Pragya from contesting polls


മോഹവിഭ്രമത്തില്‍പ്പെട്ടവര്‍ക്ക് ദീര്‍ഘവീക്ഷണം എങ്ങിനെയുണ്ടാവാനാണ്? (93) - ശ്രേയസ്\nപദാര്‍ത്ഥോഽഭിമതാം ശാഠൃോ നി:ശ്വാസേനേവ ദര്‍പ്പണ: (3/70/19)\nവസിഷ്ഠന് തുടര്‍ന്നു: രാമ, ആ പര്‍വ്വതാകാരയായിരുന്ന രാക്ഷസി ചുരുങ്ങിച്ചുരുങ്ങി ഒരു സൂചിയുടെയത്ര (സൂചിക) ചെറുതായി. അവളുടെ രൂപം ഭാവനയില് മാത്രം കാണാവുന്ന തരത്തില് അതി സൂക്ഷ്മമായിരുന്നു. നട്ടെല്ലിന്റെ അടിമുതല് ശിരസ്സിന്റെ മുകളറ്റംവരെ ബന്ധിപ്പിക്കുന്ന സുഷുമ്നാ നാഡിപോലെ അവള് അതിസൂക്ഷ്മമായി നിലകൊണ്ടു. അവള് ബുദ്ധമതക്കാര് പറയുമ്പോലെ ‘അലയ’ ബോധത്തിലായിരുന്നു. അവളുടെ മറ്റേ രൂപമായ വിഷൂചിക (കോളറ) അനവരതം അവളെ പിന്തുടര്‍ന്നുകൊണ്ടിരുന്നു. അവള് അതിസൂക്ഷ്മവും അദൃശ്യയും ആയിരുന്നുവെങ്കിലും അവളിലെ രാക്ഷസീയതയ്ക്ക് മാറ്റമൊന്നും ഉണ്ടായിരുന്നില്ല. അവള് ആവശ്യപ്പെട്ട വരം ലഭിച്ചുവെങ്കിലും എല്ലാ ജീവികളേയും ആഹരിക്കണമെന്ന അവളുടെ ആഗ്രഹം നടപ്പായില്ല. കാരണം അവള് രൂപത്തില് സൂചിയുടെയത്ര ചുരുങ്ങിപ്പോയിരുന്നല്ലോ. എത്ര വിചിത്രം! മോഹവിഭ്രമത്തില്‍പ്പെട്ടവര്‍ക്ക് ദീര്‍ഘവീക്ഷണം എങ്ങിനെയുണ്ടാവാനാണ്?\n“സ്വാര്‍ത്ഥന്റെ, തന്‍കാര്യം നേടാനുള്ള ഉഗ്രകര്‍മ്മങ്ങള് അവനെ മറ്റുഫലങ്ങളിലേയ്ക്കു നയിക്കുന്നു. ഒരാള് ഏറെദൂരം ഓടിക്കിതച്ചുവന്ന് മുഖക്കണ്ണാടി നോക്കിയാല് തന്റെ മുഖം വ്യക്തമായി കാണാന് കഴിയില്ല. കാരണം അവന്റെ ഉഛ്വാസനീരാവി കണ്ണാടിയില് മങ്ങലുണ്ടാക്കുമല്ലോ.” ഈ രാക്ഷസിക്ക് വലിയൊരു രൂപമുണ്ടായിരുന്നു. അവളാ രൂപമുപേക്ഷിച്ചത് സൂക്ഷ്മരൂപിയാകാനാണ്. അതിനായി അവള് മരിച്ചു!. സ്വാര്‍ത്ഥലാഭത്തില് ഇത്തരം അത്യാസക്തിയുള്ളപ്പോള് മരണം പോലും അഭിലഷണീയമായിത്തോന്നും. വിഷൂചിക പ്രഭായോലുന്നതും പുഷ്പഗന്ധം പോലെ സൂക്ഷ്മവുമായിരുന്നു. മറ്റുള്ള ജീവനുകള് കൊണ്ട് അവള് കര്‍മ്മനിഷ്ഠയായി വാണു. സൂചികയും വിഷൂചികയുമായി അവള് എല്ലാവരേയും ബാധിച്ചുകൊണ്ട് ലോകം മുഴുവന് ചുറ്റിനടന്നു. അവളുടെ സ്വേഛപ്രകാരമാണ് അവള് സൂക്ഷ്മരൂപിയായത്. എന്താവണമെന്ന് തീവ്രമായി ആഗ്രഹിക്കുന്നുവോ, ഒരുവന് അതായിത്തീരുന്നു. ഹീനചിന്തയുള്ളവര് തുലോം തുച്ഛമായ കാര്യങ്ങള്‍ക്കായി പ്രാര്‍ത്ഥിക്കുന്നു. ഈ രാക്ഷസി ആഗ്രഹിച്ചത് ക്രൂരയായ സൂചിയാകാനാണല്ലോ. ഒരാളുടെ ജന്മസ്വഭാവം തപസ്സുകൊണ്ടുപോലും മാറ്റുക ദുഷ്കരം!\nനേരത്തേതന്നെ സ്ഥൂലശരീരമുള്ളവരുടേയും രോഗങ്ങള്‍ക്കടിപ്പെട്ടവരുടേയും ദേഹത്ത് സൂചിക പ്രവേശിച്ച് സ്വയം വിഷൂചികയായി പരിണമിക്കുന്നു. സൂചിക ഏത് അരോഗദൃഢഗാത്രന്റേയും ഹൃദയത്തില് പ്രവേശിച്ച് അവന്റെ ബുദ്ധിയെ വഴിതെറ്റിക്കുന്നു. ചിലരുടെ കാര്യത്തില് , ചികില്‍സകാരണംകൊണ്ടോ മന്ത്രബലംകൊണ്ടോ മരുന്നുകൊണ്ടോ അവള് രോഗിയെ ഉപേക്ഷിക്കാന് നിര്‍ബ്ബന്ധിതയാവുന്നു. അങ്ങിനെ അവള് ഏറെക്കാലം ഭൂമിയില് ചുറ്റി നടന്നു.\n(കോളറാ വൈറസ്സിനെപറ്റിയാവണം ഈ വിവരണം. ഭക്ഷണം, ജീവിതരീതി എന്നിവയുമായി ഇതിനെ ബന്ധിപ്പിച്ചിരിക്കുന്നത് രസകരമാണ്.)


ഏറെക്കാലമായി താങ്ങാനാവാത്ത നെഞ്ചുവേദന സഹിച്ചുകൊണ്ട് ഞാൻ ജീവിതം തള്ളിനീക്കുകയായിരുന്നു. ഇതിന് ശസ്ത്രക്രിയയല്ലാതെ മറ്റൊരു പരിഹാരവുമില്ലെന്ന് പല ഡോക്ടർമാരും തറപ്പിച്ചു പറഞ്ഞു. പക്ഷേ എന്റെ ശരീരം കീറിമുറിക്കുന്നത് എനിക്കു സമ്മതമായിരുന്നില്ല. മരുന്നുകൾ കൊണ്ടുമാത്രം ഞാൻ പിടിച്ചു നിൽക്കാൻ ശ്രമിച്ചു. വർഷങ്ങൾ തള്ളി നീക്കി. ഒരു മരുന്നും ഫലിക്കാതെയായി. ഒടുവിൽ അനങ്ങാനാവാത്ത നിലയിലെത്തി.\nഎന്റെ വീടിനുസമീപത്തുതന്നെ താമസിക്കുന്ന കോട്ടയം മെഡിക്കൽ കോളേജിലെ പ്രസിദ്ധയായ ഡോക്ടർ രേഖ എത്രയും വേഗം മെഡിക്കൽ കോളേജാശുപത്രിയിൽ എന്നെ അഡ്മിറ്റാക്കാൻ മക്കളോടു നിർബന്ധിച്ചു. കോട്ടയം മെഡിക്കൽ കോളേജിലെ കാർഡിയോളജി വിഭാഗത്തിൽ വളരെ വിദഗ്ധരായ ഡോക്ടർമാരാണുള്ളതെന്ന് അവർ തറപ്പിച്ചു പറഞ്ഞു. ഇപ്പോൾ കാർഡിയോളജി വിഭാഗം സ്വകാര്യ ആശുപത്രികളെ വെല്ലുവിളിക്കുന്നതരത്തിലുള്ള സജ്ജീകരണങ്ങളും ശുചിത്വവുമുള്ള ഒരു വിഭാഗമാണ്. ഡോക്ടർ രേഖയുടെ സമ്മർദ്ദംമൂലം അവരെന്നെ കാർഡിയോളജി വിഭാഗത്തിലെ ഡോക്ടർമാരെ കാണിച്ചു. വളരെ വിദഗ്ധമായ പരിശോധനയ്ക്കുശേഷം അടിയന്തരശസ്ത്രക്രിയയ്ക്ക് എന്നെ വിധേയമാക്കണമെന്നവൾ പറഞ്ഞു.\nഎന്നെ ആശുപത്രിയിൽ പ്രവേശിപ്പിച്ചതിന്റെ രണ്ടാം ദിവസം ഓപ്പറേഷൻ തീയേറ്ററിലേക്ക് എന്നെക്കൊണ്ടുപോയി. മണിക്കൂറുകൾ നീണ്ടുനിന്ന ശസ്ത്രക്രിയയ്ക്കുശേഷം എനിക്കു ബോധമുണർന്നപ്പോൾ പ്രധാന ഡോക്ടർ എന്നെ വിളിച്ചു പറഞ്ഞു; "ഓപ്പറേഷനെല്ലാം കഴിഞ്ഞു. യാതൊരു കുഴപ്പവുമില്ല".\n~ഒരത്ഭുതവാർത്ത കേട്ടതുപോലെ ഞാൻ ഡോക്ടറുടെ മുഖത്തേക്ക് തറപ്പിച്ചുനോക്കി. എന്നെ ഓപ്പറേഷൻ തീയേറ്ററിലെ മേശപ്പുറത്ത് കിടത്തിയതു മാത്രമേ എനിക്കോർമ്മയുള്ളു. പിന്നെ അവിടെ എന്തു സംഭവിച്ചു എന്നൊന്നും എനിക്കറിയില്ല. ക്ഷണനേരം കൊണ്ട് ശസ്ത്രക്രിയ കഴിയാൻ ഇത്ര നിസ്സാരമാണോ ബൈപാസ് സർജറി എന്ന് ഞാൻ ചിന്തിച്ചു. എനിക്കത് വിശ്വസിക്കാൻ കഴിഞ്ഞില്ല. പിന്നീടാണറിഞ്ഞത് മണിക്കൂറുകൾ നീണ്ടുനിന്ന ശസ്ത്രക്രിയയായിരുന്നു അതെന്ന്. ചെറുപ്പക്കാരായ ഡോക്ടർമാരാണ് കാർഡിയോളജി വിഭാഗത്തിലുണ്ടായിരുന്നത്. രോഗികളോട് വളരെ സ്നേഹമസൃണമായ പെരുമാറ്റം. തുടക്കത്തിലേ തന്നെ ആ പെരുമാറ്റം എന്നെ വളരെയധികം ആകർഷിച്ചിരുന്നു.\nശസ്ത്രക്രിയ കഴിഞ്ഞ് ഐ.സി.യുവിൽ പ്രവേശിപ്പിച്ചു. അവിടെയുണ്ടായിരുന്ന നേഴ്സുമാരുടെയും ഡോക്ടർമാരുടെയും സ്നേഹനിർഭരമായ പെരുമാറ്റവും ഇടപെടലും എന്റെ എല്ലാ തെറ്റിദ്ധാരണകളെയും അകറ്റി. ചിരിച്ചുകൊണ്ടല്ലാതെ അവർ രോഗികളെ സമീപിക്കാറില്ല. രക്തബന്ധമുള്ള സ്വന്തം ആൾക്കാരിൽ നിന്നുള്ള അകൃത്രിമമായ സംഭാഷണരീതി. അതാരെയും വശീകരിക്കും. തീർച്ചയായും ഒരു രോഗി പ്രതീക്ഷിക്കുന്നത് അത്തരമൊരു പെരുമാറ്റമാണ്. ഒരു നേഴ്സിൽ നിന്നോ ഡോക്ടറിൽ നിന്നോ മുഖം മുഷിഞ്ഞ ഒരു പെരുമാറ്റമോ സ്നേഹശൂന്യമായ ഒരു വാക്കോ ഉണ്ടായാൽ ആരോഗിയെ അത് വളരെയധികം വേദനപ്പെടുത്തും. ഈ മനഃശ്ശാസ്ത്രം നല്ലതുപോലെ അറിയാവുന്നവരാണ് അവിടെയുള്ള ഡോക്ടർമാരും നേഴ്സുമാരും. ഈ പെരുമാറ്റ ശൈലി വളരെ കർക്കശമായ ഒരു ശിക്ഷണത്തിൽ നിന്ന് ലഭിച്ചതാണെന്ന് ഞാൻ വിശ്വസിക്കുന്നു. ഞാനിത് വെറുതെ പുകഴ്ത്തി പറയുകയല്ല. അനുഭവത്തിന്റെ വെളിച്ചത്തിലാണിതു പറയുന്നത്. സർക്കാരാശുപത്രികളിലെ ഡോക്ടർമാരും നേഴ്സുമാരും രോഗികളോട് ഒരിക്കലും മൃദുവായി പെരുമാറുകയില്ലെന്നാണ് ഞാൻ മനസ്സിലാക്കിയിരുന്നത്. പക്ഷേ, ഇവിടെ അതിന് നേർ വിപരീതമായ അനുഭവമാണെനിക്കുണ്ടായത്. അതിന് ചില അനുഭവങ്ങൾ പറയാം.\nഒരാഴ്ചയോളം ഞാൻ ഐ.സി.യു വാർഡിൽ കഴിഞ്ഞു. പലതും നേരിൽ കണ്ടുംകേട്ടും അനുഭവിച്ചും മനസ്സിലാക്കാൻ കഴിഞ്ഞു. വളരെ വൃത്തിയും വെടിപ്പുമുള്ള വാർഡ്. ലവലേശം ദുർഗ്ഗന്ധമില്ല. മനസ്സിൽ നിന്ന് ഒരിക്കലും മാഞ്ഞുപോകാത്ത ചില സംഗതികൾക്ക് ഞാൻ സാക്ഷ്യം വഹിച്ചു.\nഎന്റെ കട്ടിലിന്റെ വലതുവശത്തെ കട്ടിലിൽ കിടന്നത് പാവപ്പെട്ട ഒരു സ്ത്രീയാണ്. ഒരു തൂപ്പുകാരി. ഇടതുവശത്തെ കട്ടിലിൽ കിടന്നത് മധ്യവയസ്കനായ ഒരു ചുമട്ടു തൊഴിലാളി. രാവിലത്തെ പരിശോധന കഴിഞ്ഞാൽ പ്രധാന ഡോക്ടർ വല്ലപ്പോഴുമൊന്നു റോന്തുചുറ്റുക പതിവുണ്ട്. ഒരു ദിവസം രാവിലെ അദ്ദേഹം വാർഡിൽ വന്നു. വാർഡിൽ ഉണ്ടായിരുന്ന രണ്ട് നേഴ്സുമാരും ഒരു രോഗിയെ ശുശ്രൂഷിച്ചുകൊണ്ടിരിക്കുകയായിരുന്നു. തൂപ്പുകാരിയായ സ്ത്രീ കട്ടിലിൽ എഴുന്നേറ്റിരിക്കാൻ ബദ്ധപ്പെടുന്നത് ഡോക്ടർ കണ്ടു. അദ്ദേഹം വേഗം അവരുടെ അടുത്തെത്തി.\nഅവരുടെ തോളിൽ കൈവച്ചുകൊണ്ടദ്ദേഹം ചോദിച്ചു;\n"എന്താ അമ്മേ, ബുദ്ധിമുട്ടു വല്ലതുമുണ്ടോ?"\n"ഡോക്ടർ വേഗം തന്നെ അവരെ താങ്ങിപ്പിടിച്ചെഴുനേൽപ്പിച്ചു."\n"ആരാ അമ്മയുടെ കൂടെയുള്ളത്?"\n"അനുജത്തിയുണ്ട്. അവൾ പുറത്തേക്കുപോയിരിക്കുകയാണ്".\n"ഇല്ല. കൊണ്ടു വന്നുവച്ചിട്ടുണ്ട്."\nഅദ്ദേഹം അലമാരിയിൽ നിന്ന് കഞ്ഞിയെടുത്ത് സ്പൂൺകൊണ്ട് കോരിക്കൊടുത്തു. ഒരു മകൻ സ്വന്തം അമ്മയെ പരിചരിക്കുന്നതുപോലെ. താനൊരു ഡോക്ടറാണെന്ന ഭാവം അദ്ദേഹത്തിനുതെല്ലുമില്ല. സത്യത്തിൽ, അദ്ദേഹത്തിന്റെ ആത്മാർത്ഥത നിറഞ്ഞ ആ പെരുമാറ്റം കണ്ടപ്പോൾ എന്റെ ഹൃദയം തേങ്ങിപ്പോയി. ഇങ്ങനെയും ഡോക്ടർമാരുണ്ടോ. ഞാൻ സ്വയം ചോദിച്ചു.\nഡോക്ടർ ആ സ്ത്രീയെ കഞ്ഞികുടിപ്പിച്ച് കട്ടിലിൽ കിടത്തിയിട്ടാണ് എന്റെയടുത്തു വന്നത്. ചിരിച്ചുകൊണ്ട് വിശേഷങ്ങൾ ചോദിച്ചു. നാഡി പിടിച്ചുനോക്കിയിട്ട് അടുത്ത രോഗിയുടെ അടുത്തേക്കു നീങ്ങി. അദ്ദേഹത്തെ കണ്ടപ്പോൾത്തന്നെ അയാൾ കട്ടിലിൽ എഴുന്നേറ്റിരുന്നു. ഡോക്ടർ അടുത്തുചെന്നപ്പോൾ അയാൾ ഡോക്ടറെ കെട്ടിപ്പിടിച്ചുകൊണ്ട് തേങ്ങിക്കരഞ്ഞു. ഡോക്ടർ അയാളുടെ പുറത്തുതട്ടി ആശ്വസിപ്പിച്ചു. ഇതാണ് ഡോക്ടറും രോഗിയും തമ്മിലുള്ള ബന്ധം! ഇങ്ങനെ തന്നെയാണ് വേണ്ടത്. പക്ഷേ ഇങ്ങനെ മറ്റൊരാളെകാണാൻ കഴിഞ്ഞെന്നുവരില്ല.\nഞാനിത് സ്വപ്നം കാണുകയാണോ എന്നു സംശയിച്ചു പോയി. നേഴ്സുമാരും എത്രതിരക്കുണ്ടെങ്കിലും ഒരു മുഷിപ്പും കൂടാതെയാണ് രോഗികളെ പരിചരിക്കുന്നത്. സ്നേഹവും സേവനമനസ്ഥിതിയും ത്യാഗമനോഭാവവുമുള്ള ഏതാനും ഡോക്ടർമാരുടെയും നേഴ്സുമാരുടെയും പരിചരണത്തിൽ ഏതാനും ദിവസം കഴിഞ്ഞത് ഒരു മഹാഭാഗ്യമായി ഞാൻ കരുതുന്നു.\nവേണമെങ്കിൽ കേരളത്തിലുള്ള എല്ലാ സർക്കാർ ആശുപത്രികളും ഇതുപോലെ മാതൃകാസ്ഥാപനങ്ങളാക്കി മാറ്റാൻ കഴിയും. പക്ഷേ, നിർഭാഗ്യമെന്നു പറയട്ടെ, കോട്ടയം മെഡിക്കൽ കോളേജാശുപത്രിയിലെ തന്നെ മറ്റു പലവാർഡുകളിലേയും സ്ഥിതി ഇതല്ല. ഉള്ളിൽ സ്നേഹവും ത്യാഗമനസ്ഥിതിയുമുള്ള ഇതുപോലുള്ള ഡോക്ടർമാരും നേഴ്സുമാരുമുണ്ടെങ്കിൽ സർക്കാർ ആശുപത്രികൾ മാതൃകാ സ്ഥാപനങ്ങളായി മാറും. എന്നെ പരിചരിച്ച കാർഡിയോ തൊറാസിക് വിഭാഗത്തിലെ ഡോക്ടർമാരുടെയും നേഴ്സുമാരുടെയും സേവനമനോഭാവത്തിനും അർപ്പണ മനോഭാവത്തിനും മുന്നിൽ ഞാൻ സ്നേഹാദരങ്ങളോടെ എന്റെ ശിരസ്സു നമിക്കുന്നു. എന്റെ നമോവാകങ്ങൾ!!\n24 ambatt sukumarannair\nLabels: 24 ambatt sukumarannair


കങ്കണയുടെ ഓഫീസ് പൊളിച്ച നടപടി: മുംബൈ കോർപ്പറേഷനെ രൂക്ഷമായി വിമർശിച്ച് കോടതി, ജനാധിപത്യത്തിന്റെ വിജയമെന്ന് താരം -Kangana Ranaut, Bombay HC quashes BMC’s demolition order\nതാരത്തിന്റെ ബാന്ദ്ര ഓഫീസ് പൊളിച്ചത് ബൃഹൻ മുംബെെ മുൻസിപ്പൽ കോർപ്പറേഷന്റെ (ബിഎംസി) പ്രതികാര നടപടിയാണെന്ന് കോടതി കുറ്റപ്പെടുത്തി\nNovember 27, 2020 2:46:07 pm\nമുംബെെ: നടി കങ്കണ റണാവത്തിന്റെ മുംബെെയിലെ ഓഫീസ് പൊളിച്ച നടപടിയെ രൂക്ഷമായി വിമർശിച്ച് കോടതി. മുംബെെ കോർപ്പറേഷന്റെ നടപടിയെ ബോംബെ ഹെെക്കോടതി ചോദ്യം ചെയ്‌തു. മുംബെെ കോർപ്പറേഷൻ ഭരിക്കുന്നത് ശിവസേനയാണ്.\nതാരത്തിന്റെ ബാന്ദ്ര ഓഫീസ് പൊളിച്ചത് ബൃഹൻ മുംബെെ മുൻസിപ്പൽ കോർപ്പറേഷന്റെ (ബിഎംസി) പ്രതികാര നടപടിയാണെന്ന് കോടതി കുറ്റപ്പെടുത്തി. ഓഫീസ് പൊളിക്കുന്നതിനുള്ള തുടർ നടപടികൾ കോടതി റദ്ദാക്കി. കോർപ്പറേഷന്റെ സെപ്‌റ്റംബർ ഒൻപതിലെ ഉത്തരവാണ് കോടതി റദ്ദാക്കിയത്. ജസ്റ്റിസുമാരായ എസ്.ജെ.കത്വാല, ആർ.ഐ.ചാഗ്‌ല എന്നിവർ അടങ്ങിയ ഡിവിഷൻ ബഞ്ചാണ് കേസിൽ വാദം കേട്ടത്.\nRead Also: അർണബ് ആത്മഹത്യയ്ക്ക് പ്രേരിപ്പിച്ചതിന് തെളിവില്ല; ഹൈക്കോടതിയെ വിമർശിച്ച് സുപ്രീം കോടതി\nഅതേസമയം, പൊളിച്ചുമാറ്റിയ ഭാഗത്ത് പുനഃനിർമിതിക്ക് കോർപ്പറേഷനിൽ നിന്ന് വീണ്ടും അനുമതി തേടണമെന്ന് കോടതി താരത്തോട് നിർദേശിച്ചു. അതായത്, സ്വന്തം താൽപര്യപ്രകാരം കങ്കണയ്‌ക്ക് ഓഫീസ് കെട്ടിടം നിർമിക്കാൻ സാധിക്കില്ല. തുടർന്നുള്ള എല്ലാ നിർമാണങ്ങൾക്കും കോർപ്പറേഷനിൽ നിന്ന് അനുമതി വാങ്ങണം. നഷ്‍ടപരിഹാരം തിട്ടപ്പെടുത്തി മാര്‍ച്ചിനകം റിപ്പോര്‍ട്ട് സമര്‍പ്പിക്കണം. തുടര്‍ന്ന് ബിഎംസി നഷ്‍ടപരിഹാരം നല്‍കണമെന്നും കോടതി നിർദേശിച്ചു.\nകങ്കണയുടെ എല്ലാ വാദങ്ങളും തങ്ങൾ അംഗീകരിക്കുന്നില്ലെന്ന് കോടതി പറഞ്ഞു. സിനിമയുമായി ബന്ധപ്പെട്ട് താരം നടത്തിയ വാദങ്ങൾ അംഗീകരിക്കുന്നില്ല. കങ്കണയുടെ പല പരാമർശങ്ങളും അനുചിതമായിരുന്നെന്നും കോടതി നിരീക്ഷിച്ചു. സാമൂഹ്യമാധ്യമങ്ങൾ അടക്കമുള്ള പൊതു പരിസരങ്ങളിൽ ഉത്തരവാദിത്തപൂർണമായ രീതിയിൽ ഇടപെടാൻ കങ്കണ ശ്രദ്ധിക്കണമെന്നും കോടതി നിർദേശിച്ചു. സ്വയം നിയന്ത്രിക്കാൻ കങ്കണ തയ്യാറാകണമെന്ന് പറഞ്ഞ കോടതി നിയമപരമല്ലാത്ത നിർമിതികളെ അംഗീകരിക്കില്ലെന്നും അടിവരയിട്ടു. എങ്കിലും ഉത്തരവാദിത്തമില്ലാതെ പൗരന്റെ അഭിപ്രായപ്രകടനങ്ങളോട് ഭരണകൂടം പ്രതികാര മനോഭാവത്തോടെ രീതിയില് പ്രതികരിക്കരുതെന്നും കോടതി ചൂണ്ടിക്കാട്ടി. കോടതി ഉത്തരവിനെ ജനാധിപത്യത്തിന്റെ വിജയമെന്ന് കങ്കണ വിശേഷിപ്പിച്ചു.\nRead Also: കര്‍ഷക മാര്‍ച്ച് തുടരുന്നു; ഹരിയാന അതിര്‍ത്തിയില് ലാത്തിചാര്‍ജും കണ്ണീര്‍വാതക പ്രയോഗവും\nബാന്ദ്ര വെസ്റ്റിലുള്ള കങ്കണയുടെ ഓഫീസിന്റെ നിർമാണം അനധികൃതമാണെന്ന് ചൂണ്ടിക്കാട്ടിയാണ് ശിവസേന ഭരിക്കുന്ന മുംബൈ കോര്‍പറേഷന് കങ്കണയ്‌ക്ക് നോട്ടീസ് അയച്ചത്. പുനർനിർമാണത്തിൽ കെട്ടിട അനുമതിയില്ലാതെ നിരവധി മാറ്റങ്ങൾ നടത്തിയതായി കങ്കണയ്‌ക്ക് നൽകിയ നോട്ടീസിൽ പറഞ്ഞിരുന്നു. എന്നാൽ ആ വാദം നിഷേധിക്കുന്നതായി കങ്കണ പറഞ്ഞു. 24 മണിക്കൂറിനുള്ളില് മറുപടി നല്‍കണമെന്ന് ആവശ്യപ്പെട്ടിരുന്നു. മറുപടി തൃപ്തകരമല്ലാത്തതിനെത്തുടര്‍ന്നാണ് ജെസിബി അടക്കമുള്ളവ കൊണ്ടുവന്ന് കെട്ടിടത്തിന്റെ ചില ഭാഗങ്ങള് കോർപ്പറേഷൻ പൊളിച്ചുമാറ്റുകയായിരുന്നു.\nനടൻ സുശാന്ത് സിങ്ങിന്റെ മരണത്തെ തുടര്‍ന്നുണ്ടായ വാക്‌പോരാണ് ഓഫീസ് പൊളിക്കൽ നടപടികളില് എത്തിച്ചത്. സംഭവത്തിൽ കങ്കണ മുംബൈക്കെതിരെയും മുംബൈ പൊലീസിനെതിരെയും ശക്തമായ വിമര്‍ശനമുന്നയിച്ചിരുന്നു. മുംബൈയില് ജീവിക്കാന് കഴിയില്ലെന്ന കങ്കണയുടെ പ്രസ്താവനയോടെയാണ് മഹാരാഷ്ട്ര സര്‍ക്കാരുമായുള്ള കങ്കണയുടെ തുറന്ന പോര് ആരംഭിക്കുന്നത്.\nWeb Title: Kangana ranaut bombay hc quashes bmcs demolition order


Lionel Messi could retire after FIFA World Cup 2018, reveals Argentina teammate; 'ആരാധകരുടെ പ്രതീക്ഷ പേറാന് ഇനി മെസി ഉണ്ടാവില്ല'; ലോകകപ്പിന് ശേഷം വിരമിച്ചേക്കുമെന്ന് സഹതാരത്തിന്റെ വെളിപ്പെടുത്തല്\nLionel Messi Could Retire After Fifa%e2%80%89world Cup 2018 Reveals Argentina Teammate\n'ആരാധകരുടെ പ്രതീക്ഷ പേറാന് ഇനി മെസി ഉണ്ടാവില്ല'; ലോകകപ്പിന് ശേഷം വിരമിച്ചേക്കുമെന്ന് സഹതാരത്തിന്റെ വെളിപ്പെടുത്തല്\nഅര്‍ജന്റീനയ്ക്ക് വേണ്ടി കളിച്ചൊരു കിരീടം സ്വന്തമാക്കാനുളള അദ്ദേഹത്തിന്റെ അവസാനത്തെ അവസരമായിരുന്നു ഇത്- സബലെറ്റ\nJune 22, 2018 11:31:45 am\n2018 ഫുട്ബോള് ലോകകപ്പില് നിന്ന് അര്‍ജന്റീന പുറത്തായാല് സൂപ്പര് താരം ലയണല് മെസി വിരമിക്കുമെന്ന് മുന് സഹതാരം പാബ്ലോ സബലെറ്റ. ക്രൊയേഷ്യക്കെതിരെ 3-0ന് ദയനീയമായി തോറ്റതിന് പിന്നാലെയാണ് മുന് താരത്തിന്റെ വെളിപ്പെടുത്തല്. മെസിയെ ഓര്‍ത്ത് താന് ഖേദിക്കുന്നുവെന്നും 2014ല് ഫൈനലിലെത്തിയ ടീമില് കളിച്ച സബലെറ്റ പറഞ്ഞു.\n‘അര്‍ജന്റീനയ്‌ക്ക് വേണ്ടി കളിച്ചൊരു കിരീടം സ്വന്തമാക്കാനുളള അദ്ദേഹത്തിന്റെ അവസാനത്തെ അവസരമായിരുന്നു ഇത്. അത് കൈവിട്ടാല് രാജ്യാന്തര ഫുട്ബോളില് അദ്ദേഹം തുടരുമെന്ന് എനിക്ക് തോന്നുന്നില്ല. ആരാധകരുടെ പ്രതീക്ഷ പേറാന് മെസിക്ക് ഇനി കഴിയില്ല. അദ്ദേഹം വിരമിച്ചാല് അതില് ഞാന് അത്ഭുതപ്പെടില്ല. അത് സംഭവിച്ചേക്കാം’, സബലെറ്റ ബിബിസിക്ക് നല്‍കിയ അഭിമുഖത്തില് പറഞ്ഞു. ടീമില് നിന്നും ഏറെ പ്രതീക്ഷിച്ച അര്‍ജന്റീന ആരാധകര് ദേഷ്യത്തിലാണെന്നും അദ്ദേഹം കൂട്ടിച്ചേര്‍ത്തു.\n‘അര്‍ജന്റീന പെണ്‍കുട്ടികളെ പോലെ കരയുകയായിരുന്നു’; ക്രൊയേഷ്യന് താരം സൈം വ്രാസല്‍ജോ\n‘ആരാധകര് വളരെയധികം കോപത്തിലാണ്. ഇതല്ല അവര് പ്രതീക്ഷിച്ചത്. ഇത് അവര് ഒരിക്കലും അംഗീകരിക്കില്ല. അര്‍ജന്റീനയില് നിന്നും ഇത്രയും ദാരുണമായ പ്രകടനം ഞാന് മുമ്പ് കണ്ടിട്ടില്ല. ഊര്‍ജ്ജമില്ലാത്ത ടീമിന്റെ ഇതുപോലത്തെ കളി വളരെ വിചിത്രമാണ്’, സബലെറ്റ പറഞ്ഞു.\nക്രൊയേഷ്യയോട് എതിരില്ലാത്ത മൂന്ന് ഗോളുകള്‍ക്കാണ് നിലവിലെ റണ്ണറപ്പായ അര്‍ജന്റീന തകര്‍ന്നടിഞ്ഞത്. ആന്റേ റെബിക്ക്, ലൂക്കാ മോഡ്രിച്ച്, ഇവാന് റാകിടിച്ച് എന്നിവരാണ് ക്രൊയേഷ്യയുടെ ഗോളുകള് നേടിയത്. ഇതോടെ ലോകകപ്പില് അര്‍ജന്റീനയുടെ മുന്നോട്ടുള്ള വഴി തുലാസിലായി.\nഒഴിഞ്ഞ ഒന്നാം പകുതിക്കുശേഷമായിരുന്നു മൂന്ന് ഗോളുകളും. ആദ്യത്തേത് ഗോളി വില്ലി കബല്ലെറോയുടെ സമ്മാനം. അതില് താളം തെറ്റിയവരുടെ പോസ്റ്റിലേയ്‌ക്ക് പിന്നീട് സൂപ്പര്‍താരങ്ങളായ ലൂക്ക മോഡ്രിച്ചും ഇവാന് റാക്കിറ്റിച്ചും എണ്ണം പറഞ്ഞ രണ്ട് ഗോളുകള് അടിച്ചുകയറ്റുകയും ചെയ്‌തു.\nഈ തോല്‍വിയോടെ ലോകകപ്പില് അര്‍ജന്റീനയുടെ പ്രീക്വാര്‍ട്ടര് പ്രതീക്ഷകള് ത്രിശങ്കുവിലായിരിക്കുകയാണ്. രണ്ട് മത്സരങ്ങളില് നിന്ന് ഒരു പോയിന്റ് മാത്രമാണ് അവര്‍ക്കുള്ളത്. രണ്ട് കളികളും ജയിച്ച ക്രൊയേഷ്യ പ്രീക്വാര്‍ട്ടര് ഉറപ്പിച്ചു കഴിഞ്ഞു.\nനൈജീരിയയുമായാണ് അര്‍ജന്റീനയുടെ അടുത്ത കളി. അതില് അവര് ജയിക്കുകയും ഐസ്‌ലന്‍ഡ് അടുത്ത രണ്ട് മൽസരങ്ങളും തോല്‍ക്കുകയോ സമനിലയിലാവുകയോ ചെയ്‌താല് മാത്രമേ അര്‍ജന്റീനയ്‌ക്ക് പ്രതീക്ഷയുള്ളൂ. ഇല്ലെങ്കില് 2002നുശേഷം ഒരിക്കൽകൂടി ഒന്നാം റൗണ്ടില് തന്നെ തോറ്റു മടങ്ങേണ്ടിവരും അവര്‍ക്ക്.\nTags: FIFA Worl Cup 2018, Football, Lionel Messi, Retirement\nമാസ് ലുക്കിൽ വിജയ്; ‘സർക്കാർ’ ഫസ്റ്റ് ലുക്ക് പോസ്‌റ്റർ


നവയുഗം തുണച്ചു; അഭയകേന്ദ്രത്തിൽ നിന്നും രജനി നാട്ടിലേയ്ക്ക് മടങ്ങി - Rashtrabhoomi\nദമ്മാം: ദമാമില് സ്‌പോൺസറുടെ ഭാര്യയുടെ പീഢനം സഹിയ്ക്കാനാകാതെ ഒളിച്ചോടി ദമ്മാം വനിതാ അഭയകേന്ദ്രത്തിൽ എത്തപ്പെട്ട വീട്ടുജോലിക്കാരി, നവയുഗം സാംസ്ക്കാരികവേദി ജീവകാരുണ്യവിഭാഗത്തിന്റെ സഹായത്തോടെ നിയമനടപടികൾ പൂർത്തിയാക്കി നാട്ടിലേയ്ക്ക് മടങ്ങി. തമിഴ്‌നാട് ചെന്നൈ സ്വദേശിനി രജനി രേഖയാണ് ബുദ്ധിമുട്ടേറിയ പ്രവാസജീവിതാനുഭവങ്ങളിലൂടെ കടന്ന് നാട്ടിലേയ്ക്ക് മടങ്ങിയത്.\nഎട്ടു മാസം മുൻപാണ് രജനി സൗദിയിലെ ജുബൈലിൽ ഒരു വീട്ടുജോലിക്കായി എത്തിയത്. സ്പോൺസർ നല്ല മനുഷ്യനായിരുന്നെങ്കിലും അയാളുടെ ഭാര്യയുടെ പെരുമാറ്റം ക്രൂരമായിരുന്നു. തൊട്ടതിനും പിടിച്ചതിനും കുറ്റം പറയുകയും, അനാവശ്യമായി ശകാരിയ്ക്കുകയും ചെയ്യുന്ന ശീലമായിരുന്നു ആ സ്ത്രീയുടേത്. എങ്കിലും അവരുടെ എല്ലാ മാനസികപീഢനങ്ങളും സഹിച്ചു, രജനി അവിടെ പിടിച്ചു നിന്നു.\nAlso Read >> നടി ആക്രമിക്കപ്പെട്ട കേസില് പ്രോസിക്യൂഷന് തിരിച്ചടി; തെളിവ് നശിപ്പിച്ച കേസില് രണ്ട് പേരെ ഹൈക്കോടതി പ്രതിസ്ഥാനത്ത് നിന്നും ഒഴിവാക്കി\nഎന്നാൽ പിന്നീട് സ്‌പോൺസറുടെ ഭാര്യ കൂടുതൽ മോശമായി പെരുമാറാൻ തുടങ്ങുകയും, ചിലപ്പോൾ ദേഷ്യപ്പെട്ട് ദേഹോപദ്രവം തുടങ്ങുകയും ചെയ്തപ്പോൾ, രജനിയ്ക്ക് പിടിച്ചു നിൽക്കാനായില്ല. ഒരു രാത്രി ആരുമറിയാതെ ആ വീട്ടിൽ നിന്നും അവർ ഒളിച്ചോടി.\nഎങ്ങോട്ടു പോകണമെന്നറിയാതെ ജുബൈലിലെ ഒരു ഷോപ്പിംഗ് മാളിന്റെ കാർ പാർക്കിങ് ഏരിയായിൽ രാത്രി കഴിച്ചു കൂട്ടിയ രജനിയെ, രാവിലെ അവിടെയെത്തിയ ചില മലയാളികൾ പോലീസ് സ്റ്റേഷനിൽ കൊണ്ട് ചെന്നാക്കി. പോലീസുകാർ അവരെ ദമ്മാം വനിതാ അഭയകേന്ദ്രത്തിലാക്കി. അഭയകേന്ദ്രത്തിൽ എത്തിയ നവയുഗം ജീവകാരുണ്യപ്രവർത്തക മഞ്ജു മണിക്കുട്ടനോട് രജനി സ്വന്തം അവസ്ഥ പറഞ്ഞ്, നാട്ടിലേയ്ക്ക് തിരികെപോകാൻ സഹായിയ്ക്കണമെന്ന് അഭ്യർത്ഥിച്ചു.\nമഞ്ജുവും നവയുഗം ജീവകാരുണ്യപ്രവർത്തകരും രജനിയുടെ സ്‌പോൺസറെ നേരിൽ ബന്ധപ്പെട്ട് സംസാരിച്ചു. ഏറെ ചർച്ചകൾക്ക് ഒടുവിൽ രജനിയ്ക്ക് എക്സിറ്റ് നൽകാമെന്ന് സ്പോൺസർ സമ്മതിച്ചു. മഞ്ജുവിന്റെ സഹായഅഭ്യർത്ഥന മാനിച്ച്,പഞ്ചാബ് സ്വദേശിയായ ഡി.എസ്.ലോവൽ വാടൻ, രജനിയ്ക്ക് വിമാനടിക്കറ്റ് നൽകി. നിയമനടപടികൾ പൂർത്തിയാക്കി എല്ലാവർക്കും നന്ദി പറഞ്ഞ്,രജനി നാട്ടിലേയ്ക്ക് മടങ്ങി.\nPerumbavoor News l കക്കൂസ് മാലിന്യം ഓടയില് തള്ളിയവര് പിടിയില്


മൊബൈൽ ഫോൺ മോഷ്ടിച്ചതിനു ശേഷം കള്ളൻമാരുടെ ബ്ലാക്ക് മെയിലിംഗ്; ദുബായ് പൊലീസ് ഇടപെട്ടു, കള്ളൻമാർക്ക് മൂന്ന് വർഷം തടവ് | Woman blackmailed in Dubai for Dh 2000 – News18 Malayalam\nമൊബൈൽ ഫോൺ മോഷ്ടിച്ചതിനു ശേഷം കള്ളൻമാരുടെ ബ്ലാക്ക് മെയിലിംഗ്; ദുബായ് പൊലീസ് ഇടപെട്ടു, കള്ളൻമാർക്ക് മൂന്ന് വർഷം തടവ്\nയുവതിയുടെ പരാതിയെ തുടർന്ന് പ്രതികളെ ദുബായ് പൊലീസ് പിടികൂടി. മോഷണം, ഭീഷണിപ്പെടുത്തൽ, സ്വകാര്യത ലംഘനം എന്നീ കുറ്റങ്ങളാണ് ഇവർക്കെതിരെ ചുമത്തിയിരിക്കുന്നത്.\nLast Updated : February 17, 2020, 19:05 IST\nദുബായ്: മൊബൈൽ ഫോൺ മോഷ്ടിച്ച് ബ്ലാക്ക് മെയിലിംഗിനു ശ്രമം. ദുബായിൽ എത്തിയ സൗദി സഞ്ചാരിക്കാണ് ഇത്തരത്തിൽ ഭീഷണി നേരിടേണ്ടി വന്നത്. 2000 ദിർഹം നൽകുന്നില്ലെങ്കിൽ ഫോണിലെ സ്വകാര്യചിത്രങ്ങൾ പ്രസിദ്ധീകരിക്കുമെന്നായിരുന്നു ഭീഷണി. ഈജിപ്തുകാരായ രണ്ടുപേർ ആയിരുന്നു ഫോൺ മോഷ്ടിച്ചതിനു ശേഷം 2000 ദിർഹം ആവശ്യപ്പെട്ടത്. ഒന്നു മുതൽ ആറു വരെയുള്ള അക്കങ്ങൾ ഉപയോഗിച്ച് ഇവർ യുവതിയുടെ ഐഫോൺ തുറക്കുകയും ചെയ്തതായി കോടതിരേഖകൾ വ്യക്തമാക്കുന്നു.\n2019 ഓഗസ്റ്റിൽ യുവതി ദുബായിൽ നിന്ന് അൽ ഐനിലേക്ക് ബസിൽ യാത്ര ചെയ്യുന്നതിനിടെ ആയിരുന്നു സംഭവം. പ്രതിയായ ആൾ ബാഗുകൾ ബസിൽ കയറ്റാൻ സഹായിക്കാമെന്ന് വാഗ്ദാനം ചെയ്യുകയായിരുന്നു. എന്നാൽ, അൽ ഐനിൽ എത്തുന്നതു വരെ തന്‍റെ ബാഗ് പ്രതിയായ ആൾ മോഷ്ടിച്ച കാര്യം യുവതി അറിഞ്ഞിരുന്നില്ല.\n"ബാഗിനുള്ളിൽ ഫോണുകളും മറ്റ് വസ്തുക്കളും ഉണ്ടായിരുന്നു. ഒന്നു മുതൽ ആറു വരെയുള്ള അക്കങ്ങൾ ആയിരുന്നു പാസ് വേഡ് ആയി ഉപയോഗിച്ചിരുന്നത്. എന്‍റെ ഫോൺ പ്രതി കണ്ടെത്തിയെന്ന് പറഞ്ഞ് രണ്ടു ദിവസത്തിനു ശേഷം സുഹൃത്തിൽ നിന്ന് എനിക്ക് ഒരു കോൾ ലഭിച്ചു. പാസ് വേഡ് ഏതൊരു കുഞ്ഞിന് പോലും തുറക്കാൻ കഴിയുന്നതാണെന്ന് അദ്ദേഹത്തെ ബന്ധപ്പെട്ടപ്പോൾ പറഞ്ഞു." - സൗദി യുവതി പറഞ്ഞു.\nഷോർട്ട് സർക്യൂട്ടിനെ തുടർന്ന് തീപിടുത്തം; യുഎഇയിൽ ഭാര്യയെ രക്ഷിക്കാൻ ശ്രമിക്കുന്നതിനിടെ ഗുരുതരമായി പൊള്ളലേറ്റ മലായാളി യുവാവ് മരിച്ചു\nപാർട്ടികളിൽ സുഹൃത്തുക്കളോടൊപ്പമുള്ള ക്ലിപ്പുകളും ചിത്രങ്ങളും അയച്ചു കൊടുത്തു. കൂടാതെ, 2000 ദിർഹം നൽകിയില്ലെങ്കിൽ ക്ലിപ്പുകൾ പ്രസിദ്ധീകരിക്കുമെന്ന് ഭീഷണിപ്പെടുത്തുകയും ചെയ്തു. കുറച്ച് ദിവസങ്ങൾക്ക് ശേഷം പ്രതികൾ ട്വിറ്റർ അക്കൗണ്ടിൽ നഗ്നചിത്രങ്ങൾ പ്രസിദ്ധീകരിച്ചു. യുവതിയുടെ പരാതിയെ തുടർന്ന് പ്രതികളെ ദുബായ് പൊലീസ് പിടികൂടി. മോഷണം, ഭീഷണിപ്പെടുത്തൽ, സ്വകാര്യത ലംഘനം എന്നീ കുറ്റങ്ങളാണ് ഇവർക്കെതിരെ ചുമത്തിയിരിക്കുന്നത്. പ്രതികളായ രണ്ട് ഈജിപ്തുകാർക്കും മൂന്ന് വർഷം തടവും നാടുകടത്തലും 23,000 ദിർഹം പിഴയും വിധിച്ചു.\nFirst published: February 17, 2020, 19:05 IST\nCrime In Dubaidubaidubai newsmobile appmobile phone


ദുരന്തപ്പെയ്ത്തില് പൊലിഞ്ഞത് 26 ജീവനുകള്: അഞ്ചു ജില്ലകളില് ഉരുള്‍പ്പൊട്ടി, 24 അണക്കെട്ടുകള് തുറന്നു\nFriday 10th August 2018 8:40am\nതിരുവനന്തപുരം: മഴക്കെടുതിയിലും ഉരുള്‍പ്പൊട്ടലിലും കേരളത്തില് മരിച്ചത് 26 പേര്. കാണാതായ നാലുപേര്‍ക്കുള്ള തിരച്ചില് തുടരുകയാണ്. അഞ്ചു ജില്ലകളില് ഉരുള്‍പ്പൊട്ടി. ജലനിരപ്പ് ഉയര്‍ന്നതിനാല് ഇടുക്കി ഉള്‍പ്പെടെ 24 അണക്കെട്ടുകളുടെ ഷട്ടറുകള് തുറന്നു. ഇടുക്കിയിലാണ് ഏറ്റവും കൂടുതല് ആളുകള് മരിച്ചത്.\nനാലിടത്തുണ്ടായ ഉരുള്‍പ്പൊട്ടലില് 11 പേര് മരിച്ചു. ഏഴുപേരെ കാണാതായിട്ടുണ്ട്. മണ്ണിടിച്ചിലിനെ തുടര്‍ന്ന് ജില്ലയുടെ പല മേഖലകളിലും റോഡ് ഗതാഗതം പൂര്‍ണമായും തടസപ്പെട്ടു. മലപ്പുറം ചെട്ടിയാമ്പാറയില് ഉരുള്‍പൊട്ടി അഞ്ചുപേര് മരിച്ചു. കാളികാവ്, കരുവാരക്കുണ്ട് വനമേഖലകളില് വ്യാപകമായി ഉരുള്‍പൊട്ടല് ഉണ്ടായതിനാല് ചാലിയാറില് മൂന്നു മീറ്ററോളം ജലനിരപ്പ് ഉര്‍ന്നു. നൂറോളം കുടുംബങ്ങളെ മാറ്റിപ്പാര്‍പ്പിച്ചു.\nRead: ചെറുതോണി അണക്കെട്ടിന്റെ രണ്ടു ഷട്ടറുകള് കൂടി തുറന്നു: കനത്ത ജാഗ്രത\nവയനാട്ടില് മൂന്നു പേരും കോഴിക്കോട് ഒരാളും മരിച്ചു. വയനാട്ടില് റെഡ് അലര്‍ട്ട് പ്രഖ്യാപിച്ചിട്ടുണ്ട്. ജില്ല ഏറെക്കുറെ പൂര്‍ണമായും ഒറ്റപ്പെട്ടു. രക്ഷാപ്രവര്‍ത്തനത്തിന് സൈന്യം എത്തും. കോഴിക്കോട് ചൂരടി മലയില് ഉരുള്‍പ്പൊട്ടിയതിനെ തുടര്‍ന്ന് കുറ്റ്യാടി-വയനാട് റോഡിന്റെ ഭാഗങ്ങള് ഒലിച്ചുപോയി. മലയോര പ്രദേശങ്ങള് വഴിയുള്ള യാത്രയില് അതീവ ജാഗ്രത പുലര്‍ത്താന് കളക്ടറുടെ നിര്‍ദേശമുണ്ട്.\nഎറണാകുളം ജില്ലയിലെ ഐരാപുരത്ത് രണ്ടു കുട്ടികളെ ഒഴുക്കില്‍പ്പെട്ടു കാണാതായി. പെരിയാര് കരകവിഞ്ഞ് ഒഴുകിയതിനാല് ആലുവ മണപ്പുറവും ശിവക്ഷേത്രവം വെള്ളത്തില് മുങ്ങി. എറണാകുളം ഒക്കല് തുരുത്തിലെ താമസക്കാരെ ഒഴിപ്പിച്ചു. പാലക്കാട് മലമ്പുഴ അണക്കെട്ടിന്റെ ഷട്ടര് 150 സെന്റി മീറ്റര് ഉയര്‍ത്തിയതോടെ ജില്ലയില് പലയിടത്തും പ്രളയമുണ്ടായി. നഗരത്തില് പലയിടത്തും കടകളില് വെള്ളം കയറി.\nകഞ്ചിക്കോട് വനമേഖലയില് ഉരുള്‍പൊട്ടിയതിനെ തുടര്‍ന്ന് വെള്ളപ്പാച്ചിലില് റെയില്‍വേ ട്രാക്ക് ഒഴുകിപ്പോയി. ജില്ലയിലെ താഴ്ന്ന പ്രദേശങ്ങളെല്ലാം വെള്ളത്തിനടിയിലായി. പ്രദേശത്തെ റോഡുകളില് ഗതാഗത നിയന്ത്രണം ഏര്‍പ്പെടുത്തിയിട്ടുണ്ട്. ജില്ലയില് പത്തോളം ദുരിതാശ്വാസ ക്യാമ്പുകള് തുറന്നിട്ടുണ്ട്.\nRead: മഴക്കെടുതി; കേരളത്തിന് കൈത്താങ്ങായി പത്ത് കോടി നല്‍കുമെന്ന് കര്‍ണ്ണാടക; എല്ലാവിധ സഹായവും നല്‍കുമെന്ന് പ്രധാനമന്ത്രി\nകണ്ണൂര് ഇരിട്ടി, തളിപ്പറമ്പ് താലൂക്കുകളില് അയ്യന്‍കുന്ന്, ആറളം, ഇരിട്ടി, കൊട്ടിയൂര്, കേളകം, കണിച്ചാര്, കരിക്കോട്ടക്കരി തുടങ്ങിയ പഞ്ചായത്തുകളില് വന് നശനഷ്ടമുണ്ടായി. ഈ മേഖലകളില് 12 സ്ഥലങ്ങളിലാണ് ഉരുള്‍പൊട്ടലുണ്ടായത്. കൊട്ടിയൂരിനെയും വയനാടിനെയും തമ്മില് ബന്ധിപ്പിക്കുന്ന പാതയില് ഏഴിടത്തായി ഉരുള്‍പൊട്ടല് ഉണ്ടായിട്ടുണ്ട്. ഗതാഗതം പൂര്‍ണമായും തടസപെട്ടു.\nപത്തനംതിട്ടയില് ശബരിഗിര ജലവൈദ്യുത പദ്ധതിയുടെ ഭാഗമായ പമ്പ അണക്കെട്ടില് റെഡ് അലര്‍ട്ട് പ്രഖ്യാപിച്ചു. ജലനിരപ്പ് 986 അടിയായി. മൂന്ന് അടി കൂടി നിറഞ്ഞാല് പരമാവധി സംഭരണശേഷിക്കു മുകളിലാവും. തൃശ്ശൂരില് പെരിങ്ങല്‍കുത്ത്, ഷോളയാര് അണക്കെട്ടുകള് തുറന്നതും മലയോര മേഖലയില് മഴപെയ്തതും കാരണം അതിരപള്ളിയിലേയ്ക്ക് കൂടുതല് വെള്ളം എത്തുന്നുണ്ട്. അതിരപ്പിള്ളി-മലക്കപ്പാറ റൂട്ടില് ഗതാഗതത്തിന് നിയന്ത്രണമേര്‍പ്പെടുത്തി. കുതിരാന് തുരങ്കത്തിനു മുകളില് മല ഇടിഞ്ഞുവീണു.\nFriday 16th November 2018 8:44pm


ആദ്യ 'ടെസ്റ്റ്' ഇന്ന്; കോലിയും രോഹിതും ഇല്ലാതെ ഇന്ത്യ | Sirajlive.com\nആദ്യ 'ടെസ്റ്റ്' ഇന്ന്; കോലിയും രോഹിതും ഇല്ലാതെ ഇന്ത്യ\nNov 25, 2021 9:17 am |\nകാണ്‍പുര് | ഇന്ത്യ-ന്യൂസിലന്‍ഡ് ടെസ്റ്റ് പരമ്പരക്ക് ഇന്ന് തുടക്കം. കാണ്‍പൂരിലെ ഗ്രീന് പാര്‍ക്ക് സ്റ്റേഡിയത്തിലാണ് മത്സരം. രാവിലെ 9.30ന് മത്സരം ആരംഭിക്കും. രണ്ട് ടെസ്റ്റുകളാണ് പരമ്പരയിലുള്ളത്. കോലിയും രോഹിതും ടീമിലുണ്ടാകില്ല. കോലിയുടെ അഭാവത്തില് അജിങ്ക്യ രഹാനെയാണ് ആദ്യ മത്സരത്തില് ഇന്ത്യയെ നയിക്കുക. ചേതേശ്വര് പുജാരയാണ് വൈസ് ക്യാപ്റ്റന്. ബി സി സി ഐ വിശ്രമം അനുവദിച്ചതിനാല് ജസ്പ്രീത് ബുംറ, മുഹമ്മദ് ഷമി, റിഷഭ് പന്ത് എന്നിവരും കളത്തിലിറങ്ങില്ല. പരുക്കേറ്റ ലോകേഷ് രാഹുലും ടീമിലില്ല.\nലോകേഷ് രാഹുല് ഇല്ലാത്ത സാഹചര്യത്തില് ഓപ്പണിംഗില് ശുഭ്മാന് ഗില് ഇറങ്ങും. മായങ്ക് അഗര്‍വാള് ആയിരിക്കും ഓപ്പണിംഗ് പങ്കാളി. ടെസ്റ്റില് അരങ്ങേറ്റം കുറിക്കുന്ന ശ്രേയസ് അയ്യര് നാലോ അഞ്ചോ നമ്പറില് ഇറങ്ങും. ബൗളിംഗ് നിരയില് ഇശാന്ത് ശര്‍മക്ക് സ്ഥാനം ഉറപ്പായിട്ടുണ്ട്. മുഹമ്മദ് സിറാജോ ഉമേഷ് യാദവോ ടീമിലുണ്ടാകും. അശ്വിന്, ജഡേജ, അക്‌സര് പട്ടേല് എന്നിവരും കളിച്ചേക്കും.\nടി 20യില് കളിക്കാതിരുന്ന നായകന് കെയിന് വില്യംസണ് ടീമില് തിരിച്ചെത്തിയത് കിവീസിന് കരുത്തു പകരും. എന്നാല്, ഓപ്പണിംഗില് കളിക്കേണ്ടിയിരുന്ന ഡെവോണ് കോണ്‍വേ പരുക്കേറ്റ് പുറത്തായത് തിരിച്ചടിയാണ്. വില് യങ് ആണ് ടോം ലാതമിനൊപ്പം ഇന്നിങ്‌സ് ഓപ്പണ് ചെയ്യുക. മധ്യനിരയില് വില്ല്യംസണ്, ടെയ്‌ലര്, ഹെന്റി നിക്കോള്‍സ്, ടോം ബ്ലണ്ടല് എന്നിവരുണ്ടാവും. പേസ് ബൗളിംഗ് നിരയില് സൗത്തിക്കു പുറമെ ജമീസണോ വാഗ്‌നറോ ഉണ്ടാവും. മിച്ചല് സാന്‍ഡ്‌നര്, അജാസ് പട്ടേല്, വില് സോമര്‍വില് എന്നിവര് സ്പിന് ഡിപ്പാര്‍ട്ട്‌മെന്റിന് കരുത്തേകും.\nRelated Topics: india-newzealand first test


ജനായത്തത്തിലെ ജീര്‍ണതയും കിഴക്കമ്പലത്തെ ട്വന്റി 20യും\nകഴിഞ്ഞ തദ്ദേശ തിരഞ്ഞെടുപ്പ് ഫലം വന്നപ്പോള് കേരളത്തെ അത്ഭുതപ്പെടുത്തിയ പഞ്ചായത്തായിരുന്നു എറണാകുളം ജില്ലയിലെ കിഴക്കമ്പലം ഗ്രാമ പഞ്ചായത്ത്. യു.ഡി.എഫിനെയും എല്.ഡി.എഫിനെയും എന്.ഡി.എയെയും നിഷ്പ്രഭമാക്കിക്കൊണ്ട് കിഴക്കമ്പലത്ത് ആകെയുള്ള............\nവീണ്ടും മാധ്യമ സിന്‍ഡിക്കേറ്റുകള് രൂപം കൊള്ളുന്നതായി കഴിഞ്ഞ ദിവസം മുഖ്യമന്ത്രി പിണറായി വിജയന് പറയുകയുണ്ടായി. എന്താണ് സന്ദര്‍ഭം. അദ്ദേഹത്തിന്റെ നേതൃത്വത്തിലുള്ള സര്‍ക്കാരിന് അപ്രിയമായിട്ടുള്ള വാര്‍ത്തകള് അടുത്ത കാലത്ത് മാധ്യമങ്ങളില് കൂടുന്നു. അഴിമതിയുമായും..........\nആരാണ് ശരി; ഐസക്കോ പിണറായിയോ?\n'പിന്നിലൂടെ ചെന്ന് തലയ്‌ക്കൊരു തോണ്ടല്. തിരിഞ്ഞു നിന്ന് മുഖമടച്ച് ഒരടി. അടിച്ചവന് ആര്‍പ്പുവിളിച്ച് അനുചര സംഘം. അടി കൊണ്ടവന്റെ ഒപ്പം നിന്നവനും മുങ്ങി'. കെ.എസ്.എഫ്.ഇയിലെ വിജിലന്‍സ് റെയ്ഡിനെ തുടര്‍ന്ന് ധനമന്ത്രി തോമസ് ഐസക്ക്............\nകളങ്ങള് മാറിമാറിച്ചവുട്ടാനുള്ള സ്വാന്ത്ര്യത്തെയാണ് നാം ഇന്ത്യന് ജനാധിപത്യം എന്ന് വിശേഷിപ്പിക്കുന്നത്. അതിന്റെ രസമറിയണമെങ്കില് തമിഴ്‌നാട്ടിലേക്ക് വണ്ടി കയറുക. തമിഴക രാഷ്ട്രീയത്തില് ഇന്ന് വിലസി നില്‍ക്കുന്ന രാഷ്ട്രീയ നേതാക്കളില്......\nപിണറായിയെ രാജി വയ്പിക്കാന് നീക്കം\nസര്‍ക്കാരും പാര്‍ട്ടിയും അനുദിനം ഊരാക്കുടുക്കിലേക്കു വീണു കൊണ്ടിരിക്കെ മുഖ്യമന്ത്രി പിണറായി വിജയനെ രാജി വയ്പിക്കാന് കരു നീക്കങ്ങള്. പിണറായി വിരുദ്ധ ക്യാമ്പ് ഇതിനുള്ള തന്ത്രങ്ങളിലാണ്.മുഖ്യമന്ത്രി എന്ന നിലയില് വന് പരാജയമാണ്.......\nസംസ്ഥാന ധനകാര്യവകുപ്പിനെയും സി.പി.എംനെയും പ്രതിരോധത്തിലാക്കിയ കെ.എസ്.എഫ്.ഇ റെയ്ഡില് മുഖ്യമന്ത്രി പിണറായി വിജയന്റെ ഉപദേഷ്ടാവ് സംശയമുനയില്. കേരളത്തിലെ ഒരു പ്രധാന ധനകാര്യ സ്ഥാപനത്തിന്റെ മുഖ്യ സുരക്ഷാ.........\nസ്വയം തിരിച്ചറിയാത്ത വോട്ടര്‍മാര്\nതൃക്കാക്കര മുനിസിപ്പാലിറ്റിയിലെ 18 ആം വാര്‍ഡ്. പുതിയ കൊച്ചിയുടെ മുഖമായി രൂപാന്തരപ്പെട്ടുകൊണ്ടിരിക്കുന്ന പ്രദേശം. ഇവിടെ ഇപ്പോഴും കാക്കനാടിന്റെ ഗ്രാമ്യ ജീവിതവും കലര്‍ന്ന് നില്‍ക്കുന്നു. അതിലൊന്നാണ് പശു വളര്‍ത്തലിലൂടെ.........\nപിണറായിക്കെതിരെ പാര്‍ട്ടിക്കുള്ളില് പടയൊരുക്കം\nവി.എസ്. പക്ഷവും പിണറായി പക്ഷവുമെന്ന നിലയില് ഒരു കാലത്ത് സി.പി.എം. ചേരിതിരിഞ്ഞിരുന്നു. ഇന്ന് മറ്റൊരു രീതിയില് പാര്‍ട്ടിക്കുള്ളില് പുതിയ ചേരി രൂപം കൊള്ളുകയാണ്. ഒരു ഭാഗത്ത് ഏകഛത്രാധിപധിയായ പിണറായിയും മറുഭാഗത്ത് പിണറായി വിരുദ്ധരുമെന്ന നിലയിലാണ് അത്...........\nസിനിമയും രാഷ്ട്രീയവും കെട്ടുപിണഞ്ഞു കിടക്കുമ്പോള് ഏതെങ്കിലും ഒന്നിന്റെ അമരത്ത് കയറിപ്പറ്റിയില്ലെങ്കില് ജീവിതം പാഴായിപ്പോകുമെന്ന ചിന്തയാണ് തമിഴകത്തെ സിനിമാക്കാര്‍ക്കുള്ളത്. സിനിമയിലൂടെ രാഷ്ട്രീയത്തിന്റെ ദിശാബോധം സൃഷ്ടിച്ച അണ്ണാദുരെയും കരുണാനിധിയും...........\nകണിച്ചുകുളങ്ങര എസ്.എന്.ഡി.പി യൂണിയന് സെക്രട്ടറി മഹേശന്റെ ആത്മഹത്യയുമായി ബന്ധപ്പെട്ട സംഭവവികാസങ്ങളില് കോണ്‍ഗ്രസ് മൗനം വെടിയുന്നു. എസ്.എന്.ഡി.പി യോഗം ജനറല് സെക്രട്ടറി വെള്ളാപ്പള്ളി നടേശനെതിരെ ദീര്‍ഘമായ കത്തെഴുതി വച്ച് മഹേശന്......\nകണിച്ചുകുളങ്ങര എസ്.എന്.ഡി.പി. യൂണിയന് സെക്രട്ടറി കെ.കെ. മഹേശന്റെ ആത്മഹത്യ നടന്നിട്ട് നാലു ദിവസമാകുന്നു. ഈ സംഭവത്തില് കേരളത്തിലെ ഒരു രാഷ്ട്രീയ പാര്‍ട്ടി പോലും കമാ എന്ന് ഇതേ വരെ ഉരിയാടിയിട്ടില്ല. മരിച്ച മഹേശന്റെ..........\nആസ്സാമുള്‍പ്പടെ വടക്കുകിഴക്കന് സംസ്ഥാനങ്ങളില് പൗരത്വ ഭേദഗതി നിയമത്തിനെതിരെയുള്ള പ്രക്ഷോഭം ഒട്ടും വര്‍ഗ്ഗീയമല്ല. അവരുടെ എല്ലാ അര്‍ത്ഥത്തിലുമുള്ള നിലനില്‍പ്പ് പ്രശ്‌നം ഉയര്‍ത്തിപ്പിടിച്ചുകൊണ്ടാണ് അവര് പ്രക്ഷോഭം നടത്തുന്നത്. ഹിന്ദു-മുസ്ലീം ഭേദമന്യേ ബംഗാളി സംസാരിക്കുന്നവര്‍ക്ക് പൗരത്വം.............\nകേരളം ഭരിക്കുന്നത് പിണറായി അല്ല; ബെഹ്‌റയാണ്: ആഞ്ഞടിച്ച് ഷാഫി പറമ്പില്\nസംസ്ഥാനത്തെ പോലീസിനെതിരെ ആഞ്ഞടിച്ച് ഷാഫി പറമ്പില് എം.എല്.എ. 'സംസ്ഥാനത്ത് ഇപ്പോള് നടക്കുന്നത് പോലീസ് രാജാണ്. പിണറായി വിജയനല്ല മറിച്ച് ഡി.ജി.പി ലോക്‌നാഥ് ബെഹ്‌റയാണ് കേരളം ഭരിക്കുന്നത്. പിണറായി നിയമിച്ച ഒരാളായിട്ടല്ല ബെഹ്‌റ പ്രവര്‍ത്തിക്കുന്നത്. പിണറായിയെ താനാണ് നിയമിച്ചത് എന്ന വിധത്തിലാണ് സംസ്ഥാന................\nഎന്തുകൊണ്ട് ഇന്ത്യയിലെ ബുദ്ധിജീവികളുടെയും മാധ്യമങ്ങളുടെയും വിശ്വാസ്യത നഷ്ടമാകുന്നു. ഇതഅറിയുന്നതിന് കാശ്മീർ വിഷയത്തിലേക്ക് നോക്കിയാൽ മതി\nപോത്തുകല്ല് അങ്ങാടിയും പരിസരവും കുറച്ചുനാളായി അഴുകിയ ശരീരത്തിന്റെ ഗന്ധമാണ് ശ്വസിച്ചുകൊണ്ടിരിക്കുന്നത്.\nവഫ ഫിറോസുമായി ഏഷ്യനെറ്റ് നടത്തിയ അഭിമുഖത്തെക്കുറിച്ചാണ് ഇത്.അവർ ആരാണെന്നും പൊതുജന മധ്യത്തിൽ അവർ എന്തു മുഖമാണ് പ്രദർശിപ്പിക്കുന്നത് .\nബി.ജെ.പിയുടെ ചരിത്ര വിജയങ്ങൾക്ക് വേണ്ടി പ്രതിപക്ഷം യത്നിക്കുന്നു\nകാശ്മീർ വിഷയത്തിൽ കോൺഗ്രസ്സും പ്രതിപക്ഷവും ബിജെപിക്ക് ചരിത്ര വിജയം നേടിക്കൊടുക്കാൻ പണിയെടുക്കുന്നു .ജമ്മു കാശ്മീർ വിഷയത്തിൽ ഉള്ള പ്രതിപക്ഷം തന്നെ പല തട്ടിലായി.\nജമ്മു കാശ്മീർ വിഷയത്തിൽ യാഥാർത്ഥ്യങ്ങളെ ഉൾക്കൊള്ളണം\nസ്വതന്ത്ര ഇന്ത്യയിൽ എന്നും നീറി പുകഞ്ഞു കൊണ്ടിരുന്ന യാഥാർത്ഥ്യമാണ് ജമ്മു കാശ്മീർ. ഭരണഘടനയുടെ 370, 35a അനുഛേദങ്ങൾ അതിന് തെല്ലും ശമനം ഉണ്ടാക്കിയില്ല എന്നതും വസ്തുത .


Sat Jan 23 2021 15:29:06 GMT+0530 (India Standard Time)\nSRF20 Oct 2020 6:13 PM GMT\nബംഗളൂരു: ബംഗളൂരു മയക്കുമരുന്ന് കേസില് കന്നഡ ബിഗ് ബോസ് റിയാലിറ്റി ഷോ താരവും എല്‍ജിബിടി ആക്ടിവിസ്റ്റുമായ ആദം പാഷ അറസ്റ്റില്. കേസ് അന്വേഷിക്കുന്ന നാര്‍ക്കോട്ടിക് കണ്‍ട്രോള് ബ്യൂറോയാണ് ആദം പാഷയെ അറസ്റ്റ് ചെയ്തത്.\nമയക്കുമരുന്ന് കേസിലെ ഒന്നാം പ്രതിയും നടിയുമായ അനിഖയില് നിന്നു അറിയപ്പെടുന്ന ഡാന്‍സര് കൂടിയായ ആദം പാഷ ലഹരി വസ്തുകള് വാങ്ങി ഉപയോഗിച്ചുവെന്നാണ് എന്‍സിബിയുടെ കണ്ടെത്തല്.ആദം പാഷയെ കേസില് അറസ്റ്റ് ചെയ്‌തേക്കുമെന്ന് നേരത്തെ തന്നെ വാര്‍ത്തകള് വന്നിരുന്നു. അനിഖയെ അറിയാം എന്നാല്ലാതെ അവരുമായി മറ്റു ബന്ധമില്ലെന്നാണ് ആദം പാഷ അന്ന് മാധ്യമങ്ങളോട് പ്രതികരിച്ചത്.\nകേന്ദ്ര ഏജന്‍സി രജിസ്റ്റര് ചെയ്ത കേസിലെ അഞ്ചാമത്തെ അറസ്റ്റാണിത്. ബിനീഷ് കോടിയേരിയുടെ ബിസിനസ് പങ്കാളിയായ മുഹമ്മദ് അനൂപാണ് ഈ കേസിലെ രണ്ടാം പ്രതി.\nBigg Boss NCB arrest Adam Pasha ആദം പാഷ അറസ്റ്റ് ബിഗ് ബോസ്


മധുവിന്റെ കൊലപാതകം; രണ്ടുപേര് അറസ്റ്റില്; പോസ്റ്റുമാര്‍ട്ടം നാളെ; മര്‍ദ്ദിച്ചത് ഏഴുപേര് ചേര്‍ന്നെന്ന് എഫ്‌ഐആര് | Kairali News | kairalinewsonline.com\nപാലക്കാട്: അട്ടപ്പാടിയില് നാട്ടുകാരായ ഏഴു പേര് ചേര്‍ന്നാണ് ആദിവാസി യുവാവ് മധുവിനെ ക്രൂരമായി മര്‍ദ്ദിച്ചതെന്ന് എഫ്‌ഐആര്. കള്ളനെന്ന് പറഞ്ഞാണ് സംഘം തന്നെ മര്‍ദ്ദിക്കുകയും ചവിട്ടുകയും ചെയ്തതെന്ന് മരിക്കും മുന്‍പ്, മധു പൊലീസിന് മൊഴി നല്‍കിയതായി എഫ്‌ഐആറില് പറയുന്നു.\nകാട്ടില് നിന്നാണ് നാട്ടുകാര് തന്നെ പിടിച്ചുകൊണ്ടു വന്നത്. ഹുസൈന്, മാത്തച്ചന്, മനു, അബ്ദുല് റഹ്മാന്, അബ്ദുല് ലത്തീഫ്, അബ്ദുല് കരീം, ഉമ്മര് എന്നിവരാണ് തന്നെ മര്‍ദിച്ചതെന്നും മധു മൊഴി നല്‍കി. ഇതില് മുക്കാലിയിലെ കടയുടമയായ ഹുസൈന്, കരീം എന്നിവരെ പൊലീസ് അറസ്റ്റ് ചെയ്തിട്ടുണ്ട്.\nഅതേസമയം മധുവിന്റെ പോസ്റ്റുമോര്‍ട്ടം നാളത്തേക്ക് മാറ്റി. തൃശൂര് ഐജിയുടെ മേല്‍നോട്ടത്തിലാണ് കേസ് അന്വേഷണം നടക്കുന്നത്. ദൃശ്യങ്ങള് പരിശോധിച്ച് എല്ലാ പ്രതികളെയും ഉടന് പിടികൂടാന് ഡിജിപി നിര്‍ദേശം നല്‍കിയിട്ടുണ്ട്. സംഭവത്തില് മനുഷ്യാവകാശ കമീഷനും പട്ടികജാതി പട്ടികവര്‍ഗ കമീഷനും സ്വമേധയാ കേസെടുത്തിട്ടുണ്ട്.\nവ്യാഴാഴ്ച ഉച്ചയ്ക്ക് 12 മണി കഴിഞ്ഞപ്പോള് മുക്കാലിക്കടുത്ത് ചിണ്ടക്കി താന്നിച്ചോട് ഭാഗത്ത് മധു നടന്നു പോകുന്നതായി പ്രദേശവാസികള് മുക്കാലിയിലുള്ള ചിലരെ വിളിച്ചു പറഞ്ഞു. മുക്കാലിയില് നിന്ന് ചിലര് അവിടേക്കെത്തി മധുവിനെ പിടികൂടി. കയ്യിലുണ്ടായിരുന്ന അരി, ബേക്കറി സാധനങ്ങള് എന്നിവ തലയിലെടുപ്പിച്ച് മുക്കാലിയിലേക്ക് നടത്തി.\nരണ്ട് മണിക്കൂറോളം ഇവരുടെ കസ്റ്റഡിയിലുണ്ടായിരുന്ന യുവാവിന് കഠിനമായ മര്‍ദ്ദനമേറ്റു. മൂന്ന് മണിയോടെയാണ് മുക്കാലിയില് എത്തിച്ചത്. വിവരമറിഞ്ഞ് എത്തിയ പൊലീസ് മധുവിനെ വാഹനത്തില് കയറ്റി അഗളിയിലേക്ക് തിരിച്ചു. ചെമ്മണ്ണര് എത്തിയപ്പോള് മധു ഛര്‍ദ്ദിച്ചു.\nപൊലീസുകാര് മധുവിന് വെള്ളം കൊടുത്തു. കാവുണ്ടിക്കല് എത്തിയപ്പോള് വീണ്ടും ഛര്‍ദിച്ചു. പൊലീസ് കഴിയുന്നത്ര വേഗം അഗളി ഗവര്‍മെന്റ് ആശുപത്രിയില് മധുവിനെ എത്തിച്ചു. അപ്പോഴേക്ക് മരണം സംഭവിച്ചിരുന്നു.\nകഴിഞ്ഞ കുറെ വര്‍ഷമായി വീടുവിട്ട് കാട്ടിലും പാറമടകളിലും കഴിയുകയാണ് മധു . വീട്ടിലേക്ക് തിരിച്ചു കൊണ്ടുവരാന് കുടുംബാംഗങ്ങള് വരുന്നതു കണ്ടാല് തന്നെ മധു ഓടിയൊളിക്കുമായിരുന്നുവെന്ന് സഹോദരി ചന്ദ്രിക പറഞ്ഞു. ഭക്ഷണം കഴിക്കാനായി മാത്രം എന്തെങ്കിലും എടുക്കുന്ന മധു പണമോ വിലപിടിപ്പുള്ള എന്തെങ്കിലുമോ എടുക്കാറില്ലെന്ന് ചെറിയമ്മ മരുതിയും പറഞ്ഞു.\nമധുവിന്റെ പക്കലുണ്ടായിരുന്ന പ്ലാസ്റ്റിക് സഞ്ചിയില് ഉപയോഗശൂന്യമായ സാധനങ്ങള് ധാരാളം കണ്ടെത്തി. ഈ പഴയ വസ്തുക്കളുമേറ്റി അധികം ആള്‍താമസമില്ലാത്ത മേഖലകളില് സഞ്ചരിക്കുകയാണ് പതിവ്.\nആള്‍ക്കൂട്ടത്തിന്റെ തീര്‍പ്പുകല്‍പ്പിക്കലും ശിക്ഷയുമാണ് മുക്കാലിയില് നടന്നത്. ചോദ്യം ചെയ്യലിന്റെ ദൃശ്യങ്ങളും സെല്‍ഫിയുമെടുത്ത് നവമാധ്യമങ്ങളിലൂടെ പ്രചരിപ്പിച്ച് ആഘോഷമാക്കുന്ന അധഃപതനത്തിലെത്തി ജനക്കൂട്ടം. സംഘപരിവാറിന്റെ നേതൃത്വത്തില് ഉത്തരേന്ത്യയില് നടക്കുന്ന ഖാപ് വിചാരണയും തല്ലിക്കൊല്ലലും ഓര്‍മ്മിപ്പിക്കുന്നതാണ് മുക്കാലി സംഭവം.\nകുറ്റവാളികളെ എത്രയും വേഗം അറസ്റ്റു ചെയ്യണമെന്ന് ആവശ്യപ്പെട്ട് വിവിധ രാഷ്ടീയ പാര്‍ടികളുടെയും ആദിവാസി ക്ഷേമസമിതിയുടെയും നേതൃത്വത്തില് അഗളിയില് പ്രകടനം നടന്നു. സംഭവത്തെ സി പി ഐ എം അട്ടപ്പാടി ഏരിയാ കമ്മിറ്റി ശക്തിയായി അപലപിച്ചു. കുറ്റവാളികളെ എത്രയും വേഗം അറസ്റ്റു ചെയ്യണമെന്നും ആവശ്യപ്പെട്ടു.\nTags: Latestmadhu murderMob attack


സ്വകാര്യ ആശുപത്രികളിലെ നഴ്‌സുമാര് നാളെ പണിമുടക്കും\nസ്വകാര്യ ആശുപത്രികളിലെ നഴ്‌സുമാര് നാളെ പണിമുടക്കും. ചേര്‍ത്തല കെ.വി.എം ആശുപത്രിയിലെ നഴ്‌സുമാരുടെ സമരം ഒത്തുതീര്‍പ്പാക്കാത്തതിന്റെ പശ്ചാത്തലത്തിലാണ് പണി മുടക്ക്. സംസ്ഥാന വ്യാപകമായാണ് പണിമുടക്ക്. യുനൈറ്റഡ് നഴ്‌സസ് അസോസിയേഷന്റെ നേതൃത്വത്തിലാണ് സമരം.\nചേര്‍ത്തല കെ.വി.എം ആശുപത്രിയിലെ സമരം ഒത്തുതീര്‍പ്പാക്കുക, ശമ്പള പരിഷ്‌കരണം ഉടന് നടപ്പാക്കുക, ട്രെയിനി സമ്പ്രദായം നിര്‍ത്തലാക്കുക, ആശുപത്രികളുടെ പ്രതികാരനടപടികള് അവസാനിപ്പിക്കുക എന്നീ ആവശ്യങ്ങള് ഉന്നയിച്ചാണ് പണിമുടക്ക്. അത്യാഹിതവിഭാഗം ഉള്‍പ്പെടെയുള്ള എമര്‍ജന്‍സി സര്‍വീസിനെ പണിമുടക്കില് നിന്ന് ഒഴിവാക്കിയിട്ടുണ്ട്.\n180 ദിവസം പിന്നിട്ട കെ.വി.എം ആശുപത്രിയിലെ സമരം ഒത്തുതീര്‍പ്പാക്കാന് മാനേജ്‌മെന്റ് തയ്യാറാകാത്ത സാഹചര്യത്തിലാണ് സമരം ശക്തമാക്കാന് യുനൈറ്റഡ് നഴ്‌സസ് അസോസിയേഷന് തീരുമാനിച്ചത്. കെ.വി.എം ആശുപത്രിക്ക് മുന്നില് നിരാഹാര സമരം നടത്തുന്ന യു.എന്.എ സംസ്ഥാന സെക്രട്ടറി സുജനപാല് അച്യുതന് ഐക്യദാര്‍ഢ്യം പ്രഖ്യാപിച്ച് നാളെ നഴ്‌സുമാര് സമരപ്പന്തലില് ഒത്തുചേരും.\nനാളെ രാവിലെ ഏഴ് മണി മുതല് മറ്റന്നാള് രാവിലെ ഏഴ് മണിവരെയാണ് പണിമുടക്ക്. സമരം ഒത്തുതീര്‍പ്പാക്കാന് വൈകിയാല് സമരം ശക്തമാക്കുമെന്ന് യു.എന്.എ അറിയിച്ചിട്ടുണ്ട്. എന്നാല് ഇന്ത്യന് നഴ്‌സസ് അസോസിയേഷന് സമരത്തില് പങ്കെടുക്കില്ലെന്ന് അറിയിച്ചിട്ടുണ്ട്.


അഭിഭാഷകരെ അറസ്റ്റ് ചെയ്യണം; പ്രതിഷേധവുമായി ദില്ലി പോലീസ് തെരുവിൽ, പോലീസ് ആസ്ഥാനത്ത് വൻ പ്രതിഷേധം! | Delhi cops hold rare protest outside police headquarters - Malayalam Oneindia\nPublished: November52019, 12:33 [IST]\nദില്ലി: തീസ് ഹസാരി കോടതിയില് പോലീസുകാരെ ആക്രമിച്ച അഭിഭാഷകരെ അറസ്റ്റ് ചെയ്യണമെന്ന് ആവശ്യപ്പെട്ട് പോലീസ് ഉദ്യോഗസ്ഥരുടെ പ്രതിഷേധം. പോലീസ് ആസ്ഥാനത്താണ് പോലീസുകാർ പ്രതിഷേധക്കാർ ഒത്തുകൂടിയിരിക്കുന്നത്. ആദ്യം നൂറോളം പോലീസുകാര് മാത്രമാണ് പ്രതിഷേധത്തില് പങ്കെടുത്തതെങ്കില് നിമിഷങ്ങള്‍ക്കുള്ളില് ആയിരത്തിലധികം പോലീസ് ഉദ്യോഗസ്ഥര് സമരത്തില് പങ്കാളികളാവുകയായിരുന്നു.\nഅഭിഭാഷകരെ അറസ്റ്റ് ചെയ്യാതെ പ്രതിഷേധത്തില്‍നിന്ന് പിന്മാറില്ലെന്നാണ് പോലീസുകാരുടെ നിലപാട്. യൂണിഫോമിനൊപ്പം കറുത്ത റിബ്ബണുകളും ഇവര് ധരിച്ചിട്ടുണ്ട്. നവംബര് രണ്ട് ശനിയാഴ്ചയാണ് ഡല്‍ഹി തീസ് ഹസാരി കോടതിവളപ്പില് അഭിഭാഷകരും പോലീസും ഏറ്റുമുട്ടിയത്. ഒരു അഭിഭാഷകന്റെ വാഹനത്തില് പോലീസ് വാഹനം തട്ടിയതും പാർക്കിങിനെ ചൊല്ലിയുള്ള തർക്കവുമാണ് സംഘർഷത്തിലേക്ക് വഴിവെച്ചത്.\nവാക്കുതര്‍ക്കം സംഘര്‍ഷത്തിലേക്ക് നീങ്ങിയതോടെ ഒരു അഭിഭാഷകനെ പോലീസ് കസ്റ്റഡിയിലെടുക്കുകയായിരുന്നു. കസ്റ്റഡിയിലെടുത്ത അഭിഭാഷകനെ പോലീസ് ക്രൂരമായി മര്‍ദിച്ചെന്ന് ആരോപിച്ച് അഭിഭാഷകരും പ്രതിഷേധം കടുപ്പിച്ചു. അഭിഭാഷകര് പോലീസ് വാഹനങ്ങങ്ങളും ബൈക്കുകളും കത്തിക്കുകയായിരുന്നു. ഇതിനിടെ പോലീസ് നടത്തിയ വെടിവെപ്പില് ഒരു അഭിഭാഷകന് വെടിയേൽക്കുകയും ചെയ്തിരുന്നു.\nസംഭവത്തില് ദില്ലി ഹൈക്കോടതി ജുഡീഷ്യല് അന്വേഷണത്തിന് ഉത്തരവിടുകയും കേന്ദ്രസര്‍ക്കാരിനോട് വിശദീകരണം തേടുകയും ചെയ്തിട്ടുണ്ട്. പരിക്കേറ്റ അഭിഭാഷകരുടെ മൊഴിയെടുത്ത് എഫ്ഐആര് രജിസ്റ്റര് ചെയ്യാനും ദില്ലി പോലീസ് കമ്മീഷണറോട് ഹൈക്കോടതി നിര്‍ദേശിച്ചിരുന്നു. ഇരുവിഭാഗത്തിലെയും ഇരുപതോളം പേർക്ക് സംഘർഷത്തിൽ പരിക്കേറ്റിരുന്നു. സംഘർഷത്തിൽ ഇരുപതോളം വാഹനങ്ങളാണ് തകർന്നത്.\nDelhi cops hold rare protest outside police headquarters\nStory first published: Tuesday, November 5, 2019, 12:33 [IST]


അമേരിക്കയ്ക്ക് അറിയണം ഇന്ത്യയുടെ നീക്കങ്ങള്; വൈറ്റ് ഹൗസ് ഫോളോ ചെയ്യുന്ന ആദ്യ ലോകനേതാവായി മോദി! | News in Malayalam\nLive• RR MI183/2(17.1)\nഅമേരിക്കയ്ക്ക് അറിയണം ഇന്ത്യയുടെ നീക്കങ്ങള്; വൈറ്റ് ഹൗസ് ഫോളോ ചെയ്യുന്ന ആദ്യ ലോകനേതാവായി മോദി!\nമലേറിയ മരുന്ന് കയറ്റുമതിയുമായി ബന്ധപ്പെട്ട് ഇന്ത്യയ്ക്കെതിരെ യുഎസ് മുഴക്കിയ ഭീഷണിയും അതിനു പ്രധാനമന്ത്രി നല്‍കിയ മറുപടിയുമാണ് ഇപ്പോള് സമൂഹ മാധ്യമങ്ങളില് ചര്‍ച്ചയായിരുന്നു.\nLast Updated : Apr 11, 2020, 05:01 PM IST\nന്യൂഡല്‍ഹി: മലേറിയ മരുന്ന് കയറ്റുമതിയുമായി ബന്ധപ്പെട്ട് ഇന്ത്യയ്ക്കെതിരെ യുഎസ് മുഴക്കിയ ഭീഷണിയും അതിനു പ്രധാനമന്ത്രി നല്‍കിയ മറുപടിയുമാണ് ഇപ്പോള് സമൂഹ മാധ്യമങ്ങളില് ചര്‍ച്ചയായിരുന്നു.\nമലേറിയ മരുന്ന് തന്നില്ലെങ്കില് ഇന്ത്യയ്ക്കെതിരെ നടപടിയുണ്ടാകുമെന്ന ഭീഷണിയുമാണ് അമേരിക്ക രംഗത്തെത്തിയത്. ഇതിന് പിന്നാലെ, മലേറിയ മരുന്നായ ഹൈഡ്രോക്ലോറോകിന് യുഎസ്സിന് നല്‍കാമെന്ന് ഇന്ത്യ അറിയിക്കുകയും ചെയ്തു.\nഇതോടെ ട്രംപിന്‍റെ ഭീഷണിയ്ക്ക് മുന്നില് ഇന്ത്യ മുട്ടുമടക്കി എന്ന രീതിയില് വാര്‍ത്തകളും വിമര്‍ശനങ്ങളും ഉയരാന് തുടങ്ങി. എന്നാല്, അമേരിക്കയുടെ നിരന്തരമായ അഭ്യര്‍ത്ഥനയെ മാനിച്ചാണ് ഇന്ത്യ കയറ്റുമതിയ്ക്ക് തയാറായത്.\nകയറ്റുമതി നിയന്ത്രണം ഭാഗികമായി നീക്കിയ ഇന്ത്യന് പ്രധാനമന്ത്രി നരേന്ദ്ര മോദിയ്ക്ക് നന്ദി പറഞ്ഞ് അമേരിക്കന് പ്രസിഡന്‍റ് ഡൊണാള്‍ഡ് ട്രംപ് രംഗത്തെത്തുകയും ചെയ്തിരുന്നു. തന്‍റെ ഔദ്യോഗിക ട്വിറ്റര് പേജില് പങ്കുവച്ച കുറിപ്പിലൂടെയാണ് നന്ദിയറിയിച്ച് ട്രംപ് രംഗത്തെത്തിയത്.\n'അതിസാധാരണമായ സമയങ്ങളിലാണ് യഥാര്‍ത്ഥ സുഹൃത്തുക്കളുടെ സഹായം ആവശ്യമായി വരുന്നത്. മലേറിയ മരുന്നായ ഹൈഡ്രോക്ലോറോകിന് കയറ്റിയയക്കാന് തീരുമാനിച്ച മോദിയ്ക്കും ഇന്ത്യന് ജനതയ്ക്കും നന്ദി. ഇതൊരിക്കലും മറക്കില്ല. ഈ യുദ്ധത്തില് ഇന്ത്യയ്ക്ക് പുറമേ മനുഷരാശിയെ തന്നെ സഹായിക്കുന്ന മോദിയുടെ നേതൃത്വത്തിനും നന്ദി' -ട്രംപ് കുറിച്ചു.\nഇപ്പോഴിതാ, പ്രതിസന്ധി ഘട്ടത്തില് കൂടെ നിന്ന സുഹൃത്തിനെ വൈറ്റ് ഹൗസ് ട്വിറ്ററില് ഫോളോ ചെയ്തിരിക്കുകയാണ്. അമേരിക്കയ്ക്ക് പുറത്ത് വൈറ്റ് ഹൗസ് ഫോളോ ചെയ്യുന്ന ആദ്യ ലോക നേതാവാണ് ഇന്ത്യന് പ്രധാനമന്ത്രി നരേന്ദ്ര മോദി.\nമോദിയെ കൂടാതെ രാഷ്ട്രപതി രാംനാഥ് കോവിന്ദിനെയും വൈറ്റ് ഹൗസ് ഫോളോ ചെയ്തു. മോദിയുടെ വ്യക്തിഗതാ ട്വിറ്റര് പേജിനെ കൂടാതെ പ്രധാനമന്ത്രിയുടെ ഓഫീസ് അക്കൗണ്ടും വൈറ്റ് ഹൗസ് ഫോളോ ചെയ്തിട്ടുണ്ട്.\nവൈറ്റ് ഹൗസ് ഫോളോ ചെയ്യുന്ന 19 അക്കൗണ്ടുകളില്6എണ്ണവും ഇന്ത്യയുമായി ബന്ധപ്പെട്ടവയാണ്.അമേരിക്കയിലെ ഇന്ത്യന് എംബസ്സിയും ഇന്ത്യയിലെ അമേരിക്കന് എംബസ്സിയും ഇതില് ഉള്‍പ്പെടും. 21.5 ലക്ഷം ഫോളോവേഴ്സാണ് വൈറ്റ് ഹൗസിന് ട്വിറ്ററില് ഉള്ളത്.\nNarendra ModiTwitterWhite HouseIndiaAmerica


Manju Warrier congratulates on social media | അഭിമുഖത്തില് മേക്കപ്പ് ഒന്നുമില്ലാതെ എത്തിയ മഞ്ജു വാര്യർക്ക് അഭിനന്ദന പ്രവാഹവുമായി സോഷ്യൽ മീഡിയ - Malayalivartha.com Widgets Magazine\nഅഭിമുഖത്തില് മേക്കപ്പ് ഒന്നുമില്ലാതെ എത്തിയ മഞ്ജു വാര്യർക്ക് അഭിനന്ദന പ്രവാഹവുമായി സോഷ്യൽ മീഡിയ\n03 SEPTEMBER 2019 04:16 PM IST\nഒരു അഭിമുഖത്തില് മേക്കപ്പ് ഒന്നുമില്ലാതെ എത്തിയ മഞ്ജു വാര്യർക്ക് അഭിനന്ദന പ്രവാഹവുമായി സോഷ്യൽ മീഡിയ. സിനിമയുടെ പ്രമോഷനുമായി ബന്ധപ്പെട്ട് സംസാരിക്കാനായി എത്തിയതായിരുന്നു മഞ്ജു വാര്യർ . അഭിമുഖത്തില് തമിഴും ഇംഗ്ലീഷും കലര്‍ന്ന നടിയുടെ സംസാരവും ശ്രദ്ധേയമായി. തമിഴ്‌നാട്ടിലെ നാഗര്‍കോവിലില് ആണ് താന് ജനിച്ചു വളര്‍ന്നതെന്ന് മുന്‍പ് ഒരു ചടങ്ങില്‍വെച്ച് മഞ്ജു തുറന്നു പറഞ്ഞിരുന്നു. തമിഴ് എഴുതാനും വായിക്കാനും സംസാരിക്കാനുമെല്ലാം അറിയാമെന്നാണ് മഞ്ജു പറഞ്ഞത്. പിന്നീട് ആ സിനിമകളെല്ലാം സൂപ്പര്‍ഹിറ്റായി മാറുകയുണ്ടായി. ഇപ്പോഴത്തെ ഏറ്റവും പുതിയ ചിത്രത്തിൽ ധനുഷുമായിട്ടാണ് മഞ്ജു അഭിനയിച്ചിരിക്കുന്നത്.ധനുഷുമായി വർഷങ്ങളായി പരിചയമുണ്ടെന്ന്നടി വ്യക്തമാക്കി.\nഇതിന് മുന്‍പ് ഞങ്ങള് ചില പ്രോജക്ടുകളെ പറ്റി ചര്‍ച്ച ചെയ്തിരുന്നെങ്കിലും അത് നടന്നില്ല. ധനുഷ് തന്നെയാണ് അസുരന്റെ കാര്യം ആദ്യം എന്നോട് പറഞ്ഞത്.സിനിമയുടെ പ്രമോഷനുമായി ബന്ധപ്പെട്ട് സംസാരിക്കാനായി എത്തിയതായിരുന്നു മഞ്ജു വാര്യർ . അഭിമുഖത്തില് തമിഴും ഇംഗ്ലീഷും കലര്‍ന്ന നടിയുടെ സംസാരവും ശ്രദ്ധേയമായി. തമിഴ്‌നാട്ടിലെ നാഗര്‍കോവിലില് ആണ് താന് ജനിച്ചു വളര്‍ന്നതെന്ന് മുന്‍പ് ഒരു ചടങ്ങില്‍വെച്ച് മഞ്ജു തുറന്നു പറഞ്ഞിരുന്നു. ഇതിന് മുന്‍പ് ഞങ്ങള് ചില പ്രോജക്ടുകളെ പറ്റി ചര്‍ച്ച ചെയ്തിരുന്നെങ്കിലും അത് നടന്നില്ല. ധനുഷ് തന്നെയാണ് അസുരന്റെ കാര്യം ആദ്യം എന്നോട് പറഞ്ഞത്. മഞ്ജു വാര്യരുടേതായി അണിയറയില് ഒരുങ്ങുന്ന പുതിയ ചിത്രങ്ങള്‍ക്കായുളള കാത്തിരിപ്പിലാണ് ഇപ്പോൾ ആരാധകര്. മലയാളത്തിലും തമിഴിലുമായി ഒന്നിലധികം ചിത്രങ്ങളുമായിട്ടാണ് നടി മുന്നേറികൊണ്ടിരിക്കുന്നത്. തമിഴിലെ മഞ്ജു വാര്യരുടെ അരങ്ങേറ്റ ചിത്രമായ അസുരന് റിലീസിങ്ങിനൊരുങ്ങികൊണ്ടിരിക്കുകയാണ്. ധനുഷിന്റെ നായികയായി നടി അഭിനയിക്കുന്ന ചിത്രം പ്രശസ്ത സംവിധായകന് വെട്രിമാരനാണ് ഒരുക്കിയിരിക്കുന്നത്.\nജീവിതത്തിലെ ഒരു നിര്‍ണായകഘട്ടത്തിലാണ് ഞാന് ബിഗ്ബോസ് ഗെയിം ഷോയില് പങ്കെടുക്കാന് പോയത്!! നിങ്ങളുടെ നല്ലതും മോശവുമായ അഭിപ്രായങ്ങള് എന്നോട് നേരിട്ട് പറയുക; സ്വന്തം ഫോണ് നമ്പർ പരസ്യമാക്കി മഞ്ജു പത്രോ (21 minutes ago)\nസംസ്ഥാന കായകല്‍പ്പ് അവാര്‍ഡ് പ്രഖ്യാപിച്ചു... ആശുപത്രികളില് ജില്ലാതല പരിശോധനയും പിന്നീട് സംസ്ഥാനതല പരിശോധനയും നടത്തി അവാര്‍ഡ് നിയന്ത്രണ കമ്മറ്റിയിലൂടെയാണ് ഏറ്റവും മികച്ച ആശുപത്രികളെ തെരഞ്ഞെടുത്തിരിക (30 minutes ago)\nകഥ പുസ്തകം അഴിപ്പിക്കരുത് മിണ്ടാതിരിക്ക്! എന്നെ കൊണ്ട് കഥ പറയിപ്പിക്കരുത്, നീ അറിയാത്ത കഥ ഇവിടെ പറയും; സാന്‍ഡ്രയോട് തുറന്നടിച്ച് സുജോ (36 minutes ago)\nസംസ്ഥാനത്ത് ഉടൻ മഴ ലഭിച്ചില്ലെങ്കില് ഉഷ്ണതരംഗത്തിന് സാധ്യതയെന്ന് കാലാവസ്ഥ ഗവേഷകരുടെ മുന്നറിയിപ്പ്; പാലക്കാട്,പുനലൂര്,കോട്ടയം എന്നിവിടങ്ങളിലാണ് ഉഷ്ണതരംഗം അനുഭവപ്പെടുക (37 minutes ago)\nകൊറോണ വൈറസ്: സംസ്ഥാനത്ത് ഇനി നിരീക്ഷണത്തില് 136 പേര്... 34 പേരെക്കൂടി വീട്ടിലെ നിരീക്ഷണത്തില് നിന്നും ഒഴിവാക്കി (49 minutes ago)\nമൊഴിയിൽ ഉറച്ച് ഗീതു മോഹന്‍ദാസും സംയുക്തയും!! സാക്ഷി വിസ്താരത്തിന് ഹാജരാകാന് അസൗകര്യം അറയിച്ച നടന് കുഞ്ചാക്കോ ബോബന്‍റെ സാക്ഷി വിസ്താരം അടുത്ത മാസം നാലിന് നടത്തും (58 minutes ago)


റബീഅ് ബറകാത്ത് /കവര്‍സ്റ്റോറി\n''....സഫവി ഏജന്റുമാരുടെ വിഭാഗീയ ഏകാധിപത്യ ഭരണകൂടത്തിന്റെ മര്‍ദനത്തിനെതിരില് ഒറ്റക്കെട്ടായി കലാപം ചെയ്യാന് ഇറാഖിലെ സമസ്ത ജന വിഭാഗങ്ങളോടും ഞങ്ങള് ആഹ്വാനം ചെയ്യുന്നു. യുദ്ധരംഗത്ത് നിങ്ങള് ഒറ്റക്കല്ലെന്ന് അന്‍ബാറിലെ ഞങ്ങളുടെ ബന്ധുക്കള്‍ക്കും സഹോദരങ്ങള്‍ക്കും ധീര ശൂരന്മാരായ ഗോത്ര ഭടന്മാര്‍ക്കും ഞങ്ങള് ഉറപ്പു നല്‍കുന്നു'' (നഖ്ശബന്ദിയ്യ ത്വരീഖത്ത് സേനയുടെ ഔദ്യോഗിക സൈറ്റ് 1-1.2014).\nമുകളിലുദ്ധരിച്ച പ്രസ്താവന വന്ന് ഏതാനും മാസങ്ങള്‍ക്ക് ശേഷം, കൃത്യമായി പറഞ്ഞാല് 2014 ഏപ്രിലില് നഖ്ശബന്ദി ത്വരീഖത്ത് സേന സ്വന്തം പടയാളികളോട് ഇറാഖ് തലസ്ഥാന നഗരിയായ ബഗ്ദാദിലേക്ക് മാര്‍ച്ച് ചെയ്യുന്നതിന് ഒരുങ്ങിനില്‍ക്കാന് ആവശ്യപ്പെട്ടു. മുന് ഇറാഖി വൈസ് പ്രസിഡന്റായിരുന്ന ഉസ്സത്ത് അദ്ദൗരിയാണ് നഖ്ശബന്ദി ത്വരീഖത്ത് സേനയുടെ നായകന്. 2007-ലാണ് ഈ സംഘം സ്ഥാപിതമായത്. ഇതര ഇസ്‌ലാമിക ചേരികളെപ്പോലെതന്നെ ഈ സംഘം അധിനിവേശശക്തികളുമായി ഏറ്റുമുട്ടാന് തുടങ്ങി. 35 വര്‍ഷം നാടുഭരിച്ച ബഅ്‌സ് പാര്‍ട്ടിയുടെ അടിസ്ഥാന ഘടനയുടെ അവശിഷ്ടങ്ങളെന്ന നിലയില്, അമേരിക്കന് സേനയുടെ പിന്മാറ്റത്തിന് ശേഷം ഇറാഖ് ഭരണകൂടം നേരിടാനിരിക്കുന്ന ഏറ്റവും വലിയ വെല്ലുവിളിയാണ് ഈ സംഘമെന്ന് അന്നേ ചിലര് പറഞ്ഞിരുന്നു. ദീര്‍ഘകാല അടിസ്ഥാനത്തില് രാജ്യത്തിന്റെ സുസ്ഥിരതക്ക് അല്‍ഖാഇദയേക്കാള് ഭീഷണിയാവുക നഖ്ശബന്ദി ത്വരീഖത്തായിരിക്കുമെന്ന് അമേരിക്കന് സൈനിക രഹസ്യാന്വേഷണ വിഭാഗത്തിന്റെ സ്രോതസ്സുകളില് നിന്നുള്ള വിവരങ്ങളെ അവലംബിച്ച് 2010 മാര്‍ച്ചില്, അതായത് യു.എസ് സേനയുടെ പിന്മാറ്റത്തിന് തൊട്ടു മുമ്പ് ന്യൂയോര്‍ക്ക് ടൈംസ് റിപ്പോര്‍ട്ട് ചെയ്തിരുന്നു.\nഇറാഖിലെ വടക്കന് നഗരങ്ങളിലും മധ്യ ഭാഗത്തും ഈയിടെ നടന്ന ആക്രമണങ്ങള് പല സംഘങ്ങളുടെയും ആസൂത്രണത്തോടെ നടന്നതാണ്. അത് ഏതെങ്കിലും ഒരു സംഘടനയുടെ വരവില് ചുരുക്കിക്കെട്ടുന്നത് ശരിയല്ല. പ്രതിസന്ധി നീളുകയാണെങ്കില് ഇതര ശക്തികളെ നിര്‍മാര്‍ജനം ചെയ്ത് ആക്രമണത്തിന്റെ മുഖ്യ സ്ഥാനം പിടിച്ചു പററുക ദാഇശ് എന്ന ചുരുക്കപ്പേരില് അറിയപ്പെടുന്ന 'അദ്ദൗലത്തുല് ഇസ്‌ലാമിയ്യ ഫില് ഇറാഖ് വശ്ശാം (ഇസ്‌ലാമിക് സ്റ്റേറ്റ് ഓഫ് ഇറാഖ് ആന്റ്' ഗ്രേറ്റ് സിറിയ) ആയിരിക്കാനാണ് സാധ്യത.\nരാജ്യത്ത് പിടിമുറുക്കുന്നതില് ഈ സംഘം തങ്ങളുടെ ശക്തി തെളിയിച്ചിട്ടുണ്ട്. ആയുധം വെച്ച് കീഴടങ്ങാന് ഭടന്മാരോട് കല്‍പിച്ച്, തങ്ങളുടെ സൈനിക കേന്ദ്രങ്ങള് ഉപേക്ഷിച്ച ചില ഓഫീസര്‍മാരുമായി ഏകോപനമുണ്ടാക്കി രാജ്യത്തിന്റെ ഉള്ളിലേക്ക് വിപുലമായി ഇരച്ചുകയറാന് സംഘത്തിന്റെ സായുധ ഗ്രൂപ്പുകള്‍ക്ക് സാധിക്കുകയുണ്ടായി. മൂസ്വില് യുദ്ധത്തില് നിന്ന് മാത്രം 430 മില്യന് ഡോളര് കൈപ്പിടിയിലാക്കാന് അവര്‍ക്ക് സാധിച്ചിട്ടുണ്ട്. വന് ആയുധശേഖരങ്ങള്‍ക്കും യുദ്ധക്കോപ്പുകള്‍ക്കും പുറമേയാണിത്. ആയുധധാരികളുടെ നിയന്ത്രണത്തിന് കീഴിലുള്ള മേഖലകളില് ദാഇശിന്റെ റോള് അനിഷേധ്യമാണ്. എന്നാല്, ഈ സംഘടനയിലെ പ്രമുഖ സേനാംഗങ്ങള് ഇപ്പോള് സലഫികളായി മാറിയ മുന് ബഅ്‌സ്‌കാരാണെന്ന വസ്തുതയെ അത് റദ്ദ് ചെയ്യുന്നില്ല.\nഇറാഖിലെ മിക്ക പോരാളി സംഘങ്ങളുടെയും നട്ടെല്ലാണ് ഈ മുന് സൈനിക ഓഫീസര്‍മാര്. അവരില് ചിലര് 'സംഘടനയോടുള്ള കൂറാണ് മറ്റെല്ലാറ്റിനേക്കാളും പ്രധാനം' എന്ന ബഅ്‌സ് വിശ്വാസ പ്രമാണം മുറുകെപ്പിടിച്ചു. മറ്റു ചിലരാകട്ടെ അത് പൂര്‍ണമായും ഉപേക്ഷിച്ചു. ഇതര കുടക്കീഴില് അണിചേരുന്നതിന് മുന്‍ഗണന നല്‍കി. എന്നാല് ഉഭയ വിഭാഗവും ഒരുപോലെ സര്‍ക്കാര് വിരുദ്ധ സംഘങ്ങളിലേക്കാണ് പോയത്. അധിനിവേശാനന്തര ഭരണകൂടങ്ങളില് നിന്ന് അനുഭവിക്കേണ്ടിവന്ന ഒറ്റപ്പെടുത്തല് കാരണം 'ബഅ്‌സ് ഉന്മൂലന'ത്തിനിരയായവരൊക്കെയും പല തദ്ദേശ സംഘങ്ങളുടെയും മടിയിലേക്ക് എടുത്തെറിയപ്പെട്ടു. ദാഇശ്, അന്‍സാറുസ്സുന്ന, അല് ജയ്ശുല് ഇസ്‌ലാമിയ്യ (ഇസ്‌ലാമിക സേന) എന്നീ സലഫീ ജിഹാദികളുടെ പതാകയേന്തി ചിലര്. ബഅ്‌സ് പാര്‍ട്ടിയിലെ മറ്റു ചില അവശിഷ്ട നേതാക്കളും അനുയായികളും നഖ്ശബന്ദി ത്വരീഖത്ത് സേന എന്ന പേരില് സൂഫി സരണിയുടെ ബാനറിലാണ് സംഘടിച്ചത്. ബഅ്‌സിന്റെ ഇറാഖ് ഘടകത്തിലെന്ന പോലെ സിറിയന് ഘടകത്തിലുള്ളവരും ഇതില് പെടും.\nഇറാഖിലെ ബഅ്‌സ് 'സൈദ്ധാന്തിക'മായി സുന്നികളെയും ഭൂരിപക്ഷമായ ശീഈകളിലെ ഇസ്‌ലാംവിരുദ്ധ ശക്തികളെയും ഉള്‍ക്കൊള്ളുന്ന വിശാലമായ ഒരു കുപ്പായമായിരുന്നു; ഇറാന് വിപ്ലവാനന്തരം ശീഈ ഇസ്‌ലാമിസ്റ്റ് പ്രസ്ഥാനത്തിന്റെ വളര്‍ച്ചയോടെ വിശേഷിച്ചും. സിറിയയിലും മറ്റൊരു തലത്തില് ഇതിനോട് സദൃശമായിരുന്നു അവസ്ഥ. അവിടെ ബഅ്‌സ് കൂടാരം ഇസ്‌ലാം വിരുദ്ധ സുന്നികള്‍ക്ക് അഭയമൊരുക്കിക്കൊടുത്തു. സുന്നീ സെക്യുലരിസ്റ്റുകളുടെയും ന്യൂനപക്ഷങ്ങളുടെയും അഭയസങ്കേതവും അതുതന്നെയായി. കൃത്യമായി പറഞ്ഞാല് കഴിഞ്ഞ നൂറ്റാണ്ടിലെ എഴുപതുകളുടെ അവസാനത്തിലും എണ്‍പതുകളുടെ ആദ്യത്തിലും ഇഖ്‌വാന് പ്രതിഭാസം വ്യാപകമായപ്പോള്. രണ്ട് രാജ്യത്തും ബഅ്‌സ് ന്യൂനപക്ഷ ഉല്‍ക്കണ്ഠകള്‍ക്ക് ഇങ്ങനെ സൈദ്ധാന്തികമായൊരു പരിഹാരമുണ്ടാക്കി. അതേസമയം ഈ ഉത്കണ്ഠകള് ഇപ്പോള് കൂടുതല് ശക്തമായ രൂപത്തില് പ്രകടമാകാന് തുടങ്ങിയിരിക്കുകയാണ്. ഇറാഖില് 'സുന്നീ മുന്നേറ്റ'ത്തിലാണ് ബഅ്‌സിന്റെ ഭാഗ ഭാഗിത്വം. ഒപ്പം സിറിയയിലെ 'ന്യൂനപക്ഷ' സംരക്ഷണത്തിനും അത് വിപണനം ചെയ്യപ്പെടുന്നു.\nഇറാഖീ ബഅ്‌സിന്റെയും സിറിയന് ബഅ്‌സിന്റെയുമിടയിലുള്ള സംഘട്ടനം മറ്റെന്തിനേക്കാളുമുപരി സംഘടനാപരമായിരുന്നു. രണ്ട് രാജ്യത്തെയും ബഅ്‌സ് പാര്‍ട്ടി നേതാക്കള്‍ക്കിടയില് അഭിപ്രായ ഭിന്നത സ്‌ഫോടകാത്മകമായതോടെയായിരുന്നു അതിന്റെ തുടക്കം. സിറിയന് ബഅ്‌സിന്റെ ദേശീയ സിവില് നേതൃത്വവും സൈനിക നേതൃത്വവും തമ്മില് ഇടച്ചിലുണ്ടായി. 1966-ല് തെരഞ്ഞെടുക്കപ്പെട്ട ദേശീയ നേതൃത്വത്തെ സൈനിക നേതൃത്വം അട്ടിമറിച്ചു. പാര്‍ട്ടി നേതൃത്വത്തിലെ ഏതാനും പേര് അപ്രത്യക്ഷമായി. ഇറാഖിലെ ബഅ്‌സ് ഭരണകൂടത്തിന്റെ പ്രതിരൂപാത്മകമായ ഇടയനായി തിരിച്ചുവരും മുമ്പേ, പാര്‍ട്ടി സ്ഥാപകനായ മിഷേല് അഫ്‌ലഖ് സിറിയയില് നിന്ന് ആദ്യം ലബനാനിലേക്കും തുടര്‍ന്ന് ബ്രസീലിലേക്കും ഒളിച്ചോടി. രണ്ട് പാര്‍ട്ടികളും പരസ്പരം രൂക്ഷമായി ഏറ്റുമുട്ടാന് പിന്നെ കാലതാമസമുണ്ടായില്ല. രണ്ട് കൂട്ടരുടെയും വിഭാഗീയമായ ഉത്കണഠകളായിരുന്നു അതില് പ്രകടമായിരുന്നത്. എണ്‍പതുകളില് സിറിയന് ബഅ്‌സ് ഭരണകൂടവുമായി ഏറ്റുമുട്ടിയ അവിടത്തെ ബ്രദര്‍ഹുഡിന് ഇറാഖി ബഅ്‌സ് ഭരണകൂടം നല്‍കിയ പിന്തുണയില് അത് ശരിക്കും പ്രതിഫലിച്ചു. അതേസമയം ഇറാഖിലെ ബഅ്‌സ് ഭരണകൂടത്തെ എതിര്‍ക്കുന്ന അദ്ദഅ്‌വാ, അല് മജ്‌ലിസുല് അഅ്‌ലാ ലിസ്സൗറത്തല് ഇസ്‌ലാമിയ്യ (ഇസ്‌ലാമിക് റവലൂഷന് സുപ്രീം കൗണ്‍സില്) പോലുള്ള ഇറാഖിലെ ശീഈ ഇസ്‌ലാമിക സംഘടനകള്‍ക്ക് സിറിയയും പരിരക്ഷണം നല്‍കി; പിന്നീട് ഇറാഖ്-ഇറാന് യുദ്ധത്തില് സിറിയ ഇറാനെ പിന്തുണച്ചപോലെ.\nഇറാഖില് ബഅ്‌സ് ഭരണകൂടവും ഭരണകൂട സ്ഥാപനങ്ങളും ഉന്മൂലനം ചെയ്യപ്പെട്ടതോടെ ബഅ്‌സ് അവശിഷ്ടങ്ങള് സിറിയയെ അപേക്ഷിച്ച് കൂടുതലായി വിഭാഗീയതയോട് ചേര്‍ന്നുനിന്നു. ഇറാഖില് അരാജകത്വവും 'ഇസ്‌ലാമിക എമിറേറ്റുകളും' ശക്തിപ്പെട്ടപ്പോഴും സിറിയയില് ഒരളവോളം 'രാഷ്ട്ര'ത്തിന് നിലനില്‍ക്കാന് കഴിഞ്ഞതായിരുന്നു കാരണം. ഉദാഹരണത്തിന് ബഅ്‌സ് ബറ്റാലിയനുകളിലും ഖുദ്‌സ് ബ്രിഗേഡിലും ചേര്‍ന്ന് ഭരണകൂടത്തോടൊപ്പം പൊരുതാന് ചില സുന്നീ ഗ്രൂപ്പുകളുണ്ടായി സിറിയയില്. ഇറാഖിലാകട്ടെ ധ്രുവീകരണം കൂടുതല് റാഡിക്കലായ രൂപം കൈവരിച്ചു തുടങ്ങി. രാഷ്ട്രം തന്നെ തകര്‍ച്ചയിലേക്ക് കൂപ്പുകുത്തിയതായിരുന്നു കാരണം. ബഅ്‌സ് പാരമ്പര്യത്തിന് കുറച്ചുകാലത്തോളം ഇറാഖില് നിലനില്‍ക്കാന് കഴിഞ്ഞു. വിശിഷ്യ മധ്യ ഇറാഖിലും വടക്കന് ഭാഗത്തും അറബ് സുന്നികള്‍ക്കിടയില് വേര് പടര്‍ത്താന് സ്വന്തം ഭരണ സ്ഥാപനങ്ങളുടെ ശൈഥില്യത്തിനും തകര്‍ച്ചക്കും ശേഷവും അവര്‍ക്ക് സാധിച്ചു. വിശാലമായ അറബ് തലത്തില് സിറിയന്-ഇറാഖ് ബഅ്‌സ് വിഭാഗങ്ങള്‍ക്കിടയിലെ ഉള്‍പ്പോര് ഇപ്പോഴും തുടരുകയാണെന്നതിന്റെ നിദര്‍ശനം കൂടിയാണ് ഇറാഖിലെ പുതിയ സംഭവ വികാസങ്ങള്. രണ്ട് രാജ്യങ്ങള്‍ക്കുമിടയിലുള്ള അതിരുകള് മായ്ച്ചുകൊണ്ട് ഒരു 'ദേശീയ ആഭ്യന്തര'യുദ്ധത്തിലേക്ക് വികസിക്കുകയാണത്. ഒരിടത്ത് രാജ്യം ഏതാണ്ട് തകര്‍ന്നു കഴിഞ്ഞു. സിറിയയിലാകട്ടെ അത് തകര്‍ച്ചയുടെ വക്കത്തുമാണ്.\n(കടപ്പാട്: അല് സഫീര്, ബൈറൂത്ത്)


പൊന്നമ്പലമേട്ടില് മകരജ്യോതി തെളിഞ്ഞു; ദര്‍ശനപുണ്യംനേടി ഭക്തര് | Sabarimala Makaravilakku\nJan 14, 2019, 06:37 PM IST\nരാത്രിയോടെ തിരുവാഭരണ ഘോഷയാത്ര സന്നിധാനത്തെത്തി. തുടര്‍ന്ന് തിരുവാഭരണം അയ്യപ്പന് ചാര്‍ത്തി ദീപാരാധന നടന്നു. അതോടെ പൊന്നമ്പലമേട്ടില് മരജ്യോതി തെളിഞ്ഞു.\nകണ്ണിൽ, മനസ്സിൽ ... ശബരിമല സന്നിധാനത്തു നിന്ന് മകരജ്യോതി ദർശിക്കുന്നവർ. -ഫോട്ടോ: സി. സുനിൽകുമാർ.\nThousands witness Makaravilakku at Ponnambalamedu\nSabarimala: Thousands of Lord Ayyappa devotees on Monday witnessed the auspicious ..\nശബരിമല: പൊന്നമ്പലമേടിന്റെ ആകാശത്ത് മകരവിളക്ക് തെളിഞ്ഞു. വൈകീട്ട് 6.35ഓടെ ഭക്തസഹസ്രങ്ങള് ശരണം വിളികളോടെ മകരജ്യോതി ദര്‍ശിച്ചു. മണിക്കൂറുകള് നീണ്ട കാത്തിരിപ്പിനുശേഷം ദര്‍ശനപുണ്യം നേടിയ സംതൃപ്തിയോടെ തീര്‍ഥാടകര്‍ക്ക് ഇനി മലയിറക്കം.\nദേവസ്വം മന്ത്രി കടകംപള്ളി സുരേന്ദ്രന്, ദേവസ്വം ബോര്‍ഡ് പ്രസിഡന്റ് എ പദ്മകുമാര് എന്നിവര് ചേര്‍ന്ന് തിരുവാഭരണം ഏറ്റുവാങ്ങുന്നു. ഫോട്ടോ - സി സുനില്‍കുമാര്\nപന്തളത്തുനിന്ന് പുറപ്പെട്ട തിരുവാഭരണ ഘോഷയാത്രയെ തിങ്കളാഴ്ച വൈകീട്ട് പതിനെട്ടാംപടിക്ക് മുകളില് ദേവസ്വംമന്ത്രി കടകംപള്ളി സുരേന്ദ്രന്റെയും ദേവസ്വം ബോര്‍ഡ് പ്രസിഡന്റ് എ. പദ്മകുമാറിന്റെയും നേതൃത്വത്തില് സ്വീകരിച്ചു. തന്ത്രി കണ്ഠര് രാജീവരും മേല്‍ശാന്തി വാസുദേവന്‍നമ്പൂതിരിയും ചേര്‍ന്ന് തിരുവാഭരണപേടകം ഏറ്റുവാങ്ങി. തുടര്‍ന്ന് അയ്യപ്പന് തിരുവാഭരണം ചാര്‍ത്തി ദീപാരാധന നടന്നു. തൊട്ടുപിന്നാലെയാണ് മൂന്നു തവണ മകരജ്യോതി തെളിഞ്ഞത്.\nസര്‍വാഭരണ വിഭൂഷിതനായ അയ്യപ്പനെ കണ്ടുമടക്കാന് നിരവധി തീര്‍ഥാടകര് വൈകിയും സന്നിധാനത്ത് കാത്തുനില്‍ക്കുന്നുണ്ട്. ഭക്തര് തിരിച്ചിറങ്ങുന്ന സമയത്ത് അപകടങ്ങള് അടക്കമുള്ള ഉണ്ടാകുന്നത് ഒഴിവാക്കാന് ദേശീയ ദുരന്ത നിവാരണ സേനയും ദ്രുതകര്‍മ്മസേനയും ജാഗ്രത പാലിച്ച് നിലയുറപ്പിച്ചിട്ടുണ്ട്.\nപമ്പ ഫോറസ്റ്റ് ഐ.ബിക്ക് സമീപത്തെ ദൃശ്യം. ഫോട്ടോ: കെ.ആര്. പ്രഹ്ലാദന്\nപതിനായിരക്കണക്കിന് തീര്‍ഥാടകര് എത്തിയ സാഹചര്യത്തില് സുരക്ഷ ഉറപ്പാക്കാന് പോലീസും അതീവ ജാഗ്രത പാലിച്ചിരുന്നു. അയ്യായിരത്തോളം പോലീസ് ഉദ്യോഗസ്ഥരെയാണ് വിന്യസിച്ചിരുന്നത്. ഈമാസം 20 വരെ കര്‍ശന സുരക്ഷ ഉറപ്പാക്കാനാണ് പോലീസിന്റെ തീരുമാനം. ഭക്തര്‍ക്ക് സുരക്ഷിതമായ മടങ്ങുന്നതിനുള്ള ക്രമീകരണങ്ങള് കെ.എസ്.ആര്.ടി.സിയും ഏര്‍പ്പെടുത്തിയിട്ടുണ്ട്. ഏതാനും ദിവസങ്ങളില് ശബരിമലയില് തീര്‍ഥാടകരുടെ എണ്ണം കുറവായിരുന്നുവെങ്കിലും ഞായറാഴ്ചയോടെ തിരക്ക് വര്‍ധിച്ചിരുന്നു.\nമകരജ്യോതി ദര്‍ശനം | ZOOMIN\nഞായറാഴ്ച മുതല് സന്നിധാനത്തെത്തിയ ഭക്തരില് നിരവധി പേരാണ് മലയിറങ്ങാതെ മകരജ്യോതി ദര്‍ശനത്തിനായി കാത്തുനിന്നത്. ഭക്തജനത്തിരക്കുമൂലം നിലയ്ക്കല് ബേസ് ക്യാമ്പ് തിങ്കളാഴ്ച വൈകീട്ടുതന്നെ നിറഞ്ഞുകവിഞ്ഞിരുന്നു. എണ്ണായിരത്തോളം വാഹനങ്ങളിലാണ് ഭക്തര് മകരജ്യോതി ദര്‍ശനത്തിന് എത്തിയത്. പൊന്നമ്പലമേട്ടിലേക്കുള്ള കാഴ്ചയ്ക്കു തടസ്സമില്ലാത്ത എല്ലായിടത്തും കഴിഞ്ഞ ദിവസംതന്നെ ഭക്തര് നിറഞ്ഞുകഴിഞ്ഞിരുന്നു. കാടിനുള്ളില് പര്‍ണശാലകള് കെട്ടി, കൊട്ടും പാട്ടും നൃത്തച്ചുവടുകളുമായി പതിനായിരങ്ങളാണ് കാത്തിരുന്നത്.\nContent Highlights: Sabarimala, Makaravilakku\nതിരുവാഭരണ ഘോഷയാത്ര സന്നിധാനത്തെത്തി; മകരജ്യോതി ദര്‍ശത്തിന് പതിനായിരങ്ങള്\nപമ്പാസദ്യ നടന്നു, വൈകിട്ട് പമ്പാ ദീപം തെളിക്കും


കോവിഡ് ഡ്യൂട്ടിക്കിടെ മർദനമേറ്റ പോലീസുകാരൻ അജീഷ് ആശുപത്രിവിട്ടു – News18 Malayalam\nജൂൺ ഒന്നാം തീയതിയാണ് ഇടുക്കി മറയൂരിൽ മാസ്ക് വയ്ക്കാത്ത യുവാവിന്റെ നടപടി പോലീസുകാർ ചോദ്യം ചെയ്തതിന് അജീഷ് പോളിന് മർദ്ദനമേറ്റത്.\nLast Updated : June 24, 2021, 20:50 IST\nകൊച്ചി: കോവിഡ് ഡ്യൂട്ടിക്കിടെ യുവാവിന്റെ മർദനമേറ്റ പോലീസുകാരൻ അജീഷ് പോൾ ആശുപത്രിവിട്ടു. 24 ദിവസത്തെ ചികിത്സയ്ക്ക് ശേഷം ആണ് അജീഷിനെ ആലുവയിലെ ആശുപത്രിയിൽനിന്ന് ഡിസ്ചാർജ് ചെയ്തത്. അജീഷിന് ഇപ്പോൾ ചെറിയതായി കാര്യങ്ങൾ മനസ്സിലാക്കാനും സംസാരിക്കാനും സാധിക്കുന്നുണ്ട്. ആറുമാസത്തെ ചികിത്സ എങ്കിലും അജീഷിനു വേണ്ടിവരും.\nതന്നെ ജീവിതത്തിലേക്ക് തിരികെ കൊണ്ടുവന്ന ഡോക്ടർമാർക്കും പ്രതിസന്ധിഘട്ടത്തിൽ തനിക്കൊപ്പം നിന്ന സഹപ്രവർത്തകർക്കും പോലീസ് അസോസിയേഷൻ ഭാരവാഹികൾക്കും അജീഷ് നന്ദി പറഞ്ഞു. ചികിത്സാസഹായം ഏറ്റെടുത്ത് സർക്കാരിനുള്ള നന്ദിയും അദ്ദേഹം പറഞ്ഞു. വ്യാവസായിക വകുപ്പ് മന്ത്രി പി രാജീവ് ആശുപത്രിയിലെത്തി അജീഷിനെ നേരിൽ കണ്ടു.\nജൂൺ ഒന്നാം തീയതിയാണ് ഇടുക്കി മറയൂരിൽ മാസ്ക് വയ്ക്കാത്ത യുവാവിന്റെ നടപടി പോലീസുകാർ ചോദ്യം ചെയ്തത്. ഇതിൽ പ്രകോപിതനായ കോവിൽകടവ് സ്വദേശി സുലൈമാൻ ഇവരെ മർദ്ദിക്കുകയായിരുന്നു. കല്ലുകൊണ്ട് തലയ്ക്ക് അടിച്ചുവീഴ്ത്തി തലയ്ക്ക് ഗുരുതരമായി പരിക്കേറ്റിരുന്നു. ഇതിനെ തുടർന്നാണ് ആലുവയിലെ രാജഗിരി ആശുപത്രിയിൽ പ്രവേശിപ്പിച്ചത്.\nഅജീഷിന് സംസാരശേഷിയും വലതുകാലിലെയും കൈയുടെയും ചലനശേഷി പൂർണമായും നഷ്ടമായിരുന്നു. അജീഷിനെ ജീവൻ നില നിർത്തുക എന്നതായിരുന്നു ഡോക്ടർമാരുടെ ആദ്യ വെല്ലുവിളി. ആറ് മണിക്കൂർ നീണ്ട ശസ്ത്രക്രിയയ്ക്കുശേഷമാണ് അജീഷിനെ വെന്റിലേറ്ററിലേക്ക് മാറ്റിയത്. ആക്രമണത്തെ തുടർന്ന് മുകേഷിന്റെ തലയോട്ടി തകർന്ന് തലച്ചോറിൽ രക്തം കട്ട പിടിക്കുകയും ആ ഭാഗത്ത് ഗുരുതരമായ പരിക്ക് സംഭവിക്കുകയും ചെയ്തിരുന്നു.\nAlso read- മറയൂരിൽ ആക്രമിക്കപ്പെട്ട പൊലീസുകാരന്റെ ചികിത്സാ ചെലവ് സര്‍ക്കാര് ഏറ്റെടുത്തു\nതലച്ചോറിന് ഇടത് ഭാഗത്ത് സംസാരശേഷി നിയന്ത്രിക്കുന്ന സ്പീഡ് സെന്റർ സ്ഥിതിചെയ്യുന്ന ഭാഗത്ത് കനത്ത പ്രഹരം ഏറ്റത് ആരോഗ്യനില മൂർച്ഛിക്കാൻ കാരണമായി.\nശസ്ത്രക്രിയ കഴിഞ്ഞ് നാലാം ദിവസം അജിഷ് പോളിന് വെന്റിലേറ്ററിലേക്ക് മാറ്റിയിരുന്നു. തുടർന്ന് ഫിസിയോതെറാപ്പി, സ്പീച്ച് തെറാപ്പി ചികിത്സകളിലൂടെ അജീഷിന്റെ സംസാരശേഷിയും കൈകാലുകളുടെ ചലനശേഷിയും ഏകദേശം സാധാരണനിലയിലേക്ക് കൊണ്ടുവരാൻ ഡോക്ടർമാർക്ക് സാധിച്ചു. ശസ്ത്രക്രിയയ്ക്ക് ശേഷം ആദ്യം അജീഷിന് സംസാരിക്കാനോ കാര്യങ്ങൾ മനസ്സിലാക്കാനോ സാധിച്ചിരുന്നില്ല. സ്പീച്ച് തെറാപ്പിയിലൂടെ ചെറുതായി സംസാരിക്കാനും കാര്യങ്ങൾ മനസ്സിലാക്കാൻ സാധിക്കുന്നുണ്ട്.\nലോക്ഡൗണിന്‍റെ ഭാഗമായുളള വാഹന പരിശോധനയ്ക്കിടെ ഇടുക്കി മറയൂരില് പൊലീസുകാര്‍ക്ക് നേരെ ആക്രമണം. സിപിഒ അജീഷിന്റെ തലയ്ക്ക് സാരമായി പരുക്കേറ്റു. പ്രതി സുലൈമാനെ അറസ്റ്റു ചെയ്തു. ഇടുക്കി മറയൂർ കോവിക്കടവ് സ്വദേശിയാണ് സുലൈമാൻ. മാസ്ക് ധരിക്കാത്തത് ചോദ്യം ചെയ്തതിനായിരുന്നു മർദനം. മാസ്ക് ധരിക്കാത്തതിനെ പറ്റി ചോദിച്ചപ്പോൾ സുലൈമാൻ പൊലീസുകാരോടു തട്ടിക്കയറുകയും അസഭ്യം പറയുകയും ചെയ്തു. തുടർന്ന് അടുത്തെത്തി കാര്യം തിരക്കിയ സിഐ രതീഷിനെ സുലൈമാൻ കല്ലെടുത്ത് തലയ്ക്കടിച്ചു. ഇതു തടയാനെത്തിയ സിപിഒ അജീഷിനെയും കല്ലുകൊണ്ട് തലയ്ക്കടിച്ചെന്നു പൊലീസ് പറയുന്നു. അജീഷിന്റെ നില ഗുരുതരമാണ്. പ്രതിയെ മറ്റുള്ള പൊലീസുകാർ ചേർന്ന് സ്റ്റേഷനിൽ എത്തിക്കുകയായിരുന്നു. പരുക്കേറ്റ രണ്ടു പൊലീസുകാരെയും പ്രാഥമിക ചികിത്സയ്ക്കായി മറയൂർ പ്രാഥമികാരോഗ്യ കേന്ദ്രത്തിലും പിന്നീട് വിദഗ്ധ ചികിത്സയ്ക്കായി അടിമാലി താലൂക്ക് ആശുപത്രിയിലും എത്തിച്ചു.\nFirst published: June 24, 2021, 20:50 IST\nCOVID -19 dutykerala newskerala policepoliceman attacked


കടൽത്തീരത്തുകൂടെ വണ്ടിയോടിക്കാൻ കണ്ണൂരിനടുത്തുള്ള മുഴുപ്പിലങ്ങാട് ഡ്രൈവ് ഇൻ ബീച്ചിലേക്ക്.. •Technology & Travel Blog from India\nHome Travel കടൽത്തീരത്തുകൂടെ വണ്ടിയോടിക്കാൻ കണ്ണൂരിനടുത്തുള്ള മുഴുപ്പിലങ്ങാട് ഡ്രൈവ് ഇൻ ബീച്ചിലേക്ക്..\nകടൽത്തീരത്തുകൂടെ വണ്ടിയോടിക്കാൻ കണ്ണൂരിനടുത്തുള്ള മുഴുപ്പിലങ്ങാട് ഡ്രൈവ് ഇൻ ബീച്ചിലേക്ക്..\nഏഷ്യയിലെ ഏറ്റവും വലിയ ഡ്രൈവ് ഇൻ ബീച്ച് എന്ന പദവിയും മുഴുപ്പിലങ്ങാടിനു സ്വന്തമാണ്.\nതലശ്ശേരിയിലെ കാഴ്ചകൾ ആസ്വദിച്ചതിനു ശേഷം ഞങ്ങൾ പിന്നീട് കണ്ണൂർ ലക്ഷ്യമാക്കി നീങ്ങി. തലശ്ശേരിയ്ക്കും കണ്ണൂരിനും ഇടയിലുള്ള മുഴുപ്പിലങ്ങാട് ബീച്ച് ആയിരുന്നു ഞങ്ങളുടെ അടുത്ത ലക്‌ഷ്യം. മുഴുപ്പിലങ്ങാട് ബീച്ചിനെക്കുറിച്ച് എല്ലാവരും കേട്ടിട്ടുണ്ടാകും. കേരളത്തിലെ ഏക ഡ്രൈവ് ഇൻ ബീച്ച് ആണ് മുഴുപ്പിലങ്ങാട്. ഏഷ്യയിലെ ഏറ്റവും വലിയ ഡ്രൈവ് ഇൻ ബീച്ച് എന്ന പദവിയും മുഴുപ്പിലങ്ങാടിനു സ്വന്തമാണ്.\nഅങ്ങനെ ഞങ്ങൾ യാത്രചെയ്ത് മുഴുപ്പിലങ്ങാട് ബീച്ചിൽ എത്തിച്ചേർന്നു. ബീച്ചിൽ ഇറങ്ങുന്ന വാഹനങ്ങൾക്ക് ടോൾ കൊടുക്കേണ്ടതാണ്. കാറിനു 30 രൂപയും ഓട്ടോയ്ക്ക് 20 രൂപയും ഇരുചക്രവാഹനങ്ങൾക്ക് 10 രൂപയും മറ്റു വലിയ വാഹനങ്ങൾക്ക് 50 രൂപയുമാണ് ടോൾ നിരക്ക്. ബീച്ചിന്റെ എൻട്രൻസിലും പരിസരത്തും നിർത്തിയിടുന്ന വാഹനങ്ങൾക്കും ഈ ടോൾ ബാധകമാണ്. അങ്ങനെ ഞങ്ങൾ 30 രൂപ ടോൾ കൊടുത്ത് ബീച്ചിലേക്ക് വാഹനം ഇറക്കി.\nഉച്ചസമയം ആയിരുന്നതിനാൽ നല്ല ചൂട് ആയിരുന്നു അവിടെ. അതുകൊണ്ട് അധികമാളുകൾ അവിടെ ഉണ്ടായിരുന്നില്ല. ബീച്ചിൽ വാഹനമിറക്കുമ്പോൾ നമ്മൾ ശ്രദ്ധിക്കേണ്ട ചില കാര്യങ്ങളുണ്ട്. ബീച്ചിൽ 20 കിലോമീറ്ററിൽ കൂടുതൽ വേഗതയിൽ വാഹനങ്ങൾ ഓടിക്കുവാൻ പാടുള്ളതല്ല. വെള്ളത്തിലേക്കും വാഹനം ഇറക്കുവാൻ പാടുള്ളതല്ല. അതുപോലെതന്നെ ഇവിടെ റേസിംഗ് പോലുള്ള അഭ്യാസപ്രകടനങ്ങളും അനുവദിക്കുന്നതല്ല. മദ്യപിച്ചു വന്നു വാഹനമോടിച്ച് പ്രശ്നമുണ്ടാക്കുന്നവർ പോലീസിന്റെയും പരിസരവാസികളുടെയും കരുത്ത് അറിയും.\nബീച്ചിൽ അധികം വെള്ളമുള്ളിടത്ത് വാഹനം പാർക്ക് ചെയ്‌താൽ ചിലപ്പോൾ പണികിട്ടുവാൻ സാധ്യതയുണ്ട്. മുൻപ് എനിക്ക് ഒരുതവണ പണി കിട്ടിയതുകൊണ്ടാണ് ഇത് പറയുന്നത്. അതുപോലെതന്നെ പൂഴിമണൽ കൂടുതൽ ഉള്ളിടത്തും വാഹനം അധികം ഓടിക്കുവാൻ ശ്രമിക്കരുത്. ബീച്ചിൽ വാഹനം ഇറക്കിയാൽ അധികം വൈകാതെ തന്നെ ഷോറൂമിൽ കൊണ്ടുപോയി ഒരു വാട്ടർ സർവ്വീസ് നടത്തുന്നത് ഉത്തമമായിരിക്കും.\nഞങ്ങൾ ബീച്ചിൽ അങ്ങിങ്ങോളം കാർ ഓടിച്ചു രസിച്ചു. ഞാൻ മുൻപ് പലതവണ ഇവിടെ വന്നിട്ടുള്ളതാണെങ്കിലും ശ്വേതയ്ക്ക് ഇത് ആദ്യത്തെ അനുഭവമായിരുന്നു. ബീച്ചിൽ ധാരാളം ആളുകൾ ഡ്രൈവിംഗ് പഠിക്കുവാനും മറ്റും എത്താറുണ്ട്. ഞങ്ങൾ പോയപ്പോഴും ഒന്നു രണ്ടുപേർ ഡ്രൈവിംഗ് പഠിക്കുന്നുണ്ടായിരുന്നു. ഏകദേശം നാല് കിലോമീറ്റർ വരെ ഈ ബീച്ചിലൂടെ നമുക്ക് വാഹനം ഓടിക്കുവാൻ കഴിയും. വേലിയേറ്റ സമയത്ത് വെള്ളം കയറി നനയുമ്പോൾ ഇവിടെയുള്ള മണലിന് ഉറപ്പ് വർദ്ധിക്കുന്നതിനാലാണ് ഇവിടെ വണ്ടികളുടെ ടയറുകൾ താഴ്ന്നു പോകാത്തത്.\nബീച്ചിലെ ഒരിടത്തുള്ള കൽക്കെട്ടിൽ വെച്ച് ഞങ്ങൾ പരിസരവാസിയായ ഒരു പയ്യനെ പരിചയപ്പെട്ടു. ഒൻപതാം ക്ലാസ്സ് വിദ്യാർത്ഥിയായ ഫിനാസ് ആയിരുന്നു അത്. കൽക്കെട്ടിൽ പറ്റിപ്പിടിച്ചിരിക്കുന്ന കല്ലുമ്മേക്കായ് ഫിനാസ് ഞങ്ങൾക്ക് കാണിച്ചു തന്നു. അതിനെക്കുറിച്ച് ചെറിയൊരു ക്ലാസ്സും ഫിനാസ് ഞങ്ങൾക്ക് തരികയുണ്ടായി. ബീച്ച് ഒരിക്കലും മലിനമാക്കരുത് എന്നായിരുന്നു ഫിനാസിന് സഞ്ചാരികളോട് പറയുവാനുണ്ടായിരുന്നത്. നല്ലൊരു പയ്യനായിരുന്നു ഫിനാസ്… വളർന്നു വരുന്ന ഒരു ഉത്തമ പൗരൻ…\nമുഴുപ്പിലങ്ങാട് ബീച്ചിൽ നിന്നും ഏകദേശം 200 മീറ്റർ ദൂരത്തായി ഒരു ദ്വീപ് സ്ഥിതി ചെയ്യുന്നുണ്ട്. അതാണ് പ്രസിദ്ധമായ ധർമ്മടം തുരുത്ത്. വേലിയിറക്ക സമയത്ത് ദ്വീപിലേക്ക് കടലിലൂടെ നടന്നുപോകാൻ സാധിക്കും. എന്നാൽ ഞങ്ങൾ പോയപ്പോൾ വെള്ളമുണ്ടായിരുന്നതിനാൽ നടന്നു പോകുവാൻ സാധിച്ചില്ല. ഏതാനും വർഷങ്ങളായി ഏപ്രിൽ – മെയ് മാസത്തിൽ ഇവിടെ ‘ബീച്ച് ഫസ്റ്റിവൽ’ നടക്കാറുണ്ട്. കടലിലെ സാഹസിക യാത്ര, ഉല്ലാസ യാത്രകൾ, കുട്ടികളുടെ വിനോദ പരിപാടികൾ, കലാ-സാംസ്ക്കാരിക പരിപാടികൾ, പ്രദർശനങ്ങൾ എന്നിവയെല്ലാം ആഘോഷത്തിന്റെ ഭാഗമായി ഇവിടെ ഒരുക്കാറുണ്ട്. ശൈത്യകാലങ്ങളിൽ ബീച്ചിലും ധർമ്മടം തുരുത്തിലും ഒക്കെ ധാരാളം ദേശാടന പക്ഷികൾ വിരുന്നു വരാറുണ്ട്. ആ സമയത്ത് ഇവിടങ്ങളിൽ നിരവധി ഫോട്ടോഗ്രാഫർമാർ വരാറുണ്ട്.\nഅങ്ങനെ മുഴുപ്പിലങ്ങാട് ബീച്ചിലെ ഡ്രൈവിംഗും കാഴ്ചകളും ആസ്വദിച്ചതിനു ശേഷം ഞങ്ങൾ കണ്ണൂരിലേക്ക് യാത്രയായി. കണ്ണൂരിലുള്ള വീഡിയോ ലിങ്ക്സ് എന്ന ഷോപ്പിൽ നിന്നും എനിക്ക് കുറച്ച് പർച്ചേസ് നടത്തുവാനുണ്ടായിരുന്നു. വേറൊന്നുമല്ല ക്യാമറയ്ക്ക് ഒരു സ്പെയർ ബാറ്ററിയും ചാർജ്ജറും. പിന്നീട് ഞങ്ങൾ പോയത് 200 വർഷത്തിലേറെ പഴക്കമുള്ള സെന്റ് ജോൺസ് CSI ചർച്ചിലേക്ക് ആയിരുന്നു. കണ്ണൂർ റെയിൽവേ സ്റ്റേഷന് തൊട്ടടുത്തു തന്നെയായിരുന്നു ഈ പള്ളിയും. അവിടത്തെ ഫാദർ രാജു അച്ചൻ എന്റെയൊരു സുഹൃത്ത് കൂടിയാണ്. ഇനി ഇന്ന് അവിടെയാണ് ഞങ്ങളുടെ താമസം. അവിടത്തെ വിശേഷങ്ങൾ ഇനി അടുത്ത എപ്പിസോഡിൽ കാണാം.\nPrevious articleവെള്ളത്തിലായ വാഹനത്തിന് ഇൻഷുറൻസ് കിട്ടുമോ? അറിഞ്ഞിരിക്കേണ്ട കാര്യങ്ങൾ..\nNext articleപാകിസ്താന് അന്തര്‍വാഹിനിയെ വേട്ടയാടാനിറങ്ങിയ ഇന്ത്യന് പടക്കപ്പലുകള്\nകംബോഡിയയിലേക്ക് പോകാൻ ഇനി ശവമടക്കിനുള്ള തുക കെട്ടിവെക്കണം


2018–19 കാലയളവില് കെഎസ്ഇബിക്ക് കോടികളുടെ നഷ്ടം: വിമർശിച്ച് സിഎജി | Manorama Online\n2018–19 കാലയളവില് കെഎസ്ഇബിക്ക് കോടികളുടെ നഷ്ടം: വിമർശിച്ച് സിഎജി\nമനോരമ ലേഖകൻ June 10, 2021 05:40 PM IST\nതിരുവനന്തപുരം∙ കെഎസ്ഇബിയെ വിമര്‍ശിച്ച് കൺട്രോളർ ആൻഡ് ഓഡിറ്റർ ജനറലിന്റെ (സിഎജി) റിപ്പോർ‌ട്ട്. പീക്ക് അവറുകളില് ആവശ്യത്തിന് വൈദ്യുതി ഉല്‍പാദിപ്പിക്കാതെയും യന്ത്രങ്ങള് പരിപാലിക്കാതെയും കെഎസ്ഇബി കോടികളുടെ അധിക ചെലവുവരുത്തിയെന്ന് റിപ്പോർട്ടിൽ പറയുന്നു. 1860 കോടിയാണ് 2018–19 വര്‍ഷത്തെ കെഎസ്ഇബിയുടെ നഷ്ടം. ഊര്‍ജേതര മേഖലയിലെ പൊതുമേഖലാ സ്ഥാപനങ്ങളുടെ നഷ്ടം 1222 കോടിയാണെന്നും നിയമസഭയില്‍വച്ച സിഎജി റിപ്പോര്‍ട്ടിലുണ്ട്.\n1000 രൂപയ്ക്ക് മുകളിലുള്ള വൈദ്യുതി ബില്ലുകൾ ഇനി ഓൺലൈനായി മാത്രം\nകെഎസ്ഇബി ജലവൈദ്യുതി ഉല്‍പാദനനയം പാലിക്കുന്നതില് പരാജയപ്പെട്ടു. പീക്ക് അവറുകളില് അധിക വൈദ്യുതി ആവശ്യമനുസരിച്ച് ഉല്‍പാദനം നടത്തിയില്ല. ഇതുമൂലം 25.31 കോടിയുടെ വൈദ്യുതി അധികം വാങ്ങേണ്ടി വന്നു. ജലവൈദ്യുതി പദ്ധതികളിലെ യന്ത്രങ്ങള് യഥാസമയം പരിപാലിക്കാത്തതിനാല് 920 ദശലക്ഷം യൂണിറ്റ് വൈദ്യുതി ഉല്‍പാദന നഷ്ടമുണ്ടായി. ഇതുവഴി വൈദ്യുതി വാങ്ങുന്ന ഇനത്തില് 269.77 കോടിയുടെ അധിക ചെലവുണ്ടായി. കുറ്റ്യാടി പദ്ധതിയുടെ പെന്‍സ്റ്റോക്ക് വിഭജിച്ചത് 10 മെഗാവാട്ട് ഉല്‍പാദനശേഷി കുറയ്ക്കുന്നതിനിടയാക്കി.\nഈ പ്രശ്നം പരിഹരിക്കുന്നതിലെ കാലതാമസം മൂലം 52.36 കോടിയുടെ വൈദ്യുതി വാങ്ങേണ്ടി വന്നു. കുറ്റ്യാടി പദ്ധതിയുടെ ടെയില് റേസ് ചാനലില് തടയണ കെട്ടിയതുമൂലം ഉല്‍പാദനശേഷി 20 മെഗാവാട്ട് കുറയ്ക്കേണ്ടി വന്നു. ഇതുവഴി 39.20 കോടിയുടെ വൈദ്യുതി വാങ്ങേണ്ടി വന്നു. ഇടുക്കി, ശബരിഗിരി പദ്ധതികളുടെ ശേഷികൂട്ടല് സാധ്യത ഉപയോഗിച്ചില്ല. ഇതുമൂലം പ്രതിവര്‍ഷം 212 ദശലക്ഷം യൂണിറ്റ് വൈദ്യുതി അധികം ഉല്‍പാദിപ്പിക്കാനുള്ള അവസരം നഷ്ടമായി.\nബിഡുകളുടെ വിലയിരുത്തലിലെ പോരായ്മ മൂലം ഇടുക്കി വൈദ്യുത പദ്ധതിയുടെ നവീകരണത്തിന് 21 മാസത്തെ കാലതാമസമുണ്ടായി. ശബരിഗിരി പദ്ധതിയുടെ യൂണിറ്റ് നാല് നവീകരിച്ചിരുന്നു. അതിനുശേഷം സാങ്കേതിക പ്രശ്നങ്ങള് കാരണം യൂണിറ്റ് നിര്‍ബന്ധിതമായി അടച്ചിട്ടതിനാല് വൈദ്യുതി വാങ്ങുന്നതില് 59 കോടി അധിക ചെലവുണ്ടാക്കി. കാര്‍ബറണ്ടം യൂണിവേഴ്സല് ലിമിറ്റഡുമായുള്ള കരാറിലെ വ്യവസ്ഥകള് പാലിക്കാതിരുന്നതിനാല് രണ്ടുകോടിയുടെ വരുമാന നഷ്ടമുണ്ടായെന്നും റിപ്പോര്‍ട്ടിലുണ്ട്. ഊര്‍ജേതരമേഖലയില് ലാഭത്തിലുള്ളത് 53 പൊതുമേഖലാ സ്ഥാപനങ്ങളാണ്. 58 എണ്ണം നഷ്ടത്തിലെന്നും റിപ്പോർട്ടിൽ പറയുന്നു.\nപ്രധാനമന്ത്രി ഭവന നിർമാണ പദ്ധതി; 195.82 കോടി കേരളം നഷ്ടപ്പെടുത്തിയെന്ന് സിഎജി\n∙ ധനവകുപ്പിനെതിരെയും സിഎജി\nപരിശോധനാ, ഓഡിറ്റ് റിപ്പോര്‍ട്ടുകള് തീര്‍പ്പാക്കുന്നതില് വീഴ്ച വരുത്തുന്നതിൽ ധനവകുപ്പിനെതിരെ സിഎജി. ചരക്ക് സേവന നികുതി വകുപ്പില് തീര്‍പ്പാക്കാനുള്ളത് 2404 റിപ്പോര്‍ട്ടുകളാണ്. തീര്‍പ്പാക്കല് വൈകുന്നത് ജിഎസ്ടി നഷ്ടപരിഹാര സാധ്യത ഇല്ലാതാക്കുമെന്നും റിപ്പോര്‍ട്ടില് പറയുന്നു.\n∙ ‘നെല്ല് സംഭരണം പാളി’\nസംസ്ഥാനത്ത് പൊതുമേഖലാ സ്ഥാപനങ്ങൾ ആവശ്യത്തിന് നെല്ല് സംഭരിച്ചില്ലെന്നും സിഎജി റിപ്പോർട്ടിൽ പറയുന്നു. നെല്ല് സംസ്കരണ ശേഷി കാര്യമായി ഉപയോഗിച്ചില്ല. 21.85 കോടി രൂപയ്ക്ക് സ്ഥാപിച്ച ശേഷി ഉപയോഗിച്ചില്ല. വിതരണം ചെയ്തത് ഉല്‍പ്പാദിപ്പിച്ച അരിയുടെ തുച്ഛമായ അളവ് മാത്രമാണ്. പൊതുവിതരണ സംവിധാനത്തിലൂടെ കാര്യമായി അരി വിതരണം ചെയ്തില്ല. കർഷകർക്ക് ന്യായവിലയും ഉപഭോക്താക്കൾക്ക് കുറഞ്ഞ നിരക്കിൽ അരിയും ലഭിച്ചില്ലെന്നും സിഎജി റിപ്പോർട്ടിലുണ്ട്.\nEnglish Summary: CAG report on KSEB


സ്വര്‍ണക്കടത്ത്: ഗൂഢാലോചന നടന്നത് ശിവശങ്കറിന്റെ ഫളാറ്റില് വെച്ച്,എന്നാല് അദ്ദേഹത്തിന് പങ്കില്ലെന്ന് സരിത്തിന്റെ മൊഴി - Pravasishabdam\nHome News Kerala സ്വര്‍ണക്കടത്ത്: ഗൂഢാലോചന നടന്നത് ശിവശങ്കറിന്റെ ഫളാറ്റില് വെച്ച്,എന്നാല് അദ്ദേഹത്തിന് പങ്കില്ലെന്ന് സരിത്തിന്റെ മൊഴി\nതിരുവനന്തപുരം: തിരുവനന്തപുരം വിമാനത്താവളത്തിലെ സ്വര്‍ണക്കടത്ത് കേസില് ആദ്യം നിയമനടപടി നേരിടേണ്ടി വന്നയാളാണ് മുഖ്യമന്ത്രിയുടെ സെക്രട്ടറിയായിരുന്ന ശിവശങ്കര്. എന്നാല് സ്വര്‍ണ്ണക്കടത്ത് കേസില് മുഖ്യമന്ത്രി പിണറായി വിജയന്റെ മുന് പ്രിന്‍സിപ്പല് സെക്രട്ടറിയും മുന് ഐടി വകുപ്പ് സെക്രട്ടറിയുമായ ശിവശങ്കറിന് ഗൂഢാലോചനയില് പങ്കില്ലെന്നാണ് പ്രതി സരിത്തിന്റെ മൊഴി. കസ്റ്റംസിന്റെ ചോദ്യം ചെയ്യലിലാണ് സരിത്ത് ഇക്കാര്യം വ്യക്തമാക്കിയിരിക്കുന്നത്.\nഎന്നാല് ശിവശങ്കറിന്റെ ഫ്‌ളാറ്റില് നിന്നാണ് ഗൂഡാലോചന നടത്തിയത് എന്ന കാര്യം സരിത്ത് ശരിവെക്കുകയും ചെയ്തിട്ടുണ്ട്. പല സ്വര്‍ണകടത്തിന്റെയും ഗൂഢാലോചന നടന്നത് ഈ ഫ്‌ളാറ്റില് വെച്ചാണെന്ന് സരിത് വ്യക്തമാക്കിയിരിക്കുന്നത്. സ്വപ്ന വഴിയാണ് ശിവശങ്കറിനെ പരിചയപ്പെടുന്നതെന്നും സരിത്ത് കൂട്ടിച്ചേര്‍ത്തു. അതേസമയം തന്നെ ശിവശങ്കറിനെ ചോദ്യം ചെയ്യാനുള്ള നടപടിയും തുടങ്ങിക്കഴിഞ്ഞു. കസ്റ്റംസ് ആക്ടിലെ 108 വകുപ്പ് പ്രകാരം ഉടന് തന്നെ ശിവശങ്കറിന് നോട്ടീസ് നല്‍കും. പിന്നീട് കൊച്ചിയിലേക്ക് വിളിച്ചു വരുത്തിയാകും ശിവശങ്കറിനെ ചോദ്യം ചെയ്യുക. സ്വര്‍ണ്ണക്കടത്ത് റാക്കറ്റിലെ മുകള് തട്ടിലെ കണ്ണികളെ വെളിപ്പെടുത്തി റമീസും മൊഴി നല്‍കിയിട്ടുണ്ട്.\nഅതേസമയം സ്വര്‍ണക്കടത്ത് കേസില് സ്വപ്‌നയും സരിത്തും പിടിയിലാതോടെ കൂടുതല് ആളുകളിലേക്കാണ് അന്വേഷണ നീണ്ടുകൊണ്ടിരിക്കുന്നത്. ഇതിനിടെയിലാണ് വര്‍ഷങ്ങളായി കസ്റ്റംസ് അന്വേഷിച്ചുകൊണ്ടിരുന്ന പ്രതി നാടകീയമായി കീഴടങ്ങിയിരിക്കുന്നത്. മൂവാറ്റുപുഴ സ്വദേശിയായ ജലാല് ആണ് കീഴടങ്ങിയത്. ഇന്നലെ കൊച്ചി കസ്റ്റംസ് ഓഫീസിലെത്തിയാണ് ജലാല് കീഴടങ്ങിയത്. അതേസമയം ഇയാള്‍ക്ക് തിരുവനന്തപുരം വിമാനത്താവളത്തിലെ നയതന്ത്ര സ്വര്‍ണക്കടത്തുമായി ബന്ധപ്പെട്ട് കഴിഞ്ഞ ദിവസം പിടിയിലായ റമീസുമായി ബന്ധമുണ്ടെന്നാണ് ലഭിക്കുന്ന വിവരം.\ncase says sarith\nPrevious articleസ്വര്‍ണക്കടത്ത് കേസില് വര്‍ഷങ്ങളായി കസ്റ്റംസ് അന്വേഷിക്കുന്ന പ്രതി കീഴടങ്ങി;കീഴടങ്ങിയത് മൂവാറ്റുപുഴ സ്വദേശി ജലാല്\nNext articleഉത്രയെ കൊന്നത് താന് തന്നെയാണ്;മാധ്യമങ്ങള്‍ക്ക് മുന്നില് പൊട്ടിക്കരഞ്ഞുകൊണ്ട് സൂരജ്


Sat Jun 25 2022 19:16:42 GMT+0530 (India Standard Time)\nBY BRJ23 May 2022 2:01 PM GMT\nBRJ23 May 2022 2:01 PM GMT\nമാള: സ്വകാര്യ ബസില് ബാക്കി വാങ്ങുന്നതിനും ചില്ലറക്കുമായുള്ള തര്‍ക്കം ഇനി വേണ്ട. ഇതിനായി ചലോ കാര്‍ഡ് ഉപയോഗിച്ച് യാത്രചെയ്യാന് അവസരമൊരുക്കുകയാണ് സ്വകാര്യ ബസ്സുടമകള്. മുന്‍കൂട്ടി പണമടച്ച ചലോ കാര്‍ഡ് ഉപയോഗിച്ച് യാത്ര ചെയ്യുമ്പോള് നിരക്കില് ഇളവും നല്‍കുന്നുണ്ട്.\nമാള, ചാലക്കുടി മേഖലയില് നാല്‍പ്പതോളം ബസുകളിലാണ് ഈ സംവിധാനം ഏര്‍പ്പെടുത്തിയിട്ടുള്ളത്. ഈ കാര്‍ഡ് ഉപയോഗിക്കുന്നവര്‍ക്ക് മാള ചാലക്കുടി റൂട്ടില് സര്‍വീസ് നടത്തുന്ന ചീനിക്കാസ് ബസില് യാത്രാനിരക്കില് പത്ത് ശതമാനം ഇളവാണ് നല്‍കുന്നത്. യാത്രക്കാര് ചലോ കാര്‍ഡ് കണ്ടക്ടറെ കാണിച്ചാല് മതി. അതിലെ നമ്പര് യന്ത്രത്തില് അടിച്ചാല് ടിക്കറ്റ് ലഭിക്കും. അതില് നിരക്കും ഇളവും കാര്‍ഡിലെ ബാക്കി തുകയും രേഖപ്പെടുത്തിയിട്ടുണ്ടാകും.\nചലോയുടെ പ്രത്യേകത ആദ്യം 30 രൂപ ഈടാക്കി നല്‍കുന്ന കാര്‍ഡിലേക്ക് ആവശ്യമായ തുക അടക്കാം. 50 രൂപ മുതല് എത്ര വേണമെങ്കിലും തിരഞ്ഞടുക്കാം. കാലാവധിയില്ല. ചലോ യന്ത്രസംവിധാനമുള്ള സംസ്ഥാനത്തെ ഏത് ബസിലും ഈ കാര്‍ഡ് ഉപയോഗിച്ച് യാത്രചെയ്യാം. കാര്‍ഡുടമക്ക് മാത്രമല്ല കാര്‍ഡ് കൈവശമുള്ള ആര്‍ക്കും ഉപയോഗിക്കാന് കഴിയുമെന്നതും പ്രത്യേകതയാണ്. ടിക്കറ്റ് യന്ത്രത്തിന് 30,000 രൂപയോളമാണ് വില. ഇത് ദിവസവും 59 രൂപ വാടക ഈടാക്കിയാണ് ചലോ കമ്പനി ബസ്സുടമകള്‍ക്ക് നല്‍കുന്നത്.\nമുംബൈ ആസ്ഥാനമായ കമ്പനിയുടെ കൊച്ചി ശാഖയില് നിന്നാണ് ഈ സംവിധാനം ഒരുക്കുന്നത്. ചലോ കാര്‍ഡിന് വേണ്ടത് കാര്‍ഡുടമയുടെ ആധാര് കാര്‍ഡും മൊബൈല് നമ്പറും പേരും 30 രൂപയും മാത്രമാണ്. കാര്‍ഡിന്റെ നിരക്ക് ഒറ്റത്തവണ മാത്രമാണ് ഈടാക്കുന്നത്. അക്കൗണ്ടിലെ പണം കഴിഞ്ഞാല് കണ്ടക്ടര് ചാര്‍ജ്ജ് ചെയ്തു നല്‍കും. സ്ഥിരം യാത്രക്കാര്‍ക്കായി ഡിസ്‌കൗണ്ട് പാസും നല്‍കുന്നുണ്ട്. 28 ദിവസത്തേക്കാണിത്. യാത്രക്കാര് കാര്‍ഡ് ചാര്‍ജ്ജ് ചെയ്യുന്ന പണം ചാലോയുടെ അക്കൗണ്ടിലേക്ക് പോകും. ദിവസവും യാത്രക്കാരില് നിന്ന് ലഭിക്കുന്ന തുക സംബന്ധിച്ച വിവരങ്ങള് ബസ്സുടമക്ക് ലഭ്യമാകും. ആഴ്ചയില് ഒരിക്കല് ഈ തുക ഉടമയുടെ അക്കൗണ്ടിലേക്ക് ചലോ കൈമാറും.